**Fİtnə şəraİtİndə vəzİfələr**

**İslam İnqilabının Böyük Rəhbərinin tövsiyələrində**



**Kitabın adı:..............Fitnə şəraitində vəzifələr**

**Qələmə alan:.............Qədri-Vilayət müəssisəsi**

**Tərcümə edən:....................Vüsal Hüseynzadə**

**Çap tarixi:..................................................2022**

**Çap növbəsi:...........................................Birinci**

**Tiraj:..........................................................1000**

«Издательство Полипресс»

Тверь, Комсомольский проспект, дом 19.

Тел.: (4822) 58-19-78, 500-250,

ISBN 43-38-024519-402

# Birinci fəsil:

## Görkəmli və aparıcı şəxslərin vəzifələri

### Özünüzə hakim olun, düşmənin əllərini görün!

Mənim ikinci müraciətim siyasi adamlara, namizədlərə, partiya və cinah rəhbərlərinədir. Mən bu ağalara demək istəyirəm ki, bu gün ölkə üçün həssas və tarixi bir gündür. Dünyanın vəziyyətinə baxın. Orta Şərqin vəziyyətinə baxın. Dünyanın iqtisadi vəziyyətinə baxın. Bizim İraq, Əfqanıstan və Pakistan kimi qonşu ölkələrimizin vəziyyətinə baxın. Biz tarixin həssas bir nöqtəsində yerləşmişik. Bizim hamımızın vəzifəmiz budur ki, bu tarixi mərhələdə sayıq, diqqətli və ehtiyatlı olub səhvə yol verməyək. Bu seçki məsələsində xalq həqiqətən öz vəzifəsinə əməl etdi. Vəzifələri seçkilərdə iştirak etmək idi və bunu ən gözəl şəkildə yerinə yetirdilər. Bizim və sizin vəzifələrimiz isə daha ağırdır. Xalqın düşüncəsində hər növ aparıcılığı olan şəxslər – bəziləri (bizdən) söz eşidən siyasətçilər, partiya liderləri və siyasi cərəyanların rejissorları öz rəftarlarına və sözlərinə çox diqqət yetirməlidirlər. Əgər onlar bir az ifrata varsalar, bu ifratçılığın əhatəsi xalq arasında çox həssas və təhlükəli hadisələrə səbəb olacaq, sonra isə bəlkə özləri də bunu idarə edə bilməyəcəklər. Biz nümunələrini görmüşük. Cəmiyyətdə ifratçılıq yarandıqda hər bir ifratçı hərəkət digərlərinin ifratçılığına səbəb olur. Əgər siyasi elitanın nümayəndələri qanunu ayaq altına qoysalar, yaxud qaş düzəldən yerdə vurub göz çıxarsalar, o zaman istəsələr də, istəməsələr də tökülən qanlar, kobudluqlar və hərc-mərcliklər üçün məsuliyyət daşıyacaqlar. Mən bu cənabların, bu qədim dost və qardaşların hamısına tövsiyə edirəm ki, özünüzə hakim olun, təmkinli olun, düşmənin əllərini görün. Bu gün yavaş-yavaş diplomatiya niqabını da üzlərindən götürüb həqiqi simasını göstərən və pusquda dayanmış ac canavarları görün. Bunları yaddan çıxarmayın.

**Qeyd olunan vəzifələr**

1- Ölkənin və regionun həssas şəraitini dərk etmək;

2- Davranışda və sözdə diqqətli, ehtiyatlı və sayıq olmaq, ölkənin həssas şəraitində səhvə düşməmək;

3- Fitnə şəraitində adi xalqa nisbətən siyasətçilərin və partiya başçılarının vəzifələrinin daha ağır olmasına diqqət yetirmək;

4- İfratçılıqdan çəkinmək;

5- Görkəmli və aparıcı adamların ifratçılığının xalq arasında çox həssas və təhlükəli hadisələrə səbəb olacağına və sonra onu idarə edə bilməyəcəklərinə diqqət yetirmək;

6- Hər bir ifratçı hərəkətin digərlərinin ifratçılığına səbəb olmasına diqqət yetirmək;

7- Özünə hakim olmaq;

8- Təmkinli olmaq;

9- Hadisələrdə düşmənin əllərini görmək.

**Nəticə alınan vəzifələr**

1- Görkəmli və aparıcı şəxslər düşmənin sui-istifadəsinə şərait yaratmamalıdırlar;

2- Görkəmli və aparıcı şəxslər öz hərəkətlərinin aqibətini düşünməlidirlər ki, vəziyyəti düzəltmək yerinə düşmənə zərbə vurmaq fürsəti verməsinlər.

## Qanun son sözdür!

Mən bu qardaşlara deyirəm ki, Allah-Taala qarşısındakı məsuliyyət barədə fikirləşin; Allah qarşısında məsuliyyət daşıyırsınız, sizdən soruşacaqlar. İmamın son vəsiyyətlərini xatırlayın; qanun son sözdür. Qanunu son söz bilin. Ümumiyyətlə seçkilər nə üçündür? Seçkilər onun üçündür ki, bütün ixtilaflar seçki qutularında həll olunsun. Xalqın nəyi istədiyi və nəyi istəmədiyi seçki qutularında bəlli olmalıdır, küçələrdə yox. Əgər hər bir seçkidən sonra uduzanlar küçələrdə düşərgə qursalar, tərəfdarlarını küçələrə çağırsalar, sonra udanlar da onlara cavab olaraq düşərgə qursalar və hamını küçəyə çıxarsalar, onda seçkilər nə üçün keçirilirdi? Xalqın təqsiri nədir?! Küçə xalqın iş-güc yeridir, get-gəl etdiyi yerdir, yaşadığı yerdir. Bu xalq nə günah etmişdir ki, biz öz tərəfdarlarımızı onlara göstərməyə çalışaq; o tərəfdə bir cür, bu tərəfdə bir cür?! Zərbə vurmaqdan ötrü aramıza girən terrorçu şəxs üçün siyasi məsələ mühüm deyil. Onun üçün yürüş edən, yaxud mitinq keçirən bu xalqın arasında gizlənməkdən daha yaxşı nə ola bilər?! Əgər bu toplantılar ona imkan yaradırsa, bunun məsuliyyəti kimin üzərinə düşür? Bu hadisələrdə adi camaatdan və Bəsicdən ödürülən bu bir neçə nəfərin cavabını kim verməlidir? Küçədə qarışıqlıqdan istifadə edirlər, Bəsici terror edirlər, polisi terror edirlər; hər halda bunlar bir reaksiyaya səbəb olacaq və bu reaksiya emosional olacaq. Bu reaksiyalar barədə kim düşünməlidir? Bəzi hadisələrə görə insanın bağrı qan olur. Universitet məhəlləsinə gedib gənc tələbələrə, özü də çaxnaşma yaradan yox, mömin və hizbullahçı tələbələrə hücum edir, eyni zamanda rəhbərin lehinə şüar verirlər. Bu hadisələrə görə insanın bağrı qan olur. Seçkilərdən sonra küçədə güc sınamaq düzgün deyil. Bu, seçkilərin və demokratiyanın özünə ziddir.

Mən hamıdan bu işə son qoymalarını istəyirəm. Bu düzgün üsul deyil. Əgər son qoymasalar, o zaman onun nəticələrinin və hərc-mərcliyinin məsuliyyəti onların üzərinə düşəcək.

**Qeyd olunan vəzifələr**

1- Seçkilər seçki qutularında həll olunsun;

2- Küçələrdə düşərgə salmaqdan və terrorçulara şərait yaratmaqdan çəkinmək;

3- Seçkilərdən sonra küçədə güc sınamağın düzgün olmamasına, seçki qaydalarına və demokratiyaya zidd olmasına diqqət yetirmək;

4- Qanunu son söz bilmək və ona tabe olmaq.

**Nəticə alınan vəzifələr**

1- Qanuna tabe olmamaq hərc-mərclik və iğtişaş yaradır;

2- İmamın xəttinin davamçısı olduğunu iddia edən görkəmli və aparıcı adamlar qanunu son söz kimi qəbul etməlidirlər. Əks təqdirdə, onların bu iddiası hiyləgərlik və gözdən pərdə asmaqdır.

## Məhəbbət və səmimiyyət yolu açıqdır!

Mən bu dostların, bu qardaşların hamısından istəyirəm ki, qardaş olsunlar, anlaşsınlar, qanuna riayət etsinlər. Qanun yolu açıqdır, məhəbbət və səmimiyyət yolu açıqdır. Bu yolla gedin. Ümidvaram Allah-Taala bu yolla getmək üçün hamıya kömək edəcək. Bəli, hamı ölkənin inkişafını istəyir. Bu qardaşlar qırx milyonluq qələbə bayramını qeyd etsinlər və düşmənin bu bayramı pozmasına qoymasınlar. Düşmən bunu pozmaq istəyir. Əgər başqa yol seçsələr, onda mən yenə gələcək və xalqla bundan da açıq danışacağam.

**Qeyd olunan vəzifələr**

1- Anlaşmaq;

2- Qanuna riayət etmək;

3- Məhəbbət və səmimilik yolunu tutmaq.

**Nəticə alınan vəzifələr**

1- Qanunsuzluqla ixtilaf, ədavət və düşmənlik yaratmayın;

2- Xalqın seçkilərdə ən yüksək səviyyədə iştirak etməsi bayramının düşmən tərəfindən sual altına salınmasında şərik olmayın.

## Xalqı parçalamaq olmaz!

Bu son hadisələrdə də biz dedik ki, ölkəmizin əhalisini, əziz xalqımızı iki hissəyə bölməklə, bir qrupu başqa bir qrupun qarşısında qoymaqla müxalifəm. Məsələ belə deyil. Çoxlu məsələlərdə xalqın baxışı və nəzəri bir deyil. Amma bunun mənası ziddiyyət, qarşıdurma, toqquşma və yaxalaşma deyil. Biz xalqımızı bir-biri ilə vuruşmağa vadar etməməliyik. Mən hər iki tərəfə nəsihət verirəm ki, gənclərin hisslərini təhrik etməsinlər, xalqı bir-birinin qarşısında qoymasınlar. Xalq birdir, bir imanı, öz quruluşuna qarşı səmimi və yaxşı münasibəti var. Seçkilərdə belə iştirak etmələri bu yaxşı münasibətin əlamətidir. Əgər ümidvar olmasaydılar, əgər etimadları olmasaydı, səsvermədə iştirak etməzdilər. Deməli, bu xalqın öz quruluşu ilə heç bir problemi yoxdur. Bu vahid xalqı iki yerə parçalayıb bölmək, bir qrupu başqa bir qrup əleyhinə təhrik etmək olmaz.

**Qeyd olunan vəzifələr**

1- Gənclərin hisslərini təhrik etməyin;

2- Xalqı bir-birinin qarşısında qoymayın;

3- Bir xalqı iki yerə bölüb bir-birinin əleyhinə qaldırmayın.

**Nəticə alınan vəzifə**

1- Xalqın fikir ayrılığını bir-birinin qarşısında dayanıb dalaşmaya çevirməyin.

## Qanunsuzluq qanuna dözməkdən qat-qat pisdir!

Məsələləri həll etmək üçün qanuni meyar mövcuddur. Əgər qanun hakim olmasa, qanunsuzluqdan hamının başına gələcək fəlakətlər qanunun icrasının bəziləri üçün yarada biləcəyi çətinlikdən olduqca ağır olacaq. Ədalət qanuna riayət etməyi tələb edir. Əgər biz qanuna riayət etməkdən sıxıntı keçirsək, qanuna razı olmaq istəməsək, qanunsuzluqdan bizim başımıza gələnlər qanuna dözməkdən dəfələrlə ağır olacaq. Buna hamı diqqət yetirsin.

**Qeyd olunan vəzifələr**

1- Məsələlərin çözümü üçün qanuni meyarın mövcud olduğuna diqqət yetirmək;

2- Diqqət yetirin ki, əgər qanuna tabe olmasanız, qanunsuzluq zamanı daha pisinə dözməli olacaqsınız.

## Siyasi və aparıcı adamlar öz işlərinə və sözlərinə diqqət yetirsinlər!

Allahın yardımı, hidayəti və köməyi ilə bizim xalqımız mömin xalqdır; həm agahdır, həm mömindir, həm də səhnədə və lazım olan yerdə hazırdır. Biz özümüzü islah etməliyik. Siyasi və aparıcı adamlar öz işlərinə, öz danışıqlarına diqqət yetirsinlər. Bu bütün aparıcı adamlara müraciətdir, xüsusi bir tərəfə, xüsusi bir cinaha deyil. Hamı ehtiyatlı olmalıdır. Hamı bilsin ki, bu xalq bütöv bir xalqdır. Bir tərəfin hisslərini digər tərəfə qarşı təhrik etməsinlər. O birisi də gəlib bu tərəfin hisslərini o tərəf əleyhinə təhrik etməsin. Bunların nəticəsi yoxdur.

**Qeyd olunan vəzifələr**

1- Rəftarda və sözdə ehtiyatlı olmaq;

2- Xalqın hisslərini bir-birinin əleyhinə təhrik etməmək.

**Nəticə alınan vəzifə**

1- Görkəmli və aparıcı adamların islaha və ehtiyata xalqdan daha çox ehtiyacları var.

## Həmrəylik və ölkəyə etimad bildirmək

Siz yekdil və həmrəy olduğunuzda, ölkənizə və quruluşunuza etimad göstərdiyinizdə insaniyyətdən uzaq olan bu zalım, müdaxiləçi və beynəlxalq şeytanların vəsvəsələri sizə təsir etməyəcək.

**Qeyd olunan vəzifə**

1- Birlik, həmrəylik, ölkəyə və quruluşa etimad bildirmək.

**Nəticə alınan vəzifə**

1- Görkəmli və aparıcı adamlar ölkəyə və quruluşa etimadsızlıqla beynəlxalq zalımların müdaxiləsinə şərait yaratmasınlar.

## Xaos yaratmaq ən böyük günahdır!

Bu gün cəmiyyəti iğtişaşa və çaxnaşmaya sövq edən şəxs bütün İran xalqının nəzərində mənfur insandır; kim olursa-olsun. Bu xalq yalnız sabitlik və təhlükəsizlik şəraitində hər hansı bir məqsədə nail ola bilər. Təhlükəsizlik olduqda təhsil də var, elm də var, inkişaf da var, sənaye də var, sərvət də var, müxtəlif rahatlıqlar da var, ibadət də var; dünya və axirət təhlükəsizliyin sayəsindədir. Xaos yarandıqda isə bunların hamısı sıradan çıxır. Bir xalqın təhlükəsizliyini pozmaq ən böyük günahdır. Təbii ki, bu haqda göstəriş alan bir muzdur buna qulaq asmayacaq. Biz ona müraciət etmirik. Bizim müraciətimiz aparıcı şəxslərədir. Xalq sayıqdır. Bizim aparıcı adamlarımız da sayıq olsunlar.

Aparıcı şəxslər bilsinlər ki, onlara kömək edən hər bir söz, hər bir hərəkət və hər bir təhlil xalqın əksinə hərəkət etməkdir. Bizim hamımız çox ehtiyatlı olmalıyıq; çox ehtiyatlı olmalıyıq: danışığa, mövqe bildirməyə, deyilib-deyilməyənlərə diqqət yetirməliyik. Bəzi sözləri demək lazımdır; əgər deməsək, vəzifəmizə əməl etməmişik. Bəzi sözləri söyləməmək, deməmək lazımdır. Əgər desək, vəzifənin ziddinə əməl etmiş olarıq.

**Qeyd olunan vəzifələr**

1- Cəmiyyəti iğtişaşa və xaosa sövq edən hər bir kəsin xalqın nəzərində mənfur olmasına diqqət yetirmək;

2- Xaosun məmləkətdə bütün işləri sıradan çıxarmasına diqqət yetirmək;

3- Sayıq olmaq;

4- Aparıcı şəxslərdən düşmənlərə kömək edən söz, hərəkət, yaxud təhlil görünməsin;

5- Danışıqlara və mövqelərə diqqət yetirmək;

6- Nəyi deməyin və nəyi deməməyin lazım olduğunu nəzərə almaq.

**Nəticə alınan vəzifələr**

1- Görkəmli və aparıcı şəxslərin ən mühüm vəzifəsi ölkənin təhlükəsizliyini qorumaqdır və onu pozmaq ən böyük günah sayılır;

2- Görkəmli və aparıcı şəxslər yersiz sükutla, zamansız danışıqla, deməməli olduqları sözləri deməklə və deməli olduqları sözləri deməməklə şəraitin pisləşməsinə kömək etməsinlər.

## Meyar insanı bəndəliyə dəvət edən ağıldır!

Aparıcı şəxslər imtahan otağındadırlar. Böyük bir imtahan gedir. Bu imtahandan kəsilməyin nəticəsi yalnız bir il geri düşmək deyil, süqutdur. Əgər buna düçar olmaq istəmiriksə, insanı bəndəliyə dəvət edən ağlı meyar seçməliyik. Ağıl bu siyasətbazlıqları tövsiyə etmir. Bunlar ağlın ziddinədir. Ağıl insanı doğru yola yönəldir. Siyasətbazlıqla ağıllı rəftar etdiklərini düşünənlər səhv edirlər. Xeyr, ağıl Allaha ibadət yolunu açan amildir.

**Qeyd olunan vəzifələr**

1- Yol seçimində ağlı meyar etmək;

2- Mövqe seçimində siyasətbazlıqdan çəkinmək.

**Nəticə alınan vəzifə**

1- Allaha ibadət yolunu açmaq ağıllılıq, Allah bəndəliyinin ziddinə olan hər bir iş və söz ağılsızlıq və siyasətbazlıqdır.

## Özümüzə müraciət edək, özümüzü aldatmayaq!

Özümüzlə Allah arasında bizim üçün meyar budur ki, bu sözü deməkdə ixlasımızın olub-olmadığına baxaq; görək Allahı düşünürük, yoxsa yox? Mən Allahdan ötrü və Allahın razılığı üçün danışıram, yoxsa sizin diqqətinizi cəlb etməkdən ötrü? Allahdan ötrüdür, yoxsa insanların ürəyindən ötrü? Meyar budur. Özümüzə müraciət edək. İnsan üçün ən yaxşı hakim onun özüdür. Özümüzü aldatmayaq, nə iş gördüyümüzü, nə dediyimizi və hansı hərəkəti etdiyimizi bilək.

**Qeyd olunan vəzifə**

1- Dediyimiz sözləri ixlas və Allahın razılığı meyarı ilə ölçmək.

**Nəticə alınan vəzifələr**

1- Mövqe bildirərkən dinləyicilərin təsiri altına düşməyək;

2- Diqqətlə baxıb görək sözlərimiz ixlasla və Allah üçündür, yoxsa yox.

## Qorxu insanın dərkini pozur və səhvə bais olur!

Növbəri məsələ budur ki, bizim yalnız əməldə şücaətə ehtiyacımız yoxdur, dərkdə də şücaətə ehtiyacımız var. Fəqihcəsinə dərkdə şücaətə ehtiyac var. Əgər şücaət olmasa, hətta dərkdə - deduksiya müqəddimələrinə dair düzgün dərkdə də problemlər yaranacaq. Bəzən insan böyük müqəddiməni düzgün anlayır, amma kiçik müqəddimədə səhv edir. Din əsaslarına, dini mövzulara, həmin ümumi məfhumlara uyğun olan real nümunələrə - yəni deduktiv müqəddimələrə dair bu düzgün dərk üçün bizim şücaətli olmamız və qorxmamamız lazımdır. Əks təqdirdə, malımızdan, canımızdan, hörmətimizdən qorxu, düşmən qarşısında sükut, şəraitdən qorxu - əgər bu sözü desək, bizə qarşı çıxarlar; əgər bu sözü desək, bizə filan ləkə yapışar - bu qorxular insanın dərkini də pozur. Bəzən insan bu qorxulara və belə mülahizələrə görə məsələni düzgün anlamır, düzgün dərk və həll edə bilmir və səhvə düşür. Odur ki, "Allahdan başqa heç kəsdən qorxmazlar" məsələsi çox mühüm məsələdir. "O kəslər ki, Allahın risalətini təbliğ edər, Ondan qorxar və Allahdan başqa heç kəsdən qorxmazlar. Allah özü haqq-hesab çəkməyə kifayətdir". Bu şərafətli ayədən bəlli olur ki, təbliğin şərti qorxmamaqdır: "Allahdan başqa heç kəsdən qorxmazlar". Deyirsən cənab, əgər bu işi görsəm, dünyada aldana bilərəm. Cavab budur: "Allah özü haqq-hesab çəkməyə kifayətdir". Hesabı Allaha tapşırın, qoyun Allah sizin üçün hesab çəksin. Əgər Allahdan qorxmaq əvəzinə xalqın mühakimələrindən qorxsaq, problem yaranacaq. Çünki Allah-Taaladan qorxmaq təqvadır. Əgər bunu kənara qoyub xalqdan qorxsaq, o zaman Allah-Taalanın dediyi ayırd edən də olmayacaq: "Əgər Allahdan qorxsanız, O sizə haqla-nahağı ayırd edən (bir nur) verər". Bu, təqvadan irəli gəlir. İnsan üçün həqiqətin aydın olması təqvanın nəticəsidir. Mənim fikrimcə bu çox mühüm məsələdir; maldan, candan, xalqın danışmasından, hörmətdən, dedi-qodulardan, sözlərdən, ittihamlardan və bu kimi şeylərdən qorxmaq çox mühüm məsələdir. Bu məsələ o qədər əhəmiyyətlidir ki, Allah-Taala Peyğəmbərinə (s) müraciət edib bu işdən çəkindirir: "(Ey Peyğəmbər!) Xatırla ki, bir zaman Allahın (islam dininə yönəltməklə) nemət verdiyi və sənin özünün (köləlikdən azad etməklə) nemət verdiyi şəxsə (Zeyd ibn Harisəyə): “Zövzəni saxla (boşama), Allahdan qorx!” – deyir, Allahın aşkar etdiyi şeyi (Zeynəbin boşanacağı təqdirdə onu almağın haqda sənə nazil olan vəhyi) ürəyində gizli saxlayır və adamlardan (onların "Peyğəmbər oğulluğunun boşadığı övrətlə evlənir", – deyəcəklərindən) qorxurdun. Halbuki əslində sənin qorxmalı olduğuna ən çox layiq Allahdır. Zeyd zövcəsi ilə əlaqəsini kəsdikdə (onu boşadıqda) səni onunla evləndirdik ki, oğulluqları övrətlərini boşadıqları zaman onlarla evlənməkdə möminlərə heç bir çətinlik (günah) olmasın! Allahın hökmü mütləq yerinə yetər!". Xalqın danışmasını, irəli sürəcəkləri ittihamı nəzərə almaq olmaz: "Sənin qorxmalı olduğuna ən çox layiq Allahdır". Mənim fikrimcə, imamın müxtəlif zəfərlərini o həzrətə ərməğan edən amilllərdən biri onun şücaəti idi. Bu şücaət onun elmi, mənəvi, siyasi və ictimai nailiyyətlərinə, qəlblərin cəlb olunmasına - bu həqiqətən möhtəşəm idi – bais oldu. Onun şücaəti elə bir həddə idi ki, heç bir şeyi nəzərə almırdı. Hər halda fitnə törədənlər görkəmli və aparıcı şəxslərin qəlbində Allah qorxusunun yerinə öz qorxularını oturtmaq, yəni onlardan qorxmalarını istəyirlər: "O kəslər ki, xalq onlara: “Camaat (Əbu Süfyan və tərəfdarları) sizə qarşı (qüvvə) toplamışdır, onlardan qorxun!” - dedikdə, (bu söz) onların imanını daha da artırdı və onlar: “Allah bizə bəs edər. O nə gözəl vəkildir!” – deyə cavab verdilər". Yəni daim bizə deyirlər: "Camaat sizə qarşı (qüvvə) toplamışdır, onlardan qorxun!". Cavabı budur: "Allah bizə bəs edər. O nə gözəl vəkildir". Nəticəsi də budur: "Sonra da Allahın neməti və lütfü sayəsində özlərinə heç bir əziyyət toxunmadan geri döndülər". Bu hissin, bu dərkin, bu ruhi və mənəvi həqiqətin nəticəsi budur: "Allahın neməti və lütfü sayəsində özlərinə heç bir əziyyət toxunmadan geri döndülər". Deməli, bu şücaətə malik olmaq lazımdır.

Düşmən müxtəlif işlər görür, müxtəlif fəaliyyətlər göstərir. Bu gün mənim zənnimcə düşmən təxribatlarının əsas hədəfi aparıcı şəxslərdir; düşmənin hədəfi aparıcı şəxslərdir. Oturub onların zehnini dəyişdirmək üçün planlar cızırlar ki, bununla xalqı özlərinə çəkə bilsinlər. Çünki aparıcı şəxslər nüfuzludurlar və xalq arasında sözləri keçir. Mənim fikrimcə bu gün bizim və sizin əsas vəzifələrimizdən biri budur: Biz müxtəlif məsələlərə qarşı həm özümüzün, həm də dinləyicilərimizin agahlığını gücləndirməliyik. İslam inqilabı çox köklüdür, çox güclüdür, onun çox möhkəm təməlləri var, Allah-Taala da bizim dayağımızdır. Mən dəfələrlə imamın dilindən söyləmişəm ki, buyurub: "Mən bu işə başlayan zamandan həmişə bir qüdrət əlinin işləri apardığını hiss etmişəm". Həqiqətən belədir. Bunu o mənə buyurdu. İnsan bu ilahi qüdrət əlini görür. Əlbəttə, bu qüdrət əlinin bizimlə qohumluğu yoxdur; "Kim Allah üçün çalışsa, Allah da onun üçün çalışar"; "Əgər Allaha kömək etsəniz, O da sizə kömək edər"; "Allah Ona yardım edənlərə mütləq yardım edər". Biz ixlasla bu yolun xidmətində durmalıyıq; nəyimiz varsa, meydana gətirib bu yola təqdim edək; səyimizi və işimizi bu yola təqdim edək. Allah-Taala da mərhəmət edəcək, lütf göstərəcək. Bu gün də həmin iş görülüb. Allah-Taala mərhəmət etmiş və düşmənin daşı özünə qayıtmışdır, düşmənin oxu onun özünə sarı yönəlmişdir. Onlar yaratdıqları təxribatdan bir nəticə əldə edə bilməmişlər.

**Qeyd olunan vəzifələr**

1- Əməldə şücaət;

2- Dərkdə şücaət;

3- Din əsaslarını, dini mövzuları və o məfhumlara uyğun olan real nümunələri düzgün dərk etmək;

4- Müxtəlif qorxulardan - mal, can, hörmət və düşmən qorxusundan çəkinmək, xalqın mühakiməsindən, danışmasından, dedi-qodu, söz və ittihamlardan qorxmamaq;

5- Bəzən insanın qorxmasına və nəyisə nəzərə almasına görə məsələni düzgün anlamayıb səhvə düşdüyünə diqqət yetirmək;

6- Fitnə sahiblərinin görkəmli və aparıcı şəxslərin qəlblərində öz qorxularını Allah qorxusunun yerinə qoymağa çalışmalarına diqqət yetirmək;

7- Müxtəlif məsələlərdə agahlığı gücləndirmək;

8- Dinləyicilərin agahlığını artırmaq.

**Nəticə alınan vəzifələr**

1- Görkəmli və aparıcı şəxslər düşmən təxribatlarının daha çox hədəfindədirlər; odur ki, daha ehtiyatlı olmalıdırlar;

2- Həqiqətin dərki üçün təqvanı gücləndirmək və xalqdan qorxunu yox, Allah qorxusunu birinci bilmək lazımdır.

## Düşmənin məkrli planlarını anlamaq və ona yardımçı olmamaq

Bu gün düşmənin məkrli və mürəkkəb planı vardır. Biz bu planın hər tərəfini aydın şəkildə görməli və göstərməliyik. Bizim vəzifəmiz budur. Bu gün bizə qarşı hərbi müharibə çox da ehtimal olunmur. Demirik ki, əsla mümkün deyil, amma çox ehtimal olunmur. İndiki müharibənin təhlükəsi isə hərbi müharibədən çox olmasa da, az deyil; əgər daha çox ehtiyat tələb etmirsə, az ehtiyat da tələb etmir. Hərbi müharibədə düşmən bizim sərhədlərimizdəki səngərlərə hücum edir, sərhədlərimizi yarıb keçməyə çalışır. Bu gün yumşaq müharibə adlanan psixoloji müharibədə isə düşmən mənəvi səngərləri dağıtmağa çalışır; imanlara, etiqadlara, iradələrə, bir quruluşun və bir ölkənin əsas təməllərinə hücum edir. Düşmən bunları dağıtmağa və öz təbliğatında müsbət cəhətləri mənfi cəhətlərə çevirməyə çalışır; bir quruluşun fürsətlərini təhdidə çevirmək istəyir. Onlar bu işi görürlər. Bu işdə təcrübələri var, çoxlu zəhmət çəkirlər və əllərində çoxlu imkanlar da var. Gərək düşmənin və düşmənliyin bütün cəhətlərini bilək və ona qalib gələk. Əlbəttə, bizdə Allahın yardımı var, şübhəsiz ki, qeybi köməklər var. İnsan bunu müşahidə edir, lakin sayıq və agah şəkildə meydanda olmayınca, lazımi tədbirləri almayınca ilahi yardım bizə şamil olmayacaq.

Bizim düşmənlərimiz, inqilabın və İslam Respublikası quruluşunun düşmənləri bir neçə xətti əsas tutmuşlar. Bu onların təbliğatlarında və işlərində açıq-aydın görünür, gizli və məxfi məsələlər deyil. Biz bunları daim diqqətdə saxlamalıyıq:

Biri ümid əlamətlərini qırıb sıradan çıxarmaqdır. Onların biri bu seçkilər idi. Xalqın 85 faizinin iştirak etməsi ümidverici bir haldır, mühüm bir işdir. Qeyd etdiyimiz kimi, bir inqilabdan otuz il sonra ölkənin əhalisi gəlib bu inqilabdan yaranmış quruluşa belə böyük səs verir. Bunun bu quruluşa etimaddan və onu sevməkdən başqa bir mənası yoxdur. Bu baş verdi. Yaxud prezidenti belə yüksək səslə seçmələri bənzərsiz bir şey idi. Bu baş verdi. Bu iş ölkədə görüldü. Bu, əhəmiyyəti çox böyük olan müsbət cəhətdir. Onlar bu müsbət cəhəti mənfi cəhətə, ümid amilini şübhə və məyusluq amilinə çevirməyə çalışdılar. Bu iş qərəzlidir.

Ölkədə ümid amilləri çoxdur. Bu gün ölkənin infrastrukturu çox güclüdür. Bu illərdə mühüm işlər görülmüşdür və bu gün ölkə inkişafa doğru sürətli bir hərəkətə hazırdır. Bu gün elmi inkişaflar çox nəzərə çarpır; digər ölkələrin siyasi qərəzi olmayan alimləri də bunu etiraf edirlər. Bir nümunəsini bu gecə televiziyada gördünüz. Kök hüceyrələr məsələsinə toxunaraq etiraf etdilər ki, İranın bu qədər inkişaf etdiyinə inanmazdılar. Deyir mən ötən il də bu elmi konfransda iştirak etdim, bu il də. Bu il ötən illə çox fərqlənmişdir, çox inkişaf etmişdir. Bu bir nümunəsidir. Onlarla belə nümunə var. Bunlar elmi inkişaflardır, ümid amilləridir. Bizim arxamızda və ixtiyarımızda otuzillik bir təcrübə var. Enerjili və təhsilli gənc nəsil səhnədədir və onların hamısı ümid amilləri və müsbət cəhətlərdir. Həm təhsili, həm özünə inamı olan, həm də öz ölkəsini inkişaf etdirə biləcəyini duyan gənc nəslimiz var. Bizim bir mənzərə sənədimiz var və 2025-ci ilə qədər ölkənin inkiaşfları və maddi inkişaflar baxımından xəttimizin harada olduğunu müəyyən etmişdir. Bu çox mühüm məsələdir. Müəyyən edilmişdir ki, hansı mərhələyə çatmalı və hansı yolla hərəkət etməliyik. Bunlar ümid amilləridir, müsbət cəhətlərdir. Bunları məyusluq amillərinə çevirmək istəyirlər. Mənzərə sənədindən söhbət düşəndə deyirlər ki, bu sənədə baxan yoxdur; elmi inkişaflardan söhbət düşəndə deyirlər ki, bunlar çox əhəmiyyətli deyil; seçkilər barədə danışanda bu şübhə və iradları qarşıya qoyurlar; gənclər barədə söhbət olunanda bir tərəfdə bir neçə gəncin qanun pozuntusuna işarə vururlar. Yəni bütün bu müsbət cəhətləri, hamısı ümidverici olan bütün bu dəyərli nailiyyətləri əhəmiyyətsiz göstərməyə çalışırlar. Digər tərəfdən, bunun qarşısında təbii ki, mövcud olan kiçik mənfi cəhətləri böyüdür, yaxud kiçik olmasa da, hər halda onları böyüdürlər; olduğundan bir neçə dəfə böyük göstərir, ümidsizlik yaradır, quruluşa qarşı bədbin təsəvvürləri gücləndirirlər. Özünüz görürsünüz. Bu ümidsizliyi zorla cəmiyyyətə sırımaq istəyirlər. Cəmiyyət ümidsiz olanda hərəkətdən dayanır, yaradıcı və aparıcı adamlar, gənc və aktiv qüvvələr təcrid olunurlar, kənara çəkilirlər, əlləri işə getmir, həmkarlıqlar azalır, cəmiyyət dinamikliyini itirir. Düşmənin xətlərindən biri budur. Daim vəziyyətin çıxılmaz olduğunu təlqin edirlər. Bir zaman deyirdik ki, radiolarda təbliğat aparırlar, bu gün isə yalnız radio deyil. Bir zaman deyirdik ki, onlarla radio, bu gün isə söhbət minlərdən gedir; radio var, televiziya var, internet səhifələri var. Müəyyən mərkəzlərdən idarə olunan bütün bu təbliğatlar daim vəziyyətin çıxılmaz, böhranlı və ümidsiz olduğunu təlqin edirlər; nə qədər alınsa, nə qədər dinləyici cəlb etsələr və onlar üçün inanılası görünsə, bu sahədə işləyirlər. Bu, düşmənin xətlərindən biridir.

Düşmənin əsas xətlərindən biri təfriqə məsələsidir. Siz haqlı olaraq onun üzərində dayandınız, məruzədə də deyildi. Dini ekspertlərin son bəyanatında da birlik məsələsinə toxunulmuşdu. Bu çox mühüm məsələdir. Xalqın birliyi və təfriqə yaratmaq üçün görülən işlər çox mühüm məsələlərdir. Biz xalqın ümumi birliyinin əlamətlərini görməkdəyik. Siz ramazan ayında cümə namazlarını gördünüz, Qüds gününü gördünüz, Fitr bayramı namazlarını gördünüz. Necə möhtəşəm! Yalnız Tehranda yox, Məşhəddə, İsfahanda, Kermanda, Təbrizdə və müxtəlif bölgələrdə də misilsiz izdihamlar göründü. Bəlkə də İslam tarixi boyu heç zaman Fitr bayramı namazı belə əzəmətli və möhtəşəm keçməmişdi; yalnız bir şəhərdə yox, bir ölkənin müxtəlif yerlərində. Bu gün bizdə bunlar var. Bunların hamısı xalqın birliyinin və həmrəyliyinin əlamətidir, xalqın cüzi ixtilaflara rəğmən, təmayül və mənsubiyyətdə yekdil olduğu müştərək bir mərkəzin mövcudluğunu göstərir. Xalqın qəlbi bu mərkəzə yönəlmişdir. Bu mərkəz də dindir, İslam prinsipləridir, uca dəyərlərdir, Allahın dinidir. Bu çox mühüm məsələdir. Hamı bu birliyi gördükdə onun qarşısında baş əyməlidir. Lakin təəssüf ki, cəhalət və qəflət səbəbindən bəzilərinin ayrılıqdan dəm vurduğunu görürük. Bu işlər həqiqətən digər səbəblərdən daha çox qafillikdən irəli gəlir. Bu, mühüm məsələdir.

Dini birlik, milli birlik, siyasi üsul birliyi yaratmaq məsələsi mühüm məsələlərdir. Çalışmaq lazımdır. Düşmənin xətlərindən biri təfriqə yaratmaqdır. Harada imkanları çatsa, hansı səviyyədə bacarsalar, müxtəlif təbəqələrdə - məmurlarda, xalqda, ruhani qrupları arasında, universitet qrupları arasında, digər ictimai qrup, cəmiyyət və məzhəblər arasında ixtilaf yaratmaq istəyirlər. Siz cəmiyyətdə bunun çoxlu nümunələrini müşahidə edirsiniz. Düşmən təfriqə yaratmaq yolunu tutub. Bu da bir məsələ.

Dördüncü məsələ bizim fikrimizcə düşmənin sərmayə qoyduğu başqa bir xətdir: xalqın zehnini düşmənlərdən yayındırmaq. Biz cəmiyyətdə yaranan çoxlu problemlərdə və müxtəlif çatışmazlıqlarda daxildəki şəxsi və ictimai təqsirləri inkar etmirik; bunda heç bir şübhə yoxdur, kimsə bunu inkar etmir. "Sənə yetişən hər bir yaxşılıq Allahdan, sənə üz verən hər bir pislik isə özündəndir". Bu bəllidir. Düşmən bizə zərbə vurdusa və bu zərbə təsirli oldusa, bu da özümüzdəndir; bunda şübhə yoxdur. Ühüd döyüşündə düşmən hücum edib zərbə vuranda əslində müsəlmanlar özləri zərbə vurdular. Bu məlumdur, amma məsələ burasındadır ki, insan zərbə vurulmasını istəmirsə, düşmənin əlini görməlidir. Vurulmamaq üçün diqqətli olmağın şərtlərindən biri bizə zərbə vurmaq istəyən düşməni görməkdir. Bunu unutmaq olmaz. Xüsusən görkəmli və aparıcı şəxslərə düşmənin təsirini unutdurmaq düşmənin təlqin və təbliğ etdiyi xətlərdən biridir. Şübhəsiz ki, bu iş üçün müxtəlif yollar vardır. Kimsə düşməndən danışan kimi deyirlər ki, siz hər şeyi düşmənin boynuna atırsınız. Bəli, düşmən var, nə üçün onu görmürük? Nə üçün burada seçkilərdən sonra düşmənin bizim ixtilafımızdan, müxtəlif hadisə və müsibətlərdən yaranan böyük sevincini görmürük? Səbəbkar şəxsləri həvəsləndirirlər. Orada böyük bir ölkənin başçısı adamların adlarını çəkir. Bu, düşmənlik yaratmaq deyil bəs nədir?! Quruluşun əleyhdarlarının adlarını çəkib tərifləyir və deyirlər ki, biz onun şücaətinə heyran olduq. Nə üçün? Çünki onların xoşuna gələn bir söz demişdir. Bunları görmək, bunlara diqqət yetirmək və düşmənin düşmənliyini yaddan çıxarmamaq lazımdır.

Əlbəttə, onun düşmənliyi gözləntidən kənar deyil, bizim diqqətsizliyimiz gözləntidən kənardır. İngiltərə dövlətinin bizim ölkəmizlə münasibətlərinin iki yüz illik arxivi başdan-ayağa qaradır. Həqiqətən bir nöqtə və bir yer yoxdur ki, İngiltərə dövlətinin İran xalqının xeyrinə kiçik bir addım atdığını göstərmək mümkün olsun. Nə olubsa, zərər və böyük zərbələr olmuşdur. Bunlar İran xalqının tərəfdarı olduqlarını deyirlər; Amerika hökuməti İran xalqının tərəfdarı olduğunu elan edir. Bu o deməkdir ki, biz İslam Respublikası quruluşuna qarşı pis münasibətdəyik, amma xalqı sevirik. Xalq bu quruluşladır. Bu quruluş xalqdan ayrı deyil. Bu, düşmənin hiylələridir. Bunları görmək və anlamaq lazımdır. O əlbəttə ki, düşmənliyini edir; təbii məsələdir. Amma bizim onun düşmənliyini anlamamağımız və yaddan çıxarmağımız qəbulediləsi deyil. Bir də görürsünüz ki, biz düşmənin "puzzle"si daxilindəyik. "Puzzle"də xırda hissələri bir-birinin yanına düzürlər və bir şəkil alınır. Bu zaman hissələrdən birini də biz təmin edirik. Bu çox pis haldır. Biz onun hissələrini təmin edən olmamalıyıq. Ayrı-ayrı hərflərdən ibarət olan bu hissələri bir-birinin yanına düzəndə bir söz alınır. Düşmən belə bir "puzzle" düzəldib ki, içindən bir söz çıxarsın. Bu hərflərin bir neçəsini də biz qoyaq?! Bundan ehtiyatlı olmaq lazımdır. Söhbət bundan gedir. Biz düşmənin "puzzle"sini tamamlamamalıyıq. Düşmənin gördüyü və görmək istədiyi işi bilməli, açıq məqsədlərini və rolunu görməliyik.

Bu gün düşmən və müxaliflər əleyhinə ən təsirli beynəlxalq silah təbliğat silahıdır, media silahıdır. Bu gün bu ən güclü silahdır, atom bombasından da pis və təhlükəlidir. Seçkilərdən sonrakı iğtişaşlarda düşmənin bu silahını görmədiniz? Düşmən bu silahla bizim hadisələrimizi anbaan izləyir və fitnəkarlara tövsiyələr verirdi: "Həqiqətən şeytanlar sizinlə mücadilə etmək üçün öz dostlarına ilham edirlər". Daim öz dostlarına ilham edirdilər. Bu düşmənin roludur. Düşmənin rolunu bundan da aydın və aşkar fərz etmək olarmı?!

Agah olmaq lazımdır. Cəmiyyətin aparıcı şəxslərindən, siyasi cərəyan və qruplardan gözlənilən budur ki, bu hadisələrlə, düşmənin bu xətləri ilə agah şəkildə rəftar etsinlər. Əgər agahlıq və mübarizə əzmi olsa, bizim rəftarlarımızın çoxu dəyişə bilər. O zaman vəziyyət daha yaxşı olar. Bəzi işlər agahlığın olmamasına görədir.

Biz qeyd olunan bu başlıqları - düşmənin bu xətlərini öz əməlimizdə və sözlərimizdə nəzərə almalıyıq. Əgər bir fikir bildirmək istəyiriksə, bunları nəzərə alaraq bildirməliyik; əməl və hərəkət etmək istəyiriksə, bunları nəzərə alaraq etməliyik; görək düşmənə kömək edirik, yoxsa yox. Bu mənim fikrimcə mühüm amildir.

**Qeyd olunan vəzifələr**

1- Düşmənin məkrli planlarının müxtəlif cəhətlərini tanımaq və tanıtdırmaq;

2- Sayıq və agah şəkildə səhnədə olmaq;

3- Düşüncə ilə əməl etmək;

4- Dini, milli və siyasi üslub birlikləri yaratmağa çalışmaq;

5- Bizə zərbə vurmaq istəyən düşmən qarşısında agah olmaq;

6- Düşməni unutmamaq;

7- Düşmənin hiylələrini anlamaq;

8- Düşmənin işlərini təkmil etməmək;

9- Düşmənin ən təhlükəli silahı olan təbliğat və media silahından ehtiyatlı olmaq;

10- Hadisələrə və düşmən xətlərinə qarşı agah rəftar etmək;

11- Əməl və hərəkətlərimizi ölçmək, düşmənə kömək edib-etməməyimizi meyar götürmək.

**Nəticə alınan vəzifələr**

1- Düşmənin yumşaq müharibədə izlədiyi yol və xətlər tam aydındır. Aparıcı şəxslər özlərini bilməzliyə vurmasınlar;

2- Ölkənin görünən inkişaflarını və yaranmış ümidləri inkar edib vəziyyəti bərbad göstərməsinlər;

3- Xalqın quruluşa vurğunluğunu və seçkilərdə bənzərsiz iştirakını korlamasınlar.

## Aparıcı şəxslər sərhədlərini müəyyən etsinlər və ikibaş danışmasınlar!

Xalqın düşmənləri vəziyyətin şəffaflığından narahatdırlar, şəffaf vəziyyətə dözə bilmirlər, vəziyyətin dumanlı olmasını istəyirlər. Dumanlı şəraitdə öz məqsədlərinə yaxınlaşa və İran xalqının hərəkətinə zərbə vura bilirlər. Dumanlı şərait sözügedən fitnə zamanıdır. Fitnənin mənası budur ki, bir qrup adam dost görkəmi və düşmən niyyəti ilə meydana atılıb mühiti qarışdırsın, bu qarışıq mühitdə əsl düşmən öz simasını gizlədib meydana atıla və zərbə vura bilsin. Əmirəl-möminin (ə) buyurub ki, nahaq çılpaq və xalis şəkildə gəlsə, haqqı istəyənlər çaşmazlar, onun nahaq olduğunu anlayarlar. Əgər haqq da açıq şəkildə meydana gəlsə, düşmən onu haqq olmadığına görə ittiham edə bilməz. Fitnəkar isə bir qədər haqdan və bir qədər nahaqdan götürüb bir-birinə qarışdırır. O zaman haqqı axtaran şəxslər də çaşır. Fitnə budur.

Bəs belə bir məsələ qarşısında çıxış yolu nədir? Sağlam ağıl və şəriət qətiyyətlə bəyan edir ki, çıxış yolu haqqı açıq şəkildə söyləməkdən ibarətdir. Siz seçki bəhanəsi ilə bir hərəkətin başlandığını, sonra bir düşmən adamının bu dumanlı şəraitə qoşulduğunu, sözü və şüarı daxilindən xəbər verən düşmən adamının meydana girdiyini gördüyünüzdə xətti müəyyən edin, sərhədi aydınlaşdırın. Hamının, ən çox da aparıcı şəxslərin üzərinə vəzifə düşür; aparıcı şəxslərin arasında da hamıdan çox dinləyicisi, hamıdan çox eşidəni olanların. Gərək sərhədlər aydınlaşsın və kimin nə dediyi bəlli olsun. Nahaq özünü meydanın toz-dumanı arasında gizlədib zərbə vura bilməsin və haqq cəbhəsi haradan zərbə vurulduğunu görsün. Buna görə aparıcı şəxslərin ikibaş danışması düzgün deyil. Aparıcı şəxslər sözlərini aydın deməli və izah etməlidirlər. Bu, xüsusi bir siyasi cinaha məxsus deyil, İslam quruluşu daxilində olan bütün cinahlar dünya hegemonlarının dəstəyinin məqbul olub-olmadığını açıq şəkildə müəyyən etsinlər. Hegemon başçılar, zalımlar, İslam ölkələrini işğal edənlər, Fələstində, İraqda, Əfqanıstanda və digər yerlərdə məzlum insanları qətlə yetirənlər gəlib meydana atıldıqda, danışdıqda, mövqe bildirdikdə İslam Respublikası quruluşunda olan şəxslərin buna qarşılıq mövqeyi bəlli olmalıdır. Ondan üz çevirib "mən sizin düşməninizəm", "mən sizinlə müxalifəm" - deməyə razıdırmı?

Fitnə mühitində kimlərsə dilləri ilə açıq şəkildə İslamı və İslam Respublikası quruluşunun şüarlarını inkar etdikdə, əməlləri də respublikanı və seçkiləri sual altına saldıqda, bu məsələ cəmiyyətdə aşkar olduqda aparıcı şəxslərdən gözlənilən budur ki, mövqelərini müəyyən etsinlər. İkibaşlı danışmaq fitnəni aradan qaldırmağa və şəffaflıq yaratmağa yox, mühitin dumanlanmasına kömək edir. Şəffaflıq düşmənin düşməni, düşmənə maneədir, dumanlı mühit isə düşmənə kömək edir. Bunun özü bir meyardır. Kim şəffaflığa kömək edir və kim dumanlılığa kömək edir; hamı bunu nəzərə alsın və meyar seçsin.

**Qeyd olunan vəzifələr**

1- Haqqı açıq şəkildə demək və ikibaşlı danışmamaq;

2- Özünün düşmənlə sərhədini müəyyən etmək;

3- Dünya hegemonlarının himayəsi qarşısında açıq şəkildə qəbul, yaxud rədd mövqeyini elan etmək;

4- Hegemonluq başçılarının və İslam ölkələrinin işğalçılarının qarşısında mövqe müəyyənləşdirmək;

5- Dilləri ilə açıq şəkildə İslamı və İslam Respublikası quruluşunun şüarlarını inkar edən, əməlləri respublikanı və böyük seçkiləri sual altına salan şəxslər qarşısında mövqe müəyyənləşdirmək;

6- Fitnə dövründə ikibaşlı danışmağın mühiti bulaşdırmağa və düşmənə kömək etməsinə diqqət yetirmək;

7- Şəffaflıq yaratmağın düşmənin düşməni və onun üçün maneə olduğuna diqqət yetirmək.

**Nəticə alınan vəzifələr**

1- Aparıcı və görkəmli şəxslər nə qədər məşhur olsalar, nə qədər çox dinləyiciləri olsa, vəzifələri bir o qədər ağırdır;

2- Aparıcı və görkəmli şəxslərin ən mühüm vəzifəsi haqqı açıq şəkildə demək, düşmən və hegemonlarla sərhədi müəyyənləşdirməkdir;

3- Görkəmli və aparıcı şəxslərin və cinahların quruluşun düşmənlərindən, zalım və işğalçılardan üz çevirməməsi düşmənlərlə həmkarlıq və onlara köməkdir; istəsələr də, istəməsələr də.

## Hegemon başçıların və azğın insanların dəstəyi aparıcı adamları oyatmalıdır!

İnqilab, imam və İslam üçün çalışan şəxs onun sözünün və hərəkətinin bu prinsiplər əleyhinə bir istiqamətin yaranmasına bais olduğunu görən kimi cəld ayılmalıdır. Nə üçün ayılmırlar? İslam Respublikasının ən əsas şüarı olan "İstiqlaliyyət, Azadlıq, İslam Respublikası" şüarından "İslam" sözünün çıxarıldığını eşidən kimi özlərinə gəlməli, getdikləri yolun səhv olduğunu bilməli və kənara çəkilməlidirlər. Fələstinin xeyrinə və işğalçı sionizm rejiminin əleyhinə olan Qüds günündə işğalçı sionizm rejiminin xeyrinə və Fələstinin əleyhinə şüar verildiyini gördükdə ayılıb özlərini kənara çəkməli və deməlidirlər ki, xeyr, biz biz bu cərəyanla deyilik. Dünyanın zalım və hegemon başçılarının, həm indi, həm də son 100-200 illik tarixdə zülmün tərənnümü olan Amerika, Fransa, İngiltərə və bu kimi dövlət başçılarının bunları dəstəklədiklərini gördükdə ayılmalı və işlərində nöqsanın olduğunu anlamalıdırlar. Bütün azğın insanların – şah tərəfdarlarının, kommunistlərin, ölkədən qaçan rəqqas və sapqın müğənnilərin bunları dəstəklədiklərini gördükdə ayılmalı, gözləri açılmalı, anlamalı və işlərində nöqsanın olduğunu bilməlidirlər; dərhal dönüb deməlidirlər ki, xeyr, biz sizin dəstəyinizi istəmirik. Nə üçün çəkinirlər?! Ağıllılıq bəhanəsilə bu aydın həqiqətləri görməzliyə vurmaq olar ki, biz ağıl işlədirik?! Bu xalqın, bu ölkənin, İslamın və inqilabın düşmənlərinin sizi özlərindən bilib əl çalmaları sizin də bundan xoşlanmanız ağıllılıqdır?! Bu, ağlın qarşı nöqtəsidir. Ağıl budur ki, sizin iddia etdiyiniz əsasların əksinə bir şey görən kimi tez özünüzü kənara çəkib deməlisiniz ki, yox, biz yoxuq; imamın şəklinin təhqir olunduğunu görən kimi məsələni inkar etmək yerinə işi qınamalı və qınamaqdan da çox, məsələnin mahiyyətini, həqiqətini başa düşməlisiniz, düşmənin necə plan hazırladığını və məqsədinin nə olduğunu bilməlisiniz. Bu cənablar bunları bilməlidirlər. Mən təəccüb edirəm. Şah dövründə bu cənabların bəzisinə inqilaba görə bir şillə də dəyməyib; inqilabın sayəsində ad-san qazanıblar, hər şeyləri inqilabdandır. Görürsünüz ki, inqilabın düşmənləri necə parladılar, hazır oldular, sevincək və gülə-gülə sıraya düzüldülər. Hər halda, bunları görürsünüz. Özünüzə gəlin, ayılın.

Siz bizim köhnə qardaşlarımızsınız. Bunların bəziləri bir zaman imamı müdafiə etdiklərinə görə təhqirlə də üzləşirdilər. Amma indi bunların adlarını şüar edənlər, bunların şəkillərini qaldıranlar, bunların adlarını uca tutanlar tam qarşı tərəfdə durub imamın, inqilabın və İslamın əleyhinə şüar deyir, ramazan ayında açıq-aşkar oruclarını yeyirlər. Bunları ki, görürsünüz; onda kənara çəkilin. Seçkilər bitdi. Seçkilər ümumi idi, düzgün idi və onda nöqsan tapıb sübut edə bilmədilər. İddia etdilər, fürsət verildi. Dedik ki, gəlin göstərin, sübut edin; sübut edə bilmədilər, gəlmədilər. Məsələ bitdi. Qanun tələb edir ki, insan seçilmiş prezidenti qəbul etməsə də, qanuna hörmət etməli və tabe olmalıdır. Təbii ki, heç kim seçilmiş prezidentin yüz faiz mütləq yaxşılıqdan və seçilməyən tərəfin mütləq qəbahətdən ibarət olduğunu deyə bilməz. Hamının yaxşı cəhəti də var, pis cəhəti də; bu tərəfin də, o tərəfin də həmçinin. Qanun meyardır. Nə üçün belə olur? Nə üçün? Bu, nəfsin əməlidir.

Bunlar yalnız bu günə məxsus deyil. İnqilabın əvvəllərini xatırlayanlar bilirlər. İnqilabın ilk onilliyində və imamın həyatı dövründə onun dostlarından və yaxınlarından olan bəzi şəxslər imamın qarşısında dayandılar, imamla mübarizəyə qalxdılar, imamı diz çökürməyə, o böyük və ilahi insanın hərəkətinin səhv olduğunu sübut etməyə cəhd etdilər, lakin sonra təcrid olundular, inqilab bunları tərk etdi. İmamın yaxınlarından, dostlarından olan bu şəxslər ya düşmənə sığındılar, ya inqilaba qarşı çıxdılar, ya ona zərbə vurdular; bu qədər tənəzzül etdilər. Bunlar bizim hamımız üçün ibrət olmalıdır; başa düşməliyik.

**Qeyd olunan vəzifələr**

1- İmamın şəklini cırmaq, oruc yemək, inqilabın və onun prinsipləri əleyhinə şüar vermək kimi əksinqilabçı hərəkətləri görən kimi dərhal kənara çəkilməlisiniz;

2- Əgər kənala çəkilib quruluşun müxalifləri ilə sərhədinizi müəyyən etməsəniz, inqilabdan günbəgün təcrid olunacaqsınız;

3- Şübhə yaradan sözlərdən istifadə etmək və həqiqətləri dəyişdirmək fitnəyə bais olur.

**Nəticə alınan vəzifələr**

1- İslamı şüarlarından çıxarmış şəxslərdən üz çevirmədən quruluşu və inqilabı sevdiklərini iddia edənlər xalqı aldadırlar;

2- İşğalçı sionizm rejiminin xeyrinə və Fələstinin əleyhinə şüar verənlərdən uzaqlaşmamaq yanlış və ağıldan uzaqdır;

3- 100-200 il öncədən bu günədək zülmün və hegemonluğun tərənnümü olan Amerika, Fransa, İngiltərə və bu kimi dövlət başçılarından uzaqlaşmamaq ağıldan deyil.

# İkinci fəsil:

## Şair və sənət adamlarının vəzifələri

### Həqiqəti anlayıb təbliğ etmək lazımdır!

 Burada başqa bir məqam budur ki, inqilab şeiri inqilab məfhumlarının xidmətində durmalıdır. Sizin aranızda dini şeir deyən şəxslər var. Dini məzmunlu və imamlara aid şeirlərə indi dini şeir demək adət olub. Həqiqətən yaxşı şeirlər deyilir. Bəziləri də müharibə və müqəddəs müdafiə dövrü, yaxud şəhidlər və ya müharibə əlilləri barəsində şeirlər deyirlər. Bunlar çox yaxşıdır. Lakin mən ötən il də dedim ki, inqilabın məqsəd və amalları yalnız bunlar deyil. İnqilab bizim başımız üzərinə parlaq amal ulduzlarının bir toplusunu tutmuş və bizi bu işıqlı nöqtələrə sarı hərəkətə, uçuşa və sıçrayışa dəvət etmişdir. Biz də sınayıb gördük ki, uça bilirik, gördük ki, bu pərvaz mümkündür. Əlbəttə, müqəddəs müdafiə dövründə bariz nümunələri göründü və gördük ki, bu xalq bu amallara sarı qanad çaldıqda yaxşı hərəkət edə bilir. Amma bu amalların çoxu hələ bizim başımız üzərindədir. Biz hərəkət edib ədalətə sarı getməliyik, əxlaqa sarı getməliyik, sözün həqiqi mənasında müstəqilliyə sarı - hamısından dərin və çətin olan mədəni müstəqilliyə şamil olan müstəqilliyə sarı getməliyik, özümüzün İslam-İran kimliyinə sarı getməliyik.

 Seçkilər ərəfəsində, seçkilərdən sonra və öncə baş verən hadisələr tipindən olan imtahanlarda gördük ki, bu sahələrdə zəifliyimiz və problemlərimiz var. Bu hadisələr zəif cəhətlərimizi bilməkdən ötrü bizim üçün böyük nemətdir. Bunlar silahlı qüvvələrin təlimlərinə bənzəyir. Təlim ondan ötrüdür ki, bir hərbi bölmə, hərbi təşkilat zəif cəhətlərini tapsın. Bir hədəfi göstərib ona sarı hərəkət etmək əmri verilir. Sonra peşəkar hərbçilər - bütün təlimlərdə belədir - dayanıb yuxarıdan baxırlar. Görürlər ki, bəli, filan nöqtədə zəiflik var. Bəzən ardıcıl bacarıqsızlıqlar müşahidə olunur. Bu bizim üçün bir təlim oldu. Düzdür, bizim istəyimizlə baş vermədi; biz buna məcburən getdik, lakin yaxşı oldu, zəif cəhətlərimizi anladıq. Buna əsasən, bu amallar bizim başımız üzərindədir və onlara sarı hərəkət etməliyik. O zaman bu zəif cəhətlər aradan qalxacaq. Bu da bir məsələ.

 Yaxşı, burada şairin rolu nədir? İncəsənət işçisinin, mədəniyyət işçisinin - yəni mədəniyyət və incəsənət xadiminin bu səhnədə vəzifəsi nədir? Mənim fikrimcə vəzifə çox ağırdır, çox böyükdür; ən mühüm vəzifə də təbliğat aparmaq və izah etməkdir: “O kəslər ki, Allahın risalətini təbliğ edər, Ondan qorxar və Allahdan başqa heç kəsdən qorxmazlar”. Bu bir meyardır. Dərk etdiyiniz həqiqəti izah edin. Heç kim gözləmir ki, anladığınızın əksinə danışasınız. Xeyr, anladığınızı deyin. Əlbəttə, anladığınızın düzgün olmasına çalışmalısınız. Çünki fitnə zamanı meydanı tanımaq çətin olur, hadisənin ətrafını tanımaq çətin olur, hücum edəni və müdafiə olunanı tanımaq çətin olur, zalımı və məzlumu tanımaq çətin olur, düşməni və dostu tanımaq çətin olur. Şairin də digərləri kimi aldanıb avamlıq etməsi mədəniyyət və incəsənət xadiminə yaraşmaz. Deməli, həqiqəti anlamaq, sonra isə təbliğ etmək lazımdır. Mədəniyyət dünyasında siyasi üsullarla - siyasətçilərin üsulları ilə hərəkət etmək olmaz. Bu, mədəniyyətə yaraşmaz. Mədəniyyət dünyasında düyünü açmaq, həqiqəti aşkata çıxarmaq, zehinləri aydınlatmaq lazımdır. Bu izah - yəni peyğəmbərlərin gördüyü iş lazımlı işdir. Sözdə fəsahət və bəlağətin lazım olduğunu demişlərsə, bəlağətin mənası budur. Uyğun kitablarda bəlağəti vəziyyətin tələbinə uyğunluq kimi izah edirlər. Lakin bu, bəlağətin xüsusi mənasıdır. Bəlağətin ilkin və açıq mənası bu deyil; bəlağət - çatdırmaqdır. Məsələn, deyirlər ki, Hafiz bu şeiri fəsahətli və bəlağətli demişdir. Bəlağətli nə deməkdir? Yəni vəziyyətin tələbinə uyğun demişdir? Biz nə bilirik ki, bu şeirin deyildiyi vaxt vəziyyətin tələbinə uyğun olub, ya olmayıb. Biz indi baxırıq; burada vəziyyətin tələbindən söhbət getmir. Bu o deməkdir ki, başadüşüləndir, səlisdir. Səlis deyin, aydın deyin, lakin anladığınızı deyin. Əsla gözlənilmir və bu gözlənti düzgün də deyil ki, kimsə anladığının əksinə danışsın. Amma çalışın anladığınız düzgün olsun.

 Mən sizə demək istəyirəm ki, İslam inqilabının bu əzəmətli hərəkəti bitmiş bir hərəkət deyil. Onun qoşununun bir tərəfi guya ədəbiyyat, mədəniyyət və sair sahələrin adamı sayılan mən və sizlərik: “Göylərdə və Yerdə olan qoşunlar Allaha məxsusdur”. Onun qoşunu yer-göy tanımır: “Allah yenilməz qüvvət sahibi (Əziz), hikmət sahibidir”. Allah Əzizdir; əziz - məğlubedilməz qalibdir; yəni heç nəyə ehtiyacı olmayan. Mən və siz indi işin bir küncündən tutmuşuq. İslam inqilabı ilə başlayan bu əzəmətli hərəkət bitmiş bir hərəkət deyil; əsla bitmiş deyil, davam edir. İndi çıxışlarda, televiziyada, təbliğatda, məhkəmədə “yumşaq müharibə” sözü hamının dilinə düşüb. Bu doğru sözdür. Bu bir həqiqətdir. Yəni indi müharibə gedir. Əlbəttə, bu sözü mən bu gün demirəm. Müharibədən sonra - 88-ci ildən həmişə dəfələrlə bunu demişəm. Səbəb budur ki, mən səhnəni görürəm. Kimsə görmürsə, mən nə edim?! Mən səhnəni görürəm, təchizatı görürəm, sıraları görürəm, nifrət və qəzəblə açılan ağızları görürəm, inqilab əleyhinə, imam əleyhinə, bütün bu amalların və bu hərəkətə könül verən bütün şəxslərin əleyhinə qeyzlə sıxılmış dişləri görürəm. İnsan bunları görür, nə etsin?! Bu bitməyib və bitmədiyinə görə hamının üzərinə vəzifə düşür. Mədəniyyət, ədəbiyyat və incəsənət adamlarının vəzifəsi də bəllidir: çatdırmaq, izah etmək; deyin, danışın. Mən həmişə bunun üzərində dayanıram: formanı yaxşı seçməlisiniz, incəsənəti tam xalis şəkildə meydana gətirməlisiniz, zəif olmamalı və öz təsirini buraxmalıdır.

**Qeyd olunan vəzifələr**

1- Şeiri və sənəti inqilab məfhumlarının xidmətində işlətmək, məsələləri düzgün dərk etməyə çalışmaq;

2- Həqiqətləri anlaşıldığı kimi təbliğ və izah etmək;

3- Fitnə şəraitində məsələləri düzgün dərk etməyə çalışmaq;

4- Fitnə şəraitində hücum edəni və müdafiə olunanı, zalımı və məzlumu, düşməni və dostu düzgün tanımağa çalışmaq;

5- Fitnə şəraitində aldanmamaq və avamlıq etməmək;

6- Mədəniyyət dünyasında siyasi üsullardan çəkinmək;

7- Həqiqətin zehinlərdəki düyünlərini açmaq;

8- Açıq-aydın danışmaq;

9- İncəsənəti tam şəkildə yumşaq müharibəyə çıxarmaq.

**Nəticə alınan vəzifələr**

1- Sənət adamları inqilab hadisələrinə, xalqın əxlaqa, mənəviyyata və inkişafa doğru hərəkətinə laqeyd qalmamalıdırlar;

2- Sənət adamları zehinləri aydınlatmaq üçün hadisələrdə gizlənmiş həqiqəti səlis və gözəl şəkildə təsvir etməlidirlər;

3- Sənət və şeir dili təsirli dildir; inqilabın işlərini və xalqın hərəkətlərini izah etmək üçün ondan istifadə etmək lazımdır.

# Üçünc fəsil:

## Universitet və tələbələrin vəzifələri

### Universitet və tələbələr sayıq olmalıdırlar!

 Bəzi adamlar seçkilərdən sonra baş verənləri, xalqa və İslam quruluşuna olunan zülmü, digər xalqlar qarşısında bəziləri tərəfindən quruluşa edilən hörmətsizliyi - bunların hamısını görməzdən gəlir, filan hadisəni, Kəhrizək zindanını, yaxud məhəllə hadisəsini seçkilərdən sonra bu günə qədərki dövrün əsas hadisəsi hesab edirlər. Bunun özü başqa bir zülmdür. Əsas məsələ başqa məsələdir. Əsas məsələ budur ki, xalq əzəmətli bir iş görmüş, aktiv, yaxşı və bənzəri az olan bir seçkilərdə iştirak etmiş və öz səslərini qutulara salmışlar. Səksən beş faiz zarafatdır?! Bu seçkilər son bir-iki ildə bir-birinin ardınca iqtisadi, elmi, siyasi, təhlükəsizlik və beynəlxalq nailiyyətlər kəsb edən quruluşu imtiyaz və hörmətin yüksək səviyyəsinə çatdırır. Sonra bir də müşahidə edirik ki, bu fəxri məhv etmək üçün bir hərəkət başlayır. Əsas məsələ budur. Əlbəttə, bu dediklərim təhlildir, informasiya deyil. Mənim fikrimcə, mənim təhlilimə görə, bu məsələ seçkilərdən sonra, yaxud seçkilər ərəfəsində başlamayıb, öncədən başlamışdır. Bu, qabaqcadan hazırlanmış və planlaşdırılmışdır. Mən bu işin içində olan şəxsləri əcnəbilərə, ingilislərə, yaxud amerikalılara çalışmaqda ittiham etmirəm. Mən bunu iddia etmirəm, çünki mənə sübut olunmayanı deyə bilmərəm. Lakin deyə biləcəyim budur ki, bu cərəyan onun öncülləri bilsələr də, bilməsələr də, planlaşdırılmış bir cərəyandır və təsadüfi deyil. Bütün əlamətlər göstərir ki, bu hadisələr planlaşdırılmış və düşünülmüş idi. Əlbəttə, planlaşdıranlar onun baş tutacağına əmin deyildilər.

 Seçkilərdən sonra bəzi adamlar tərəfindən bəzi işlər görüldükdə Tehran əhalisinin bir qrupu tərəfindən nisbi dəstək də verildi. Onlar ümidvar oldular, həvəsləndilər, istədiklərinin baş tutduğunu düşündülər. Buna görə bu orqanların, media qurumlarının, radioların, internet və peyk vasitələrinin səhnədə iştirakının necə şiddətləndiyini gördünüz; açıq şəkildə meydana atıldılar. Öncə bunun baş verməsinə ümidləri yox idi. Sonra gördülər ki, yox, baş verdi. Odur ki, sürətlə meydana atıldılar. Lakin xoşbəxtlikdən həmişəki kimi bu dəfə də İran məsələlərini pis anladılar və İran xalqını tanımadılar. Bunlar məğlub oldular, lakin hələ ümidsiz deyillər. Mən sizə deyim, əziz tələbələr! Bunlar ümidsiz deyillər, hadisələri izləyirlər, bu tezliklə də əl çəkməyəcəklər. Bunların rejissorları var və yeni rejissorlar da tapacaqlar.

 Universitet sayıq olmalıdır. Mömin və müsəlman, ölkəsini sevən, ölkəsinin və öz nəslinin gələcəyinə könül verən tələbə sayıq olmalıdır. Bilin ki, bunlar plan hazırlayırlar. Əlbəttə, məğlub olurlar. Mən sizə deyirəm ki, bunlar sonda məğlub olacaqlar. Lakin mənim və sizin ayıq-sayıqlıq dərəcəmiz onların vurduğu ziyanın miqdarına təsir göstərə bilər. Əgər sayıq olsaq, zərər yetirə bilməzlər, əgər diqqətsiz olsaq, hisslərə qapılsaq, düşünmədən hərəkət etsək, yaxud yuxuya qalsaq və bu kimi vəziyyətlərə düşsək, sonda uğur qazana bilməsələr də, vurduqları zərər və ziyan çox olacaq.

**Qeyd olunan vəzifələr**

1- Düşmənlərin planları qarşısında ayıq-sayıq olmaq;

2- Tələbələrin oyanış və sayıqlıq dərəcəsinin düşmənin vurduğu zərərə təsir göstərə bilməsinə diqqət yetirmək;

3- Sayıq olduğumuz təqdirdə düşmənlərin zərər yetirə bilməməsinə diqqət yetirmək;

4- Diqqətsizlikdən, hissiyyata qapılmaqdan, düşüncəsiz əməl etməkdən və yuxuya qalmaqdan çəkinmək.

**Nəticə alınan vəzifələr**

1- Düşmən fürsətdən istifadə edib öz planını icra etmək üçün daxildə imkanlar axtarır; buna diqqət yetirmək lazımdır;

2- Düşmənin planları ilə mübarizədə sayıq şəkildə və ağılla çalışmaq lazımdır. Emosional və dözümsüz reaksiyalar səhvə və daha çox zərərə bais olar.

## Siz yumşaq müharibədə bizim cəbhəmizin gənc zabitlərisiniz!

Baxın, əzizlər! Siz bilirsiniz və çıxışlarınızda da toxundunuz ki, bu gün İslam Respublikası və İslam quruluşu böyük bir müharibə ilə - yümşaq muharibə ilə üz-üzə qalmışdır. Siz gənclər öz söhbətlərinizdə yumşaq müharibə təbirini işlətdiniz. Allaha şükür olsun ki, bu məqamlara diqqət yetirirsiniz. Bu bizim üçün çox sevindiricidir. Yumşaq murahibədə kimlər meydana girməlidirlər? Birinci növbədə elmi elita. Yəni siz yumşaq mübarizə cəbhəsinin gənc zabitlərisiniz.

Nə iş görməli olduğunuzu, necə etməli olduğunuzu, necə açıqlamalı olduğunuzu mən siz yazıb deyməli deyiləm. Sizin özünüz iclaslarınızda, fikir mərkəzlərinizdə və fikir otaqlarınızda oturub bunların yollarını tapmalısınız. Lakin məqsəd bəllidir. Məqsəd şiddətə, hiyləyə, pula, əzəmətli və mütərəqqi elm və media imkanlarına arxalanan kompleks bir hücum qarşısında İslam quruluşunu və İslam Respublikasını mudafiə etməkdir. Bu təhlükəli şeytani cərəyanla vuruşmaq lazımdır.

İslam Respublikasına hücum etmək üçün onların dəlilləri var. Mənim fikrimcə, bu dəlillər onların baxışından düzgün dəlillərdir. Coğrafi baxımdan dünyanın çox həssas və böyük bir nöqtəsində - yəni bu Orta Şərq bölgəsində, Fars körfəzində, Qırmızı dənizdə, Şimali Afrikada və Aralıq dənizinin bir hissəsində İslam ümməti yerləşir. Siz görürsünüz ki, dünyada mövcud olan bu beş-altı həssas və həyati əhəmiyyətli su keçidinin üçü bu regiondadır: Hürmüz boğazı, Süveyş kanalı və Bab əl-Məndəb. Bunlar dünya ticarətinin asılı olduğu mühüm keçidlərdir. Siz dünya xəritəsini önünüzə qoyub baxın. Görəcəksiniz ki, dünyanın ticarət və iqtisadiyyat əlaqələri üçün bu bir neçə mərkəz nə qədər mühümdür. Buna əsasən, bu region həssas regiondur. İndi çox həssas olan bu regionda bir güc meydana çıxır və özünü günbəgün daha artıq göstərir. Bu güc bütün hegemon istəklərlə və yer üzündə fəsad törədən əzəmətli iqtisadi kompaniya və şəbəkələrlə müxalifdir; istismarçı sistemlə müxalifdir, istismarçılıqla müxalifdir, zülmlə müxalifdir. Bu, hegemon qüvvələr üçün çox əhəmiyyətli məsələdir. Hegemon qüvvələr yalnız Amerika Birləşmiş Ştatları, yaxud Amerikanın və ya filan Avropa ölkəsinin prezidenti və hökuməti deyil. Hegemon qüvvələr bunlara şamil olan daha möhtəşəm bir şəbəkədir; sionizm şəbəkəsidir, əsas beynəlxalq biznesmenlər şəbəkəsidir, dünyanın nəhəng valyuta mərkəzləridir. Dünya siyasətini planlaşdıran bunlardır; hökumətləri bunlar gətirirlər, bunlar aparırlar. Daxilində Amerika Birləşmiş Ştatları hökumətinin, Avropa hökumətlərinin və öz regionumuzun bu sərvətli neft sahiblərinin çoxunun olduğu bu birlik inkişaf etməkdə, ucalmaqda və boy atmaqda olan belə bir güclə düşməndirlər. Buna görə onunla mübarizədə bacardıqları hər bir işi görürlər. Bu otuz ildə bikar durmayıblar; nə qədər ötsə də bikar durmayacaqlar. Yalnız siz çalışdıqda, siz gənclər ölkəni elmi, iqtisadi və təhlükəsizlik baxımından məğlubiyyət imkanının sıfra yaxınlaşdığı nöqtəyə çatdırdığınızda kənara çəkiləcəklər və təxribatlar bitəcək. Mənim bu bir neçə ildə universitetlərdə davamlı olaraq elm, tədqiqat, yenilik, Proqramlaşdırma hərəkatı, sənaye və universitetin rabitəsi və bu kimi məsələlər üzərində etdiyim təkidlər bundan ötrüdür ki, ölkənizin və xalqınızın uzunmüddətli bir təhlükəsizlik şərti elmdir.

Burada sizə deyirəm ki, ehtiyatlı olun, universitet bu kiçik və dəyərsiz siyasi hadisələrin təsiri altına düşməsin, onun elmi işi zəifləməsin, bizim laboratoriyalarımıza, siniflərimizə, tədqiqat mərkəzlərimizə ziyan toxunmasın; diqqətinizi toplayın. Yəni sizin qarşınızdakı mühüm məsələlərdən biri universitetlərin elmi hərəkətini qorumaqdır. Düşmənlər çox istəyirdilər ki, bizim universitetlərimiz ən azı bir müddət tətil olsun, iğtişaşa və müxtəlif ziyanlara uğrasın. Bu həm siyasi baxımdan, həm də uzunmüddətli iş baxımından onlar üçün ideal bir məsələdir. Çünki sizin elminiz uzunmüddətli iş baxımından onların zərərinədir; buna görə elmdən uzaqlaşmağınızı istəyirlər.

Dedik ki, siz gənclər yumşaq müharibədə gənc zabitlərsiniz. Məndən soruşmayın ki, indiki zirar məscidini uçurmaqda biz tələbələrin rolu nədir. Özünüz axtarıb tapın; yaxud yeni nifaqla mübarizədə və ya ədalətin tərifində. Mən gəlib burada oturub fəlsəfi bir mövzu açım ki, ədalətin bir neçə şaxəsi var, filan. Məzəli olan budur ki, o deyir bir cümlədə bəyan edin. Məşhurdur ki, Şeyx Ənsarinin dövründə bir nəfər oğlunu Nəcəfə gətirmişdi. Gördü tələbələr dərs oxuyub molla olurlar, müəllimləri də Şeyx Ənsari kimi böyük bir şəxsdir. Oğlunu tələbə etməyə həvəsləndi. Şeyx Ənsarinin yanına gəlib dedi ki, ey şeyximiz, mən bu yeniyetməni gətirmişəm, xahiş edirəm sabah yola düşüb gedənə qədər onu müctəhid edin.

Mənim əzizlərim! Bu yumşaq maharibə cəbhəsində sizin düzgün fəaliyyətinizin əsas şərtlərindən biri nikbin və ümidli baxışdır. Baxışınız nikbin olsun. Baxın, mən sizin bəziləriniz üçün babanız yerindəyəm, ancaq mənim gələcəyə baxışım yaxşıdır. Bu xəyal deyil, məlumata əsaslanır. Siz gəncsiniz və gənclik nikbinliyin mərkəzidir; ehtiyatlı olun ki, gələcəyə baxışınız bədbin olmasın, ümidli olsun, məyusedici baxış olmasın. Əgər məyusedici olsa, bədbin olsa, “nə faydası var” baxışı olsa, ardınca fəaliyyətsizlik, passivlik və təcrid olunmaq gələcək, daha heç bir hərəkət mövcud olmayacaq və düşmənin istədiyi alınacaq.

Başqa bir şərt budur ki, hadisələrdə ifratçılıq olmasın. Gəncin xisləti aktiv və sərt xislətdir. Sizin həyatınızın bu dövrünü biz də keçirmişik, özü də inqilabdan qabaq, mübarizələrin əvvəllərində. Sərtliyin nə olduğunu bilirəm. Bizə də çox nəsihət edirdilər ki, sərtlik etməyin. Biz deyirdik ki, bunun nə qədər lazım olduğunu anlamırlar. Sizin təsəvvürünüzün nə olduğunu bilirəm. Amma indi məndən eşidin. Ehtiyatlı olun, ifratçılıq insana uğur gətirmir. Düşüncə ilə qərar seçin. Əlbəttə, bugünkü gənc bizim dövrümüzün gəncindən düşüncəlidir; bunu da deyim. Bu gün sizin təcrübəniz, məlumatınız və agahlığınız bizim dövrümüzün – yəni əlli il öncənin gənclərindən olduqca çoxdur. Ozamankı gənc bugünkü gənclə müqayisəolunası deyil. Buna əsasən, sizin ağılla, düşüncə ilə fikirləşmənizi, ifratçılıq etmədən, hadisələrdə ifrata və təfritə yol vermədən rəftar etmənizi gözləmək çox gözlənti deyil.

Bunu da bilin ki, seçkilərdən sonra baş verənlər qeyd etdiyim kimi, bizim gözləntimizin çox da ziddinə deyildi. Bu işi görən şəxslər isə bəli, bizim gözləntimizin əksinə idi.

**Qeyd olunan vəzifələr**

1- Yumşaq müharibədə düşmənlərlə mübarizənin zəruriliyi;

2- Yumşaq müharibədə tələbələrin cəbhənin gənc zabitləri olmasına diqqət yetirmək;

3- Yumşaq müharibədə mübarizə yollarını tapmağa çalışmaq;

4- Yumşaq müharibədə mübarizənin məqsədinin şiddətə, hiyləyə, pula, möhtəşəm elmi-informasiya inkişaflarına qarşı mübarizə aparan İslam Respublikasını və quruluşunu müdafiə etməkdən ibarət olduğuna diqqət yetirmək;

5- Tələbələr ölkəni elmi, iqtisadi və təhlükəsizlik baxımından elə səviyyəyə çatdırmalıdırlar ki, məğlubiyyət ehtimalı sıfra yaxın olsun;

6- Elm, tədqiqat, yenilik, Proqramlaşdırma hərəkatı, sənaye və universitetin rabitəsi və digər bu kimi məsələlərə əhəmiyyətli yanaşmaq;

7- Ölkənin və xalqın uzunmüddətli bir təhlükəsizlik açarının elmdən ibarət olduğuna diqqət yetirmək;

8- Kiçik və dəyərsiz siyasi hadisələrin təsiri altına düşməmək;

9- Ehtiyatlı olun ki, fitnə şəraitində universitetin elmi işi zəifləməsin;

10- Nikbin və ümidli baxış yumşaq müharibədə əsas şərtlərdən biridir;

11- İfratçılıqdan çəkinmək də yumşaq müharibədə əsas şərtlərdən biridir;

12- Ağıl və düşüncə ilə fikirləşmək və rəftar etmək;

13- Hadisələrdə ifrat və təfrit olmamalıdır.

**Nəticə alınan vəzifələr**

1- Yumşaq müharibədə düşmənlərə qarşı mübarizə aparmaq hamının borcudur, lakin bu işdə bəzi təbəqələrin, o cümlədən tələbələrin üzərinə daha mühüm vəzifələr düşür;

2- Yumşaq müharibə tələbələri elm, tədqiqat və yenilik inkişaflarından və Proqramlaşdırma hərəkatından saxlamamalıdır;

3- İfratçılıqdan və radikallıqdan çəkinmək, qərar və hərəkətləri düşüncə və təfəkkürlə yanaşı etmək yumşaq müharibə edənlərə qarşı köklü mübarizənin şərtidir.

## Düşməni və onun məqsədlərini düzgün tanıyın!

Gördünüz ki, ölkə bir dönəmdə çox təyinedici bir siyasi sınaqla üz-üzə qaldı və bəzi dostların işarə vurduğu kimi, quruluş və ölkə hadisələri öz daxilində həzm edə bildi. Mən öncə də dedim ki, belə hadisələrin qarşıya çıxması bizim üçün əsla gözləntidən kənar deyil. Yəni daha dəqiq ifadə etmək üçün məhz belə deməliyik: əsla gözləntidən kənar deyil. Yəni bu qəbildən olan hadisələrin baş verməsi çox böyük ehtimalla gözlənilir. Bunun müxtəlif səbəbləri var; quruluş üçün tanıdığımız missiya, İslam üçün tanıdığımız missiya, İslam Respublikası üçün düşündüyümüz məna, İslam Respublikasının bu otuz ildə özü barədə bizə etdiyi tərif, xalqımızın və gənclərimizin sınaqdan çıxmış sayıqlığı, azadlığın mövcud olması və sair məsələlər bu hadisələri çox da gözlənilməz etmir. İslamın hökmünə əsasən ölkədə bu azadlıq olmalıdır və biz buna inanırıq. Bizim azadlıq barədə fikrimiz taktiki bir məsələ deyil, həqiqətdir. Əlbəttə, burada İslam Respublikasının tərif etdiyi azadlıqdan söhbət gedir, qərblilərin tərif etdiyi azadlıqdan yox. O azadlıq bizim fikrimizcə azğınlıqdır. Orada lazım olan yerdə azadlıq yoxdur, məhdudiyyətin lazım olduğu yerdə isə mütləq azadlıq var. Biz bunu əsla qəbul etmirik. Qərbdən də əsla çəkinmirik. Biz azadlığı özünün İslam mənasında qəbul edirik və sözsüz ki, onun daxilində söz azadlığı var, rəftar azadlığı var, fikir azadlığı var. Mühüm olan budur ki, şərəfli, mömin, İslam Respublikasının uca məqsədlərinə inamı olan bir insan belə hadisələrdə hansı işin lazım olduğunu bilsin. Mühüm olan budur. Mənim siz universitet mənsubları ilə bu məsələ haqda danışmağımı vacib edən də budur. Mən təbii ki, qısa danışacağam; bu barədə geniş danışmaq fikrim yoxdur. Bir neçə gün öncə tələbə gənclər buraya toplaşanda və hüseyniyyə indiki kimi gənclərlə dolu olanda dedim ki, biz düşmən tərəfindən yumşaq müharibəyə məruz qalmışıq. Əlbəttə, gənclərin özü də bunu təkrar-təkrar deyirdilər. Məndən öncə onlar bunu dəfələrlə dedilər və hamısı bilirdilər. Mənim əlavə etdiyim bu idi ki, dedim: Bu yumşaq müharibədə siz tələbə gənclər bu cəbhənin gənc zabitlərisiniz. Demədim ki, əsgərləri; çünki əsgər gözləyir ki, ona “irəli” desinlər, o da irəliyə getsin, “geri çəkil” desinlər, o da geri çəkilsin. Yəni əsgər heç zaman özü qərar vermir, iradə göstərmir, komandirin dediyini icra edir. Həm də demədik ki, böyük qərargahların əməliyyatçı zabitlərisiniz. Çünki onlar irimiqyaslı planlar hazırlayırlar. Gənc zabit isə səhnədədir; həm əmri icra edir, həm səhnəni yaxşı görür, öz cismi və canı ilə səhnəni sınayır. Odur ki, bunlar gənc zabitlərdir. Tələbənin yeri budur. Həqiqətən gənc zabitlərin düşüncəsi də var, əməli də var, səhnədədirlər, vəziyyəti də görür və çərçivə daxilində işləyirlər. Bəs bu tərifə əsasən universitet müəlliminin yeri haradır? Əgər ictimai məsələlərdə, siyasi məsələlərdə, ölkə hadisələrində, açıq gözə və yetərli agahlığa ehtiyacı olan məsələlərdə bizim tələbə gəncimiz gənc zabitdirsə, onun müəllimləri olan sizin rütbəniz daha yüksəkdir. Siz irimiqyaslı məsələləri görməli olan komandirsiniz; düşməni düzgün təyin edin, onun məqsədlərini kəşf edin, bəzən düşmənin xəbəri olmadan onun qərargahlarına baş çəkin, bunun əsasında irimiqyaslı planlar hazırlayın və bu planlarla hərəkət edin. Müxtəlif rütbələrdə yüksək komandirlər bu rolları ifa edirlər.

Bu rolu ifa etməyi bacaran müəllim İslam Respublikası quruluşunun indisi və gələcəyi üçün layiqli müəllimdir. Möhtərəm müəllimlərdən gözlənilən budur. Gənclərə diqqət yetirin. Məqsədim bu deyil ki, oturub siyasətçiləri onlara tanıtdırasınız. Xeyr, mən əsla bununla müvafiq deyiləm. Kimlərinsə adını çəkmək problemin həllinə kömək etmir. Bunlarda təhlil qabiliyyəti yaradın, bunlara iş bacarığı verin və işə həvəs aşılayın. Necə? Ümid verməklə, ümid bağışlamaqla. Sinfi, dərs otağını və universiteti gələcəyə ümid məkanı edin. Bir ölkədə bir nəslin başına gəlməsi mümkün olan ən pis bəla ümidsizlikdir, məyusluqdur. Yəni desinlər ki, cənab, faydasızdır. Bu “faydasızdır” ruhiyyəsi və gələcəyə ümidsizlik bütün fəaliyyətlər üçün - istər ictimai və siyasi fəaliyyətlər üçün, istər hətta elm və tədqiqat fəaliyyətləri üçün həlakedici zəhərdir. Təcrübi elmlərdə və müxtəlif fənlərdə böyük kəşfləri etmiş şəxslər nəticəyə ümidsiz olsaydılar, şübhəsiz, buna nail olmazdılar. Ümid insanı irəliyə doğru aparan möhtəşəm qüvvədir. Bizim gəncimizi ölkəsinə, inqilabına, gələcəyinə, hökumətinə, universitetinə, elmi və peşə gələcəyinə ümidsiz etmək istəyirlər. Bu çox zərərlidir. Bu, bizim düşmənlərimizin və quruluşun müxaliflərinin proqramlarında var. Mənim fikrimcə əsaslı işlərdən biri budur: tələbələri həvəskar, ümidli və inkişafa inanan yetişdirin.

Müxtəlif ictimai, siyasi və elmi sahələrdə görülməsi lazım olan işlərdən biri də fikir bildirməsi üçün tələbəyə imkan yaratmaqdır. Fikir bildirməkdən qorxmaq lazım deyil. Universitetlərdə bizim dediyimiz bu azad düşüncə kürsüləri həyata keçməli və təşkil olunmalıdır. Əgər siyasi, ictimai, hətta düşüncə və din kimi müxtəlif sahələrdə mühüm ixtisaslı mövzular sağlam mühitlərdə və uyğun mövzuda güclü şəxslər tərəfindən incələnsə, daha ümumi və ictimai yerlərdə müzakirə olunmaz, bəlli ziyanlar da baş verməz. Adi camaatla üz-üzə gələndə hamı özünü qoruya bilmir. Adi camaatla üzləşmək insanları yayınmalara, tənəzzülə və çoxlu səhvlərə düçar edir. Təəssüf ki, biz bunlara şahid olmuşuq. Siz çoxlarını görürsünüz ki, adi camaat qaşrısında bəlkə də ürəklərində çox da inanmadıqları bir sözü deyirlər; bəzilərinin təbirincə desək, məclisə düşürlər. Bu çox pis haldır. Əgər xüsusi mühitlərdə, azad düşüncə mühitlərində bu məsələlər - ixtisaslı, elmi və problemli məsələlər bəhs olunsa, şübhəsiz, az hallarda ziyanlı olacaq.

**Qeyd olunan vəzifələr**

1- Ölkənin böyük məsələlərini dərk etmək;

2- Düşməni düzgün tanımaq;

3- Düşmənin məqsədlərini anlamaq;

4- Düşmənlə mübarizə üçün geniş proqram hazırlamaq və hərəkət etmək;

5- Ölkədə baş verən hadisələri və fitnə zamanı nə etməli olduqlarını tələbə gənclərə başa salmaq;

6- Tələbələrə təhlil qabiliyyəti aşılamaq;

7- Tələbələrə ümid verməklə onlarda işə qüvvə və həvəs oyatmaq;

8- Gələcəyə ümidsizliyin bütün fəaliyyətlər üçün məhvedici zəhər olduğuna diqqət yetirmək;

9- Ümidin insanı uğura çatdıran möhtəşəm qüvvə olmasına diqqət yetirmək;

10- Tələbə üçün həvəskar, ümidli və irəliyə doğru hərəkət şəraiti yaratmaq;

11- Fikir bildirməsi üçün tələbəyə imkan vermək;

12- Universitetlərdə azad düşüncə kürsüləri yaratmağa çalışmaq və bu işin məziyyətlərinə diqqət yetirmək.

**Nəticə alınan vəzifələr**

1- İslam inqilabı qarşısında missiyanın laqeydliklə və ümidsizliklə uyğunluğu yoxdur;

2- İslam inqilabında fəal rolun şərti təhlil qabiliyyətinə malik olmaq, düşmənləri və onların məqsədlərini dərk etməkdir;

3- İxtisaslı çevrələrdə azad düşüncə kürsülərinin və fikir bildirmək imkanının yaradılmaması məsələlərin ümumi yerlərdə müzakirə olunmasına və daha çox ziyanlara səbəb olur.

## Məntiqlə düşünün!

Mən dedim ki, universitetlərdə azad düşüncə kürsüləri yaradın. Siz gənclər nə üçün yaratmadınız? Siz bu Tehran Universitetində, bu Şərif Universitetində, bu Əmir Kəbir Universitetində siyasi azadfikirlilik, etiqadi azadfikirlilik kürsüləri yaradın. Bir neçə tələbə gedib orada sözlərini danışsınlar, bir-birinin sözünü tənqid etsinlər, bir-biri ilə mübahisə etsinlər. Həqiqət orada özünü göstərəcək. Həqiqət birinin bir tənqidi tullaması ilə aşkarlanmır, haqq belə anlaşılmır. Deyişmələrlə zehinləri gərginləşdirmək ölkənin inkişafına heç bir kömək etmir. Siz bu sahədə bu qoca atanızın təcrübəsinə inanın. Ölkə inkişafına kömək edən amil düşüncələrin həqiqi azadlığıdır; yəni azad şəkildə düşünmək, azad şəkildə sözünü demək, hay-küydən qorxmamaq, onun-bunun həvəsləndirməsinə də baxmamaq. Bir zaman elə bir söz deyirsiniz ki, dünyanın varlıqları bütünlüklə çirkinlik və xəbislikdən ibarət olan siyasi müşahidəçilərinin hamısının birdən-birə sizə əl çaldığını görürsünüz. Bununla həvəslənməyin. Düzgün və məntiqli mübahisə edin, bir sözü dinləyib bir sözü deyin, sonra oturub fikirləşin. Bu, Quranın göstərişidir: "Sözü (öyüd-nəsihəti) dinləyib onun ən gözəlinə (düzgününə) uyan bəndələrimə müjdə ver!". Sözü eşidib ən yaxşısını seçmək lazımdır. Ajiotaj yaradanda isə gördüyünüz olur. Seçkilərdən öncəki və sonrakı ajiotajın nəticəsi budur; xüsusən də əcnəbi əllər müdaxilə etdikdə. Siz hansı dəlillə düşünürsünüz ki, dünyanın təbliğat maşınları İslam Respublikası quruluşunun zərərinə olan hadisələri anbaan işıqlandırır və yayırlar? Bunu nə üçün edirlər? Bunu düşünmək lazım deyil?! Bunun üzərində araşdırma aparmaq lazım deyil?! Diqqətin lazım olduğu məsələlər bunlardır.

**Qeyd olunan vəzifələr**

1- Universitetdə siyasi və etiqadi nəzəriyyə kürsüləri yaratmaq;

2- Haqqın aşkara çıxması məqsədi ilə azad düşüncə kürsülərində tənqid və mübahisə şəraiti təşkil etmək;

3- Uzunçuluqla zehinləri gərginləşdirməyin ölkənin inkişafına heç bir kömək etmədiyinə diqqət yetirmək;

4- Ölkənin inkişafına kömək edən amilin düşüncələrin həqiqi azadlığından ibarət olmasına diqqət yetirmək;

5- Azad düşünərək nəzəriyyələri ortaya qoymaq, etiraz və qalmaqallardan qorxmamaq;

6- Quruluşun düşmənlərinin əl çalmasından həvəslənməmək;

7- Məntiqli mübahisə etmək, digərlərinin sözlərini dinləmək və onların ən yaxşısını seçmək;

8- Dünyanın təbliğat şəbəkələrinin işi barədə düşünmək, mütaliə etmək və onların məqsədlərini öyrənmək.

**Nəticə alınan vəzifələr**

1- Azad düşüncə kürsüləri yaratmamaq öz məqsədlərini təlqin və təbliğ etmək üçün quruluşun müxalif və düşmənlərinə fürsət yaradır;

2- Düşmənlər haqqı tapmaq üçün dərk və düşüncə imkanının yaranmaması məqsədilə mücadilə və dava-dalaş şəraiti yaratmaq istəyirlər.

## Ölkənin elmi inkişafı dayanmasın!

Bir ölkənin güclü inkişafının səbəbkarı, yəni onun iqtidarı üçün əsas amil elmdir. İslam Respublikası əleyhinə aparılan bugünkü təxribatların bir çoxunun hədəfi elm, elm adamı, tələbələr və elm ocaqlarıdır; bunu unutmayın, bu oxun düşmənin seçdiyi hədəfə dəyməsinə qoymayın, elmi işin dayanmasına imkan verməyin. Danışılan bütün bu sözlərdən ən mühümü elm və tədqiqat məsələsidir. Qərb dünyasının sərvəti elmə görədir, iqtidarı elmə görədir, bu gün etdiyi hegemonluq malik olduğu elmə görədir. Pul öz-özlüyündə iqtidar gətirmir, iqtidar gətirən bilikdir. Əgər bu gün Amerika özünün elmi inkişafına malik olmasaydı, dünyada belə hegemonluq və dünyanın bütün məsələlərinə müdaxilə edə bilməzdi. Əgər sərvət də əldə edilirsə, elmdən əldə edilir. Elmə əhəmiyyətli yanaşın. Mənim illərdir elm, tədqiqat, inkişaf, yenilik və elmin indiki sərhədlərini qırmaq üzərində təkidim bundan ötrüdür. Müxtəlif elmlər olmadan ölkə iqtidarı mümkün olan deyil. Elm iqtidar amilidir. Dedilər ki, gəlin İranın nüvə mərkəzlərini bombalayın. Dünyanın yüksək rütbəli məmurlarından biri - indi adını çəkmək istəmirəm, hamı bilir, bəlkə də bilirsiniz, hər yerdə yayımlanıb; mən bəzi adamların adlarını çəkməyi sevmirəm - dedi ki, elmi bombalamaq olmaz. Doğru deyir. O, haqlıdır. Dedikləri bütün səhv sözlərə rəğmən, bu sözləri düzgündür. Tutaq ki, Nətənzi bombaladınız, İsfahan zavodunu bombaladınız, elmi necə bombalayacaqsınız?! Baxın, elm mühafizə yaradır, iqtidar yaradır. Ehtiyatlı olun ki, sizin universitetinizə, sinfinizə, tədqiqat mərkəzinizə, araşdırma işinizə əngəl törətməsinlər. Kimin əngəl törətdiyini görsəniz, ona bədbin olun. Sizin iqtidarınızı, sizin gələcəyinizi hədəf seçmişlər.

**Qeyd olunan vəzifələr**

1- Məkrli planların çoxunun hədəfinin elmdən, elm adamlarından və tələbələrdən ibarət olmasına diqqət yetirmək;

2- Düşmənin elmi çevrələrə təsir göstərməsinin qarşısını almaq;

3- Elmi işin dayanmasının qarşısını almaq;

4- Elm, tədqiqat, inkişaf, yenilik və elmin mövcud sərhədlərini keçməyə ciddi yanaşmaq;

5- Müxtəlif elmlər olmadan ölkənin iqtidarının imkansız olmasını bilmək;

6- Elmin təhlükəsizlik və iqtidar gətirməsinə diqqət yetirmək;

7- Univesitetdə pozuculuq işlərinin qarşısını almaq;

8- Univesitetdə pozuculuq yaradan əllərə qarşı bədbin olmaq.

**Nəticə alınan vəzifələr**

1- Düşmənlər elmi çevrələrdə və universitetlərdə pozuculuq yaratmaqla ölkənin elm və tədqiqat inkişafını dayandırmaq, quruluşun iqtidarını azaltmaq istəyirlər; bunu əngəlləmək lazımdır;

2- Elmi çevrələrdə və universitetlərdə pozuculuqla məşğul olan şəxslər düşmənlə yanaşı hərəkət edirlər və tanınmalıdırlar.

## Sabitliyi qorumaq

Tələbələrdən də bunu istəyirik: sabitliyi qoruyun. Sizin qarşınızda dayanan bu şəxslər köklü, qalası, bu xalqın və bu inqilabın qarşısında tab gətirəsi şəxslər deyillər. Hər şey sakit şəkildə həyata keçsin. Əgər haçansa lazım olsa, məmurların, qanunun və qanun keşikçilərinin özləri vəzifələrini yerinə yetirəcəklər. Əlbəttə, bunları tanıtdırsınlar. Tələbələrin özləri universitetdə fəsad mənbəyi olan şəxsləri tanımağa və bu haqda digərlərini də məlumatlandırmağa borcludurlar. Bunun özü düzgün və doğru bir təbliğatdır. Agah etsinlər, bunların rabitələrini, istiqamətlərini bilsinlər. Lakin hər şey sakit şəkildə görülsün.

**Qeyd olunan vəzifələr**

1- Sabitliyi qorumaq;

2- Universitetdə fəsad mənbəyi olan şəxsləri tanımaq və tanıtdırmaq;

3- Sabitliyi qorumaqla universitetdə iğtişaş törədənlərin rabitə və istiqamətlərini tanımaq.

**Nəticə alınan vəzifələr**

1- Universitetlərdə tələbələrin üzərinə İslam inqilabını və onun nailiyyətlərini qorumaq vəzifəsi düşür;

2- Universitetlərdə tələbələr fəsad törədənləri tanıtdırmağa və qanunu icra etmək üçün quruluşun müxtəlif məmurları ilə həmkarlıq etməyə borcludurlar.

## Universitetlərdə siyasi cinahların işlərinə mane olmaq

Başqa bir məsələ də universitetlərdə siyasi iş məsələsidir. Bilirsiniz ki, mən qədimdən universitetdə siyasi ruhun dirçəlməsinin tərəfdarı olmuşam. Bu, gəncdə həvəs oyadır. Bizə həvəskar gənc lazımdır. Siyasətdən uzaq olan, tamamilə kənarda qalan bir universitet həvəssiz, şövqsüz və bundan əlavə təhlükəli düşüncə və rəftar mikroblarının inkişafı üçün münbit yer olacaq. Bu baxımdan universitetdə siyasətin olması yaxşı və lazımlı məsələdir. Lakin universitetin siyasi olmasının, yaxud universitetdə siyasətin olmasının mənası səhv anlaşılmamalıdır. Mənası bu deyil ki, universitet siyasi cərəyanların, siyasi qurum və ünsürlərin siyasi məqsədləri üçün istifadə yeri olsun. Belə olmamalıdır. Buna mane olmaq lazımdır. Yəni bu artıq elə bir şeydir ki, sizin idarəçiliyiniz və səlahiyyətlərinizdən istifadə etməniz lazımdır. Belə olmasına qoymayın. Əgər belə olsa, tələbə əlinizdən çıxacaq və bir sui-istifadəçi gəlib öz işini görəcək. Buna çoxlu misallar göstərmək olar, ancaq daha bundan artıq açıqlamaq istəmirəm. Məsələn, gəlib insanın gənc uşağını evdən oğurluq etmək üçün vasitə edirlər və biz də eləcə oturub tamaşa edirik; belə olmaz. Bunun üçün də xüsusən Tehran Universitetində proqram lazımdır. Tehran Universiteti tarix, staj, çəki və nailiyyət baxımından ölkə universitetlərinin zirvəsində durduğu kimi, bu sahələrdə də zirvədə olmalıdır. Əlbəttə, o zaman çox da universitet yox idi, ölkə universitetlərinin sayı çox məhdud idi. Universitetlərin daxilində də bir şey yox idi. Tehran Universitetinin xüsusən bəzi kafedraları siyasi təmayülləri aşkarlamaq və siyasi işlər görmək üçün həssas yer olmuşdu. Bu günə qədər də belədir. Buna görə ehtiyatlı olun ki, bu şərait digərlərinin və düşmənlərin sui-istifadə etməsinə vasitə olmasın.

Bəzi adamlar düşmən sözü üzərində həssasdırlar; deyirlər ki, siz nə üçün "düşmən" deyirsiniz, nə üçün bunu çox təkrarlayırsınız. Biz bu qədər təkrarlayarkən bəziləri unudur və düşmənin onlara nə etdiyini anlamırlar; bu qədər deyirik yenə olmur, əgər deməsəydik, nə olardı?! Siz görün Quranın əvvəlindən axırına qədər Allah-Taala nə qədər şeytanın, şeytansifətlərin, İblisin, Fironun, Nəmrudun, Qarunun və İslam dövründəki Peyğəmbər (s) düşmənlərinin adlarını çəkmişdir! Bunlar Quranda nə qədər təkrar olunmuşdur! İblisin və şeytanın əhvalatı Quranda dəfələrlə təkrar olunmuşdur. Allah-Taala bunu bir dəfə deyə bilərdi və məlumat üçün yetərdi. Bu ondan ötrüdür ki, heç zaman düşmənin hiyləsini unutmaq olmaz. Əmirəl-möminin (ə) buyurmuşdur ki, əgər siz səngərdə yatmısınızsa, bu, qarşınızda olan düşmənin də yatması anlamına gəlmir. Xeyr, ola bilsin sizi yuxu aparıb, o isə oyaqdır, fürsət gözləyir; yaddan çıxarmamalısınız, amma görürsünüz ki, yaddan çıxır.

Seçkilərdən sonrakı hadisələrdə həqiqətən böyük diqqətsizlik etdilər. Mən diqqətsizlik deyirəm; ona görə ki, nikbin yanaşmaq istəyirəm. Mənim özüm də bədbin adam deyiləm, nikbin adamam, insanlara qarşı optimistəm. Seçkilərin ertəsi günü dərhal yanlış işlər gördülər. İndi nəticələrini seyr edirlər. Seçkilərə etiraz olaraq xalqı küçələrə çağırdılar. Nə üçün? Bu məntiqlidir?! Nə üçün xalqı küçəyə dəvət edirlər?! Məgər seçki məsələsi - bu qədər əhəmiyyətli və zərif bir məsələ küçədə həll olunur?! Təzyiq rıçaqı düzəltmək; bunlar böyük diqqətsizliklərdir. Belə olduqda düşmən üçün bir sığınacaq düzəldir, iğtışaş yaratmaq istəyən şəxsə imkan yaradırlar. Bunlar diqqətsizlikdir. Yəni siyasətdə diqqətsizlik bəzən xəyanət kimi böyük zərbə vurur. Yəni siz atəş açırsınız və bu güllə bir nəfərin sinəsini dəlir. Siz bəlkə də qəsdən etməmisiniz, amma hər halda bunun nəticəyə təsiri yoxdur. Güllə qəlbinə dəyir və yıxılıb ölür; istər sizin qəsdiniz olsun, istər səhvən vurasınız. Elə bildin başqa şeydir, amma adamın sinəsinə vurdun. Səhvlər bəzən belə olur. Səhvə yol verir, səhvdir, lakin nəticəyə təsiri yoxdur, eyni zərbə vurulur. İndi siz universiteti bu təhlükədən qorumaq üçün nə etməlisiniz? Bu çox mühüm məsələdir; tələbəni və bəzi müəllimləri başa salmaq lazımdır.

**Qeyd olunan vəzifələr**

1- Siyasi cinah, qrup və qüvvələrin universitetdən sui-istifadə etməsinin qarşısını almaq üçün müdiriyyət səlahiyyətlərindən istifadə və proqramın icrası;

2- Universitetdə siyasi təmayül və hərəkətlərin bildirilməsi şəraitinin özgələrin və düşmənlərin sui-istifadəsi üçün vasitə olmasından ehtiyatlanmaq;

3- Düşmən qarşısında ayıq və diqqətli olmaq;

4- Universiteti fitnənin zərərlərindən qorumaq;

5- Fitnə şəraitində tələbəni və bəzi müəllimləri məlumatlandırmaq.

**Nəticə alınan vəzifələr**

1- Siyasi ruh və həvəslə siyasətbazlıq və siyasi qrupların at oynatması arasında fərq və sərhəd tanınmalıdır;

2- Siyasi fəallıq adı altında siyasi qrup və cərəyanlara sui-istifadə imkanı yaratmaq olmaz;

3- Hər bir münasib fürsətdə düşmənin gördüyü işlərdən danışmaq yatmağa və düşməni unutmağa mane olur. Düşmən və onun düşmənlikləri daim təkrarlanmalı və yada salınmalıdır.

4- Səhv və xəyanətdə niyyət fərqli, nəticə isə birdir. Xəyanət qədər zərbə vuran səhvlərə yol vermək olmaz.

## Agahlıq lazımi şərtdir, amma kifayət etmir!

Əgər düşmən cəbhəsinin bizim ölkəmiz və inqilabımız üçün uzunmüddətli proqramının olduğunu qəbul ediriksə, deməli, bizim də uzunmüddətli proqramımız olmalıdır. İslam oyanışı sarıdan güclü təhdid olunan İslam və inqilab düşmənləri cəbhəsinin uzunmüddətli proqramının olmamasını qəbul etmək olmaz. Buna heç kəs inana bilməz. Buna inanmaq üçün çox sadəlövh və avam olmalıyıq. Mütləq uzunmüddətli proqramları var. Bəzən ölkədə baş verən və əcnəbi əlin göründüyü bu hadisələr birdəfəyə yaranmış şeylər deyil, bir anda ortaya çıxmır. Bunlar üçün də ortamüddətli və uzunmüddətli proqramları olmuşdur; proqram hazırlamışlar və o proqramın nəticəsi bu olub. Belə deyil ki, həmin gecə qərar versinlər və sabah o işi görsünlər. Xeyr, mən 2009-cu il təxribatlarında bəzi dostlara fakt və əlamətlərini göstərdim. Ən azı 10-15 il öncədən proqram vardı. İmamın vəfatından sonradan proqram hazırlamışdılar. O proqramların təsiri 1999-cu ildə göründü; universitet məhəlləsi məsələləri və çoxlarınızın xatırladığı, bəlkə də yaxşı yadda saxlamadığı hadisələrdə. Ötən il baş verən hadisələr həmin proqramlar üçün yenidən canlanma oldu. Əlbəttə, vaxtı və müxtəlif cəhətləri nəzərə almaqla bu işi görməyə çalışdılar, amma Allaha şükür olsun ki, məğlub oldular; belə də olmalı idi. Deməli, düşmən cəbhənin uzunmüddətli proqramı var. Onlar bu gün məğlub olduqlarına görə məyus olub əl çəkmirlər. Xeyr, növbəti on il, iyirmi il, qırx il üçün planlar hazırlayırlar. Gərək hazır olasınız.

Bizim uzunmüddətli proqramımız olmalıdır. Əlbəttə, uzunmüddətli proqramı hazırlamağın yeri bura deyil. Düşüncə mərkəzləri, siyasi və mədəni mərkəzlər bu işlərlə məşğul olurlar. Onlar bu işləri görməlidirlər və görürlər də. Mənim ümumi şəkildə demək istədiyim budur ki, uzunmüddətli proqram üçün əsas şərt vardır. Mən bunu dəfələrlə demişəm. Burada da onun barəsində bir qədər söhbət etməyi lazım bilirəm. Bu, agahlıq məsələsidir. Mən agahlıq barədə ötən il və ondan öncə çox söhbət etmişəm. Digər şəxslər də bu haqda danışıblar. Gördüm ki, bəzi gənclər də bu sahədə çox yaxşı işlər görmüşlər. Mən yenə də agahlıq üzərində təkid etmək istəyirəm. Mənim təkidim əslində bu məqsədlədir ki, müraciət tərəfi, meydan sahibi və vəzifəyə məsuliyyətli olan sizin özünüz bu işlərlə və agahlıq əldə etməyə dair proqramlarla məşğul ola, bu mühüm ehtiyacı təmin edəsiniz. Agahlıq işıq saçan projektordur; agahlıq qibləni və qütbü göstərən kompasdır. İnsan bir səhrada kompassız hərəkət etsə, təsadüfən məqsədə çatmaq ehtimalı azdır. Daha güclü ehtimal budur ki, yolu azıb çoxlu problem və çətinliklərə düşsün. Xüsusən qarşıda düşmən olduqda adama kompas lazımdır. Əgər kompas olmasa, siz yaraqsız vəziyyətdə düşmən mühasirəsində qalarsınız. O zaman daha əlinizdən bir şey gəlməz. Deməli, agahlıq kompas və projektordur. Agahlıq zülmətləri aydınlaşdırır və bizə yolu göstərir. Sözsüz ki, tam uğur qazanmaq üçün agahlıq lazımi şərtdir, amma təklikdə kifayət etmir. Biz hövzə tələbələrinin sözü ilə desək, uğurun tam səbəbi deyil; uğur üçün digər şərtlər də lazımdır. Əgər vaxt qalsa və yadıma düşsə, söhbətimin axrında buna işarə vuracağam. Agahlıq lazımi şərtdir. Əgər başqa bütün amillər olsa, agahlıq olmasa, məqsədə və uğura çatmaq çox çətin olar.

Agahlığı iki səviyyədə tərif edə bilərik. Bir səviyyə təməl səviyyə və agahlığın dərin qatıdır. İnsan dünyagörüşü seçimində və tövhid məfhumlarının əsaslı dərkində təbiət aləminə qarşı tövhid baxışı ilə bir agahlıq əldə edir. Tövhid baxışı ilə maddi baxış arasında fərq bundadır: Tövhid baxışına görə bu dünya nizam-intizamlı bir məcmudur, təbiət məqsədlidir. Bu təbiətin bir hissəsi olan vücudumuz və həyatımız da məqsədlidir; məqsədsiz dünyaya gəlməmişik. Bu, tövhid baxışının nəticəsidir. Elmli və qüdrətli Allahın varlığına etiqadın mənası budur. Məqsədli olduğumuzu anladıqda o məqsədi axtarmağa başlayırıq. Bu axtarışın özü ümidverici bir səydir. Biz o məqsədi tapmağa çalışırıq. Məqsədi tapdıqda, onun nə olduğunu anladıqda ona çatmaq üçün fəaliyyət başlayır. Bu zaman bütün həyat fəaliyyətdən ibarət olur; özü də məqsədli və hədəfli fəaliyyətdən. Digər tərəfdən, bunu da bilirik ki, tövhid baxışına görə, məqsəd yolunda hər bir fəaliyyət və zəhmət insanı mütləq nəticəyə çatdırır. Bu nəticələrin dərəcələri var və şübhəsiz ki, gözəl bir nəticəyə çatdırır. Bu baxışla insanın həyatında daha məyusluq, ümidsizlik, çaşqınlıq və qüssə olmur. Siz vücudunuzun, yaranmanızın, həyatınızın və tənəffüsünüzün bir məqsədlə həyata keçdiyini bildikdə o məqsədi axtarırsınız, ona çatmaq üçün hərəkət edir və fəaliyyət göstərirsiniz. Varlığın yaradanı olan Allah-Taalaya görə bu hərəkətin özünün də mükafatı və savabı var. Hansı nöqtəyə çatsanız, əslində məqsədə çatmısınız. Odur ki, tövhiddə mömin üçün ziyan və zərər ümumiyyətlə təsəvvür olunmur. Buyurub ki, iki ən yaxşı haldan biri bizi gözləyir. Ya bu yolda öldürüləcəyik - bu ən yaxşıdır; ya da düşməni ortadan götürüb məqsədə çatacağıq - bu da ən yaxşıdır. Deməli, burada zərər yoxdur.

Bunun tam qarşı tərəfi maddi baxışdır. Maddi baxış əvvəla insanın yaranışını, dünyadakı varlığını məqsədsiz bilir. Ümumiyyətlə nə üçün dünyaya gəldiyini bilmir. Düzdür, dünyada özü üçün məqsədlər tərif edir: pul əldə etsin, eşqinə qovuşsun, vəzifəsi yüksəlsın, fiziki ləzzətlərə nail olsun, elmi ləzzətlərə nail olsun; özü üçün belə məqsədlər tərif edə bilər, amma bunların heç biri təbii məqsəd deyil, zəruri olaraq onun vücudu ilə yanaşı deyil. Allaha etiqad olmadıqda əxlaq da mənasız olur, ədalət də. Şəxsi ləzzət və maraqdan başqa heç bir şeyin mənası olmur. Əgər şəxsi mənafe yolunda insanın ayağı daşa dəyib əzilsə, zərər çəkmiş və xəsarət görmüşdür. Əgər mənafeyini təmin edə bilməsə, əgər çalışa bilməsə, növbə ümidsizliyə, məyusluğa, intihara və digər məntiqsiz işlərə çatır. Deməli, tövhid baxışı ilə maddi baxış arasındakı, ilahi inamla maddi inam arasındakı fərq budur. Bu, agahlığın ən əsas təməlidir.

Bu baxışla insan mübarizə apardıqda bu mübarizə müqəddəs bir iş olur. Əgər silahlı müharibə də olsa, belədir. Mübarizə ümumiyyətlə bədbinlik və bədxahlıq əsasında baş vermir. Mübarizə yalnız insanın özünün yox, bütün insaniyyətin xeyrə, kamiliyyə, rifaha və uca məqamlara nail olması üçündür. Bu baxışla həyat gözəl və bu geniş meydanda hərəkət etmək ürəkaçan olur. İnsanın yorğunluğu Allah-Taalanı yad etməklə və məqsədi yada salmaqla aradan qalxır. Bu, etiqadın əsas təməlidir; agahlığın əsas təməlidir. Bu agahlıq çox lazımdır. Biz buna malik olmalıyıq. Agahlıq əslində cəmiyyətdə bütün insani səy və mübarizələrin şərtidir. Bu, agahlığın bir səviyyəsidir.

Agahlığın bu geniş səviyyəsindən və dərin qatından əlavə müxtəlif hadisələrdə insan üçün agahlığın və avamlığın yaranması mümkündür. İnsan agahlıq əldə etməlidir. Bu agahlığın mənası nədir? Agahlıq əldə etmək nə deməkdir? İnsan necə bu agahlığı əldə edə bilər? Müxtəlif hadisələrdə lazım olan, Əmirəl-mömininin (ə) rəvayət və kəlamlarında təkid göstərilən bu agahlığın mənası odur ki, insan ətrafında baş verən, qarşısına çıxan və onunla əlaqədar olan hadisələrdə fikirləşsin, onların yanından avam və bəsit şəkildə keçməməyə çalışsın, Əmirəl-mömininin (ə) sözü ilə desək, nəticə çıxarsın: “Allah təfəkkür edib nəticə çıxaran insana rəhm eləsin!” Fikirləşsin və bu fikir əsasında nəticə çıxarsın, məsələləri müqayisə etsin və bu nəticə ilə agahlığa nail olsun. Hadisələrə düzgün baxmaq, düzgün nəticə çıxarmaq, onlar barədə fikirləşmək insanda agahlıq, yəni göz açıqlığı yaradır və insanın həqiqətə gözü açılır.

Əmirəl-möminin (ə) başqa bir yerdə buyurur: “Agah insan eşidən, fikirləşən və görən insandır”. Agah insan eşidən, qulağını bağlamayan, eşitdikdə düşünən və hər hansı bir şeyi eşidən kimi rədd, yaxud qəbul etməyən şəxsdir. Düşünmək lazımdır; baxmaq və gözü açmaq lazımdır. Avamlıq uçurumlarından sürüşüb yıxılan bir çox insanların iradı budur ki, baxmadılar, gözlərini aydın həqiqətlərə yumdular. İnsan baxmalıdır; baxsa, görəcək. Biz çox zaman bəzi şeylərə ümumiyyətlə baxmaq istəmirik; ümumiyyətlə baxmaq istəməyən bəzi sapqın adamlar var. İnadkar düşmənlə işimiz yoxdur; bu barədə sonra danışacağıq: “Həqiqiliyinə daxilən möhkəm əmin olduqları halda, haqsız yerə və təkəbbür üzündən onları inkar etdilər”. Bəzi adamlar məsələyə qərəzli şəkildə və inadla yanaşırlar. Bəli, hər halda düşməndir, söhbət ondan getmir; söhbət meydanda olan məndən və sizdən gedir. Əgər biz agah olmaq istəyiriksə, gözümüzü açmalı və görməliyik; görüləsi şeylər var. Əgər biz onların yanından tez keçsək, onları görməsək, təbii ki, səhv edəcəyik.

Mən tarixdən bir misal vurum. Siffeyn döyüşündə Müaviyənin ordusunun məğlub olmasına az qalırdı; tamamilə məhv edilməsinə bir şey qalmırdı. Canlarını xilas etmək üçün düşündülər ki, Quranları nizələrə taxıb meydana gətirsinlər. Quran vərəqlərini nizələrə taxıb dedilər ki, Quran bizimlə sizin aranızda hakim olsun; Quran nə desə, onu edək. Bəli, avamların xoşuna gələn qəşəng bir iş idi. Qoşunun içindən sonralar xəvaricdən (separatçılardan) olub Əmirəl-mömininə (ə) qarşı xəncər çəkən bir qrup dedi ki, yaxşı sözdür, bunlar pis söz demirlər, Quranı hakim etmək istəyirlər. Baxın, bura aldanma yeridir. Burada insan ayağının altına baxmadığına görə sürüşür. Əgər sürüşsə, heç kəs onu bağışlamaz, çünki ayağının altına baxmayıb, ayağının altındakı yemiş qabığını görməyib. Onlar baxmadılar. Əgər həqiqəti anlamaq istəsəydilər, o, gözlərinin önündə idi. Quranın hakim edilməsinə və onun hökmünə tabe olmağa dəvət edən şəxs seçilmiş və itaəti vacib olan imamla vuruşur. O, Qurana necə inana bilər?! Əmirəl-möminin Əli ibn Əbu Talib (ə) bizim nəzərimizcə Peyğəmbər (s) tərəfindən təyin edilmiş xəlifədir. Amma bunu qəbul etməyən şəxslər də o zaman üçüncü xəlifədən sonra hamının onunla beyət və xilafətini qəbul etdiyini bilirdilər. O bu yolla imam və İslam cəmiyyətinin itaəti vacib olan hakimi olmuşdu. Onunla vuruşan, onun əleyhinə xəncər çəkən şəxslə vuruşmaq bütün müsəlmanların vəzifəsi idi. Əgər Quranı nizəyə taxan bu şəxs Qurana etiqadlıdırsa, Quran deyir ki, nə üçün Əli (ə) ilə vuruşursan? Əgər həqiqətən Qurana etiqadlıdırsa, əllərini qaldırıb "mən vuruşmuram" deməli və xəncərini yerə atmalıdır. Bunu görməli və anlamalı idilər. Bu, çətin məsələ idi?! Bu, dərki mümkün olmayan bir problem idi?! Səhlənkarlıq etdilər. Bu olur avamlıq. Əgər azca düşünüb fikirləşsəydilər, həqiqəti anlayardılar. Çünki bunların özləri Mədinədə Əmirəl-mömininin (ə) səhabələri olmuşdular; Osmanın öldürülməsində Müaviyənin adamlarının və köməkçilərinin əlinin olduğunu görmüşdülər. Osmanın öldürülməsinə onlar şərait yaratdılar və sonra qisas üçün köynəyini bayraq etdilər. Onların özləri bu işi gördülər, təqsirkar özləri idilər, amma təqsirkar axtarırdılar. Baxın, bu avamlıq diqqətsizlikdən irəli gəlir, baxmamaqdan irəli gəlir, aydın bir həqiqətə göz yummaqdan irəli gəlir.

Sonuncu iğtişaşlarda bəziləri səhv etdilər. Bu, avamlığa görə idi. Böyük və əzəmətli bir seçkilərdə saxtakarlıq iddiası etməyin yolu bəllidir. Saxtakarlığın baş verdiyini düşünən şəxs əvvəla buna dəlil göstərməlidir. Bundan əlavə, dəlil göstərsə də, göstərməsə də, qanun yolu müəyyən etmişdir; şikayət edə bilər. Gərək yoxlanıb araşdırılsın, bitərəf şəxslər gəlib baxsınlar və saxtakarlığın edilib-edilmədiyi bəlli olsun. Yolu budur. Biz də buna çox kömək etdik. Mən qanuni müddəti uzatdım; hətta dedik ki, insanlar özləri kamera önünə gəlib saysınlar. Əgər kimsə bu yolu qəbul etmirsə, deməli, inadkarlıq edir... Burada məqsəd ötən hadisələr haqda fikir bildirmək deyil, misal vurmaq istəyirik. Deməli, agahlığa nail olmaq çətin iş deyil. Əgər siz baxıb məntiqli və qanuni bir yolun olduğunu görürsünüzsə və kimsə o məntiqli və qanuni yoldan imtina edib ölkə üçün zərərli olan, xalqın maraqlarına zərbə vuran bir iş görürsə, ədalətli, normal və tərəfsiz baxışla onun haqsız olduğu bəllidir. Bu aydın bir məsələdir, aydın bir mühakimədir. Buna görə görürsünüz ki, xalqın agah olmasını istəmək çətin və mümkünsüz bir işi istəmək deyil. Agahlığa nail olmaq çox çətin iş deyil. Agahlıq əldə etmək bu qədər lazımdır ki, insan müxtəlif tələlərə - dostluqların, düşmənliklərin, nəfs istəklərinin və müxtəlif tələsik mühakimələrin tələsinə düşməsin. İnsan bu qədər baxıb fikirləşsə, həqiqəti görə bilər. Agahlıq bu fikirləşməkdən, bu baxmaqdan ibarətdir, artıq gözlənti deyil. Beləliklə anlamaq olar ki, agahlığa nail olmaq hamının işidir; hamı agah ola bilər. Əlbəttə, bəzi adamlar inadkarlıq və bədxahlıq üzündən deyil, diqqətszilik üzündən avamlıq edirlər. İnsan öz canını çox istəsə də, bəzən maşın sürərkən bir an diqqətinin yayınması, yuxulaması və qəzaya düşməsi mümkündür. Bu sahədə baş verən yayınmaları günah saymaq olmaz, amma əgər davamlı olsa, avamlıqdır və daha məqbul deyil.

Bu gün yumşaq müharibədə düşmənin əsas işi ölkənin siyasi mühitini bulaşdırmaqdır; bunu nəzərdən qaçırmayın. Bu gün düşmənin ən mühüm işi budur. Siyasi işlərlə məşğul olan və məlumatlı insanlar bilirlər ki, bu gün böyük güclərin qüdrəti atom bombalarından və banklarında yığılmış sərvətlərdən daha çox onların təbliğat imkanlarındadır, hər yerə çatan gur səslərindədir. Təbliğat üsullarını da yaxşı bilirlər; bu sahədə doğrudan da inkişaf etmişlər. Bu gün qərblilər - istər avropalılar, istər amerikalılar təbliğat işində modern və çox mütərəqqi üsullar bilirlər. Biz bu sahədə geridəyik. Onların ən əsas işlərindən biri təbliğatı bacarmalarıdır. Bu təbliğat üsulları ilə, ajiotajla, həqiqətin ziddinə olan söz yığını göndərməklə cəmiyyətlərin vəziyyətini dəyişdirməyə və təsir göstərməyə çalışırlar. Bu məsələyə diqqət yetirmək və bundan ehtiyatlı olmaq lazımdır. Bu gün bu baxımdan bizim gənclərimizin üzərinə ağır vəzifə düşür. Sizin yalnız özünüzün həqiqəti təyin etməniz kifayət etmir, öz ətraf mühitinizi də məlumatlandırmalı və onlar üçün də məsələləri aydınlaşdırmalısınız.

Bir mühüm məsələ budur ki, nahaq insanın qarşısında həmişə çılpaq görünmür ki, nahaq olduğu anlaşılsın. Nahaq çox zaman haqq libası ilə, yaxud haqqın bir parçası ilə meydana çıxır. Əmirəl-möminin (ə) buyurmuşdur ki, əgər haqq və nahaq açıq şəkildə və pərdəsiz meydana çıxsalar, ixtilaf olmaz; hamı haqqı sevər və nahağa nifrət bəsləyər. Lakin haqqın bir hissəsini nahağın bir hissəsi ilə qarışdırırlar, tamamən nahaq olmasına qoymurlar. Odur ki, insanlar səhvə düşürlər. Bundan çox ehtiyatlı olmaq lazımdır. Bu gün beynəlxalq təbliğat şəbəkələri sizin ölkənizdə, cəmiyyətinizdə, sizin İslam quruluşunuzda həqiqətləri tərsinə göstərməyə çox israrlıdır. Təbliğat imkanları da çoxdur, daim çalışırlar. Əlbəttə, bəzi şəxslər də bilərəkdən, bəziləri də bilmədən daxildə həmin sözləri təkrarlayır və işıqlandırırlar.

Burada bir məsələyə diqqət yetirmək lazımdır. Bəzən agahlıq var, amma eyni zamanda səhv davam edir. Dedik ki, agahlıq uğur üçün kifayət edən şərt deyil, lazım olan şərtdir. Burada bəzi amillər var. Biri iradə və əzmkarlığın olmamasıdır. Bəziləri həqiqətləri bilirlər, amma işə qərar vermirlər, deməyə qərar vermirlər, haqq mövqedə dayanmağa və haqqı müdafiə etməyə qərar vermirlər. Əlbəttə, bu qərar verməməyin də səbəbləri var: bəzən tənbəlliyə görədir, bəzən nəfsdir, bəzən ehtiraslardır, bəzən şəxsi mənafe güdməkdir, bəzən inadkarlıqdır; bir söz deyib və indi bu sözün üstündə durmaq istəyir, sözündən dönməyi eyib bilir. Hədisdə buyurulur: "Allah inadkara lənət eləsin!" Bəzi insanların məlumatı var, həqiqəti də bilirlər, eyni zamanda müxalif cinahlara və düşmən cinahlarına kömək edirlər. Peşman olub qayıdan bu şəxslərin çoxu bir zaman radikal inqilabçılar idilər, amma bir gün görürsünüz ki, tam əks tərəfdə dayanıb inqilab düşməninə xidmət edirlər. Bu sözügedən amillərə görədir; nəfsi istəklərə, ehtiraslara, maddi istəklərə qərq olmaq. Bunların əsas səbəbi də Allahı yada salmamaq, vəzifəni unutmaq, ölümü və qiyaməti unutmaqdır. Bunlar istiqamətlərin 180 dərəcə dəyişməsinə səbəb olur.

Əlbəttə, bəzi adamlar da səhv edirlər; hamını müqəssir bilmək olmaz. Biz hörmət əlaməti olaraq bunlara hədiyyə kimi pul verən bəzi adamları da gördük. Bunlar da pulu aldılar və adının rüşvət olduğunu bilmədilər. Real aləmdə baş verənlər bir-birinə bənzəyir, lakin önəmli olan bunun adının rüşvət olub-olmamasını bilməkdir. Siz elə yerdəsiniz ki, bu işi onun istəyinə uyğun şəkildə görə bilərsiniz. O gəlib əlinizi öpür və sizə pul verir. Bunun adı rüşvətdir. Haram rüşvət budur.

Fitnə zamanı da belə oldu. Bəziləri bu fitnəyə və çaxnaşmaya qoşuldular, amma adının təxribat olduğunu bilmədilər; anlamadılar ki, bu, Əmirəl-mömininin (ə) buyurduğu fitnədir: "Fitnə əl-ayağı altda qalanları əzib məhv edir". Onlar bunun fitnə olduğunu anlamadılar. Bir nəfər bir söz dedi, bunlar da təkrarladılar. Buna görə hamını eyni hökmlə ittiham etmək olmaz; düşmənin hökmü diqqətsizlik edənin hökmündən fərqlidir. Və təbii ki, diqqətsizi oyatmaq lazımdır.

Mən siz gənclərə demək istəyirəm: Siz müsəlman İranı qurmaq, yəni həm əziz vətəninizi, xalqınızı və tarixinizi başıuca etmək, həm də əzəmətli İslam qarşısındakı vəzifənizi yerinə yetirmək üçün - bu gün kimsə müsəlman İranın başucalığı üçün çalışsa, həm öz vətəninə, xalqına və tarixinə xidmət etmişdir, həm də bəşəriyyətin xilas amili olan əziz İslama – ayıq-sayıq olmalısınız, səhnədə olmalısınız, agahlığı rəhbər tutmalısınız. Ehtiyatlı olun ki, avamlığa düçar olmayasınız.

Düşməni tanıyın, onun görkəminə aldanmayın. Materialistlik, maddiyyata təmayül, materialist təfəkkür və sivilizasiya bəşəriyyətin və sizin düşməninizdir. Qərb dünyası iki-üç əsr bundan öncədən üstün elmə və üstün texnologiyaya nail oldu, sərvətin yolunu tapdı; müxtəlif ictimai məktəblər, fəlsəfi-ictimai təfəkkürlər meydana çıxdı: humanizm təfəkkürünə əsaslanan liberalizm, demokratiya düşüncəsi və sair. Bunların, yaxud bu düşüncələrlə məşğul olan şəxslərin məqsədi bəşəri rahatlığa, aramlığa və rifaha qovuşdurmaq idi, baş verənlər isə bunun əksinə oldu. Bəşər humanizm təfəkkürü sayəsində və humanist quruluşlarda nəinki insaniyyətə və rifaha nail olmadı, hətta ən çox müharibələr, ən çox qırığınlar, rəhmsizliklər və insanın insana qarşı ən çirkin rəftarları bu dövrdə baş verdi.

**Qeyd olunan vəzifələr**

1- Projektor və kompas kimi olan agahlıq üzərində maksimum təkid;

2- Agahlıq lazımi şərtdir; onsuz uğurla məqsədə çatmaq çətindir;

3- Həm agahlığın köklü və dərin qatı, yəni dünyaya nizam-intizamlı tövhid baxışı, həm də hadisələrdə agahlıq, yəni hadisələrin yanından tələsik keçməmək və avamcasına baxmamaq olmalıdır;

4- Göz və qulağı həqiqətlərə bağlamaq olmaz;

5- Qanun hər bir şeyin yolunu müəyyən etmişdir. Ona boyun əymək lazımdır;

6- Ətraf mühiti də agah etmək, hadisələri digərləri üçün aydınlatmaq lazımdır;

7- Düzgün yolu seçməyi çətinləşdirməkdən ötrü düşmənin həmişə haqqı və nahağı qarışdırmasına diqqət yetirmək;

8- Agahlıqdan əlavə, haqqı bildirməkdə və haqq mövqedə dayanmaqda iradə və əzmkarlıq da lazımdır;

9- Haqqı bildirməyə və onun üstündə durmağa mane olan amilləri ortadan götürmək lazımdır;

10- Düşmənlə qafilin hökmü fərqlidir; hamını eyni şəkildə mühakimə etmək olmaz;

11- Düşməni tanıyın, onun zahirinə aldanmayın.

**Nəticə alınan vəzifə**

1- Fitnədə aldanan şəxslərin səhv və yayınmasının əsas səbəbi agahlığın təməl qatında, yəni Allah zikrində, ölümü və qiyaməti unutmamaqda göstərdikləri zəiflik idi.

# Dördüncü fəsil:

## Hövzə tələbələrinin, ruhani və təbiliğatçıların vəzifələri

### Fitnə şəraitini aydınladın!

Təbliğatın önəmli olduğu ən mühüm zaman fitnə zamanıdır. Erkən İslam çağında və Peyğəmbər (s) dövründə ən böyük zəhmət münafiqlərə aid olan işlər idi, Əmirəl-mömininin (ə) dövründə İslam hökumətinin İslam iddiasında ola şəxslərlə mübarizəsi idi; sonra da həmçinin; imamların dövründə də həmçinin; şəraitin dumanlı olduğu dövrlərdə də həmçinin. Bədr döyüşü zamanı iş çətin deyil; döyüş meydanlarında, düşmənin nə dediyinin bəlli olduğu yerlərdə çətin deyil. İş o zaman çətindir ki, məsələn Əmirəl-möminin (ə) İslam iddiasında olan və İslama etiqad bəsləyən şəxslərin qarşısında qalır. Onlar İslama etiqadsız deyildilər, İslamdan dönməmişdilər. Xeyr, İslama inanırlar, lakin yolu yanlış gedirlər və nəfsləri başlarına bəla açır. Bu, insanları şübhəyə salan ən çətin vəziyyətdir. Belə ki, Abdullah ibn Məsudun səhabələri həzrətin yanına gəlib deyirlər: "Biz bu döyüşdə çaş-baş qalmışıq". Nə üçün çaş-baş qalsınlar?! Aparıcı şəxslərin bu çaş-başlığı qarışqa kimi İslam cəmiyyətinin düzgün hərəkətinin təməlini çeynəyir. Aparıcı insanların aydın həqiqətlərdə tərəddüdə düşüb çaş-baş qalması işləri çətinləşdirir. Əmirəl-mömininin (ə) işinin çətinliyi budur. Bu gün də elədir. Bu gün dünya səviyyəsində belədir, öz cəmiyyətimiz səviyyəsində belədir. Aydınlatmaq lazımdır.

Bu gün düşmənlər beynəlxalq miqyasda insanları, xalqları, aparıcı adamları və adi kütlələri çaşdırmaq üçün bütün mümkün vasitələrdən istifadə edirlər. Qanunçuluq iddiası edirlər, insan haqlarını müdafiə iddiası edirlər, məzlumu müdafiə iddiası edirlər. Bəli, bunlar qəşəng sözlərdir, cazibəli sözlərdir, həqiqət isə başqa bir şeydir. Amerika prezidenti bir neçə gün öncə deyir ki, biz qanunu pozan dövlətlərin cavab verməsini istəyirik. Yaxşı, hansı dövlət qanunu pozur? Amerika dövlətindən daha çox qanun pozan dövlət varmı?! Amerika dövləti hansı qanunla İraqı işğal etdi, oraya bu qədər insani, maddi və mənəvi ziyanlar vurdu? Özlərinin yaratdıqları yalançı bir şayiə əsasında hücum edib İraqı işğal etdilər, bu bir neçə ildə yüz minlərlə İraq əhalisi öldürüldü, bir neçə milyon insan didərgin düşdü. Bir müddət öncə xəbərlərdə deyildi ki, 550 İraq alimi israillilər tərəfindən terror olunmuşdur. Bu azdır?! Terror komandaları səfərbər olunub iraqlı alimləri bir-bir ortadan götürdülər. Bu, Amerikanın işğalına görədir. Siz hansı qanunla İraqa daxil oldunuz? Hansı qanunla indiyədək orada qalmısınız? Hansı qanunla İraq xalqı ilə belə təhqiramiz rəftar edirsiniz? Hansı qanunla Əfqanıstanı işğal etdiniz? Hansı məntiqi beynəlxalq qanunla hərbi qüvvələrinizi Əfqanıstanda artırırsınız? Amerika təyyarələrinin Əfqanıstanda gəlin karvanlarını qana boyaması hadisəsi nə qədər baş vermişdir? Bu bir neçə ildə dəfələrlə. Hər bir hadisədə onlarla insan öldürülmüşdür; bir toyda iştirak edən insanlar. Eyni zamanda Amerika zabiti çox həyasızlıqla deyir ki, biz Talibanı axtarırıq; harada talibançı görsək, vururuq. Bəs xalqın toyu ilə nə işiniz var?! Xalqın həyatı ilə nə işiniz var?! Bir müddət öncə Həratda bu hadisələrdən birini törətdilər, əllisi uşaqdan ibarət olan yüzdən artıq insan öldürüldü. Qanunsuzluğun timsalı sizsiniz. Ən çox qanun pozan dövlət Amerika dövlətidir.

Həqiqət budur. Danışanda isə ayrı cür danışırlar: "Biz qanun pozuntusu ilə müxalifik! Qanunu pozan dövlətlər cavab verməlidirlər!" Baxın, fitnə budur. Aydınlatmaqdan başqa hansı bir amil bu təxribatları, bu fəsadlı bataqlığı dünyanın ictimai rəyindən yığışdıra bilər?! Bu zülmətləri nə yara bilər?! Həqiqəti bəyan etmək çırağından və məşəlindən başqa nə?! Görün vəzifə nə qədər ağırdır.

Dini məsələlərdə də belədir. Bu gün dünyada fitnəkar əllərin ciddi şəkildə izlədiyi işlərdən biri müsəlmanlar arasında məzhəb ixtilaflarıdır. Çünki müsəlmanların yaşadığı region həssas regiondur, faydalı regiondur, strateji regiondur, neft regionudur; onların buraya ehtiyacları var. İslam da onlara mane olur. Deməli, bir yolla İslam problemini həll etməlidirlər. Tapdıqları yaxşı yollardan biri müsəlmanlar arasında ixtilaf yaratmaqdır. İxtilaf bəhanəsi də məzhəb təəssübkeşliyidir. Bunun qarşısında nə dayana bilər? Agahlıq, aydınlıq, düzgün təbliğat və düşmənin tələsinə düşməmək. Bu, beynəlxalq miqyasdadır.

Daxildə də belədir. Siz görürsünüz ki, bir qrup insan qanunu tapdadı, iğtişaş törətdi. Xalqı bacardıqları qədər quruluşun qarşısında dayanmağa həvəsləndirdilər. Düzdür, xəncərləri kəsmədi, istədikləri baş tutmadı, amma bu başqa bir məsələdir, onlar öz səylərini göstərdilər, inqilab və İslam düşmənlərinin dilini uzatdılar, onlara cəsarət verdilər. Elə etdilər ki, imamın düşmənləri - imama qarşı ürəklərində kin bəsləyənlər universitet məhəlləsinə gedib imamın şəklini təhqir etməyə cürətləndilər; məyus və ümidsiz düşmənin canlanmasına, həvəslənərək şübhəsiz ki, imamı və inqilabı sevən, ölkəyə, vətənlərinə və İslam Respublikasına xidmətə eşq bəsləyən tələbə izdihamı qarşısında belə bir təhqiri, belə böyük işi görməyə cürətləndilər. O qanunsuz işləri, fitnə törətmələri, iğtişaşa həvələndirmələri və xalqı iğtişaşa çəkmələri, bu da nəticələri. Bu səhvlər baş verir; yanlış iş görülür, səhv iş görülür, sonra onun səhv olmasını gizlətməkdən ötrü barəsində fəlsəfə düzəldir, fəlsəfə toxuyur, onun üçün dəlil göstərirlər. İnsanların böyük imtahanlarından biri budur. Hamımız təhlükə altındayıq, gərək ehtiyatlı olaq. Səhvi edir, sonra vicdanımız önündə, xalqın sualı və soruşanların gözü önündə işimizi müdafiə etmək üçün ona bir fəlsəfə düzəldirik, onun üçün bir dəlil yonuruq.

Bunlar fitnə şəraiti yaradır, yəni ətrafı dumanlı edir. Qanuna tərəfdarlıq şüarı verirlər, lakin açıq şəkildə onun ziddinə işləyirlər. İmama tərəfdar olduqlarını şüar edirlər, amma öz tərəfdarları arasında belə böyük bir günahın baş verməsinə imkan yaradırlar. İmam təhqir olunur, imamın şəkli təhqir olunur. Bu, kiçik məsələ deyil. Düşmənlər buna çox sevinirlər. Yalnız sevinmirlər, təhlil də edir, o təhlilin əsasında qərar çıxarır, o qərar əsasında işləyir, milli maraqlarımızın və İran xalqının əleyhinə həvəslənirlər. Burada problemi yaradan amil həmin hiylə, mühitin dumanlı olması və Əmirəl-möminin (ə) sözündə olandır: haqqın bir sözünü nahağın bir sözü ilə qarışdırırlar və haqq onu sevənlərə tanınmaz olur. Burada aydınlatmaq, meyar müəyyən etmək, ayrıc müəyyən etmək mənasını tapır.

Mən dəf etməyi əsla düzgün saymıram. Mən cümə namazında da dedim ki, fikrim maksimum cəzb etmək və minimum dəf etməkdir. Amma bəziləri sanki özləri quruluşdan uzaqlaşmaqda israrlıdırlar. Seçki mübarizələrindən ibarət olan ailədaxili, quruluşdaxili bir ixtilafı bir qrup adam quruluşla mübarizəyə çevirdi. Əlbəttə, bunlar az, kiçik və İran xalqının əzəməti qarşısında sıfırdırlar. Lakin bunların lehinə şüar verirlər, bunlar da sevinirlər. Bu, ibrət olmalıdır. Təbliğat xalq üçün və onların özü üçün bu həqiqətləri aydınlaşdırmalıdır ki, səhv etdiklərini anlasınlar.

**Qeyd olunan vəzifələr**

1- Təbliğatın ən mühüm zamanının fitnə zamanı olmasına diqqət yetirmək;

2- Fitnə şəraitində aydınlatma və həqiqəti bəyan etmək;

3- Fitnəkarların səhvlərini və fitnənin ibrətlərini xalqa və fitnənin rejissorlarına izah etmək.

**Nəticə alınan vəzifələr**

1- Cəmiyyəti aydınlatmağa və fitnənin təsirlərini aradan qaldırmağa dair ən böyük məsuliyyət ruhaniliyin üzərinə düşür;

2- Fitnəkarları təyin etməkdən daha çox fitnənin mənası, fitnəkarların üsulları və fitnədən keçidin yolları üzərində işləmək lazımdır.

## Daimi və gündəm şəkildə şübhələrə cavab verin!

Üçüncü məsələ dini inancı gücləndirmək, gənc nəslin suallarına cavab vermək və onların düşüncə ehtiyaclarını təmin etməkdir. Bu əsasən ruhanilərə və elmi hövzələrə aiddir. Daim şübhə yayırlar. Şübhələrə intensiv və gündəm şəkildə cavab verilməlidir.

Dördüncü məsələ ruhaniliyi düzgün və layiqli tanıtdırmaqdır. Bu yalnız ruhanilərin özlərinin vəzifəsi deyil. Ziyalılar və məlumatlı insanlar ölkədə ruhaniliyin rolunu, ruhaniliyin, xüsusən də böyük təqlid müctəhidlərinin və elmi hövzə böyüklərinin həssas dönəmlərdə cəmiyyəti hansı problemlərdən və çətin keçidlərdən keçirdiyini deyə bilərlər.

**Qeyd olunan vəzifələr**

1- Gəns nəslin dini inancını gücləndirmək, düşüncə, şübhə və sual ehtiyaclarını təmin etmək;

2- Ölkədə, çətin problem və keçidlərdə ruhaniliyin rolunu düzgün və layiqli tanıtdırmaq.

**Nəticə alınan vəzifələr**

1- Cəmiyyəti din, etiqad və şübhələr baxımından aydınlatmaq inqilabı və quruluşu sığortalamaqdan əlavə ruhaniliyin və təqlid müctəhidlərinin mövqeyini də möhkəmlədir;

2- Cəmiyyət düşmənlərin mənfi təbliğatının təsiri altına düşməməkdən ötrü ruhaniliyin xidmətləri və əhəmiyyəti ilə yaxından tanış olmalıdır. Bu mühüm iş cəmiyyətin bütün agah insanlarının, xüsusən də ruhaniliyin üzərinə düşür.

## Ölkənin və xalqın bütün idari məsələlərində nəzəriyyə yürütmək

Qarşılıqlı olaraq iki başqa həqiqət və məfhum var; onlar dəyər məfhumları və dəyər yaradanlardır. Biri budur ki, quruluş nəzəri və elmi cəhətdən din alimlərinə və elmi hövzələrə ehtiyaclıdır və onların elmi fəaliyyətinə arxalanır. Quruluş elmi hövzələrə, din alimlərinə, dini nəzər sahiblərinə və görkəmli şəxsiyyətlərə söykənir. Başqa bir məfhum da budur ki, hövzə və ruhanilik dini quruluşa biganə qalmır. Heç bir ruhani, heç bir din alimi, heç bir İslam xadimi İslam əsasında yaranan, İslam hissi ilə hərəkət edib işləyən bir quruluşa laqeyd qala, özünü yad saya bilməz.

Dediyimiz birinci məsələ - yəni quruluşun elmi hövzələrə arxalanması ona görədir ki, bir xalqın və bir ölkənin bütün idari məsələlərində nəzəriyyə yürütmək və siyasi nəzəriyyəçilik işi İslam quruluşunda din alimlərinin üzərinə düşür. İqtisadi sistemdə, idarəçilikdə, müharibə və sülh məsələlərində, tərbiyə məsələlərində və digər çoxlu məsələlərdə din mütəxəssisləri və din alimləri İslamın görüşünü ortaya qoya bilərlər. Əgər bu nəzəriyyəçi olmasa, əgər din alimləri bu işi görməsələr, Qərb nəzəriyyələri, qeyri-dini və materialist nəzəriyyələr onların yerini tutacaq. Heç bir quruluş, heç bir cəmiyyət nəzəriyyəsiz idarəçilik edə bilməz; materialist beyinlərin məhsulu olan başqa bir idarəçi, iqtisadi və siyasi sistem gəlib onun yerini tutar. Bu boşluqların duyulduğu və mövcud olduğu yerlərdə bu baş verdi.

Mən universitetlərdə mövcud olan humanitar elmlərə və mahiyyətcə zəhərli olan bu elmlərin təhlükəsinə dair həm universitetlərə, həm də məmurlara xəbərdarlıq etmişəm. Həmin xəbərdarlıqlar bundan ötrüdür. Bu gün geniş yayılmış humanitar elmlərin İslam hərəkətinə və İslam quruluşuna mahiyyətcə müxalif və zidd olan, başqa bir dünyagörüşə əsaslanan, başqa sözü və məqsədi daşıyan məzmunları var. Bunlar öyrədildikdə müdirlər onların əsasında yetişirlər, sonra həmin müdirlər gəlib universitetin, ölkə iqtisadiyyatının, daxili və xarici siyasətin, təhlükəsizlik və digər məsələlərin başında dururlar. Elmi hövzələr və din alimləri ilahi mətnlərdən İslam nəzəriyyələrini çıxarıb müəyyən etməyə, müxtəlif plan və proqramlar hazırlamaq üçün onları hamının ixtiyarına buraxmağa borcludurlar. Deməli, İslam quruluşunun dayağı din alimləri, nəzər sahibləri və İslam nəzəriyyələridir. Buna görə quruluş elmi hövzələri himayə etməyə borcludur, çünki onun istinadgahıdır.

Bundan əlavə, başqa bir məsələ də var. O da budur ki, bu gün quruluşu hədəf seçən çoxlu şübhələr ortaya qoyulur, xüsusən gənclər arasında dini, siyasi və etiqadi şübhələr yayılır. Məqsəd yalnız insanları bir düşüncədən başqa bir düşüncəyə yönəltməkdir; məqsəd quruluşun ictimai bazasını dağıtmaq, quruluşun xalqın beynində olan əsas təməllərini sıradan çıxarmaqdır; məqsəd quruluşla düşmənlikdir. Odur ki, din alimlərinin bu şübhələri dəf etməsi, bunlarla mübarizə aparması, bu tozları cəmiyyətin zehnindən silməsi İslam quruluşu üçün başqa bir dayaq və dəstəkdir. Deməli, İslam quruluşu müxtəlif cəhətlərdən din alimlərinə, elmi hövzələrin nəzəriyyəçilərinə, tədqiqatçılarına və alimlərinə arxalanır.

Digər tərəfdən, elmi hövzələr də laqeyd qala bilməzlər. Elmi hövzə, xüsusən də Qum Elmi Hövzəsi bu quruluşun anasıdır. Bu inqilabı və bu əzəmətli hərəkəti ərsəyə gətirən odur. Bir ana necə öz övladını unuda, ona laqeyd qala və lazım olanda onu müdafiə etməyə bilər?! Mümkün deyil. Buna əsasən, elmi hövzələrlə İslam Respublikası quruluşu arasındakı münasibət qarşılıqlı himayədən ibarətdir; quruluş hövzələri himayə edir, hövzələr quruluşu; həmkarlıq edir və bir-birinə kömək göstərirlər.

**Qeyd olunan vəzifələr**

1- İslam əsasında dini quruluşa laqeyd və biganə qalmamalıdırlar;

2- İqtisadiyyat, idarəetmə, müharibə və sülh, tərbiyəvi və digər məsələlərdə nəzəriyyə yürütməlidirlər;

3- Humanitar elmlər sahəsində hövzənin və ruhaniliyin üzərinə daha böyük vəzifə düşür;

4- Cəmiyyətin zehnini təmizləmək üçün şübhələri öyrənmək, onlara zamanında münasib cavabı vermək;

5- İslam inqilabı və quruluşu elmi hövzələrin övladıdır. Odur ki, ruhanilər və elmi hövzələr quruluşu dəstəkləməli və onunla həmkarlıq etməlidirlər.

**Nəticə alınan vəzifələr**

1- Cəmiyyətdə düşmən tərəfindən elmi hövzələrin və ruhanilərin roluna dair şübhələr yayılır. Ruhanilər öz əməlləri ilə onu zərərsizləşdirməlidirlər;

2- Hövzənin və ruhanilərin dövlətlə əlaqə və həmkarlığına dair şübhələr də ortaya atılır. Ruhanilər onları tanımalı, təsir altına düşməməli, öz dəstək və həmkarlıqlarını artırmalıdırlar.

## Dünyanın yeni ehtiyaclarına yeni və məntiqli cavab

Bu gün hövzə dünyanın müxtəlif fəlsəfə, fiqh və kəlam məsələlərindən kənarda qalmamalıdır. Dünyada müxtəlif məsələlərə dair bu qədər sual irəli sürülür; hövzənin cavabı nədir? Nə kənarda qalmalıdır, nə də bitərəf olmalıdır; bunların hər ikisi zərərlidir. Yeni düşüncə lazımdır. Dünyada sel kimi meydana çıxan müxtəlif ehtiyaclara cavab verilməlidir. Siz onlara cavab hazırlamalısınız. Sizin cavabınız bu ehtiyaca və həmçinin müxtəlif məktəb və firqələrin cavablarına hesablanmalıdır. Əgər onların cavablarını yaddan çıxarsanız, sizin cavabınız öz təsirini bağışlaya bilməz. Gərək ortaya güclü, məntiqli və qaneedici cavab qoyasınız və cavablar bütün dünyaya yayılsın. Qeyd etdiyimiz kimi, İslam dünyasının elm ürəyi olan Qum şəhəri daim dünyaya fayda yetirməlidir. Bu gün xoşbəxtlikdən sürətli rabitə cihazları hamının ixtiyarındadır. Sizin burada dediyiniz bir sözü həmin saatda dünyanın o tərəfində dinləyə və ondan istifadə edə bilərlər.

Bu gün həm İslam quruluşunun, həm ölkənin, həm də bütün dünyanın müxtəlif ehtiyacları vardır. İslam epistemologiyasının, İslamın iqtisadi və siyasi doktrinasının, onların əsasını təşkil edən fiqh və hüquq nəzəriyyələrinin, təlim və tərbiyə sisteminin, əxlaqi, mənəvi və digər məfhumların izahı dəqiq, elmi, qaneedici və dünyanın geniş yayılmış düşüncələrinə hesablanmış şəkildə hazırlanmalıdır. Bu, hövzələrin işidir. Bu iş ictihadla mümkündür. Əgər biz bu işi görməsək, dinin bəşər həyatından çıxarılmasına öz əlimizlə kömək etmiş olacağıq; ruhaniliyin təcrid olunmasına öz əlimizlə kömək etmiş olacağıq. Yenilin mənası budur. Belə müxtəlif ictihad işləri yeniliyin əsasıdır.

**Qeyd olunan vəzifələr**

1- Hövzə dünyanın müxtəlif sual səhnələrində hazır olmalıdır; nə kənarda qalmalıdır, nə də bitərəf olmalı.

2- Dünyanın müxtəlif ehtiyaclarına cavab güclü, məntiqli və qaneedici olmalıdır.

**Nəticə alınan vəzifələr**

1- Ruhanilik dünyanın düşüncə və idarə problemlərinin həllində qabaqcıl olmalıdır;

2- Dünyada geniş yayılmış düşüncələri tənqid etmək, xalqları qane etmək üçün güclü və məntiqli nəzəriyyələr təqdim etmək.

## İfrat və təfritdən çəkinmək, əsəbiləşməmək və səhnədə qalmaq

Bir məsələ də hövzənin aktiv və inqilabçı gənclərinə müraciətdir. Hövzə əksərən həmin inqilabçı tələbələrdən və aktiv gənclərdən ibarətdir. Mənim əzizlərim! Gələcək sizə məxsusdur. Ölkənin ümidi sizsiniz. Çox ehtiyatlı olmalısınız. Düzdür, inqilabçı və gənc tələbə əməl adamıdır, iş adamıdır, bu gün-sabah edən deyil, amma ehtiyatlı olmaq lazımdır. İnqilabçı hərəkət elə olmalıdır ki, ona ifratçılıq ittihamı irəli sürülə bilməsin. İfrat və təfritdən çəkinmək lazımdır. İnqilabçı gənclər bilsinlər: kənara çəkilməyin, sükutun və laqeydliyin ziyan vurduğu kimi, ifratçılıq da ziyan vurur. Ehtiyatlı olun ki, ifratçılıq baş verməsin. Əgər bizə verilən məlumatlar – nə zamansa hövzənin bəzi müqəddəslərinə, böyüklərinə, bəzi təqlid müctəhidlərinə hörmətsizlik edilməsi düzgün olsa, bilin ki, bu, şübhəsiz, sapqınlıqdır, səhvdir. İnqilabçılıq bunları tələb etmir. İnqilabçı agah və diqqətli olmalı, dövrün şəraitini yaxşı dərk etməlidir. Məsələ bu qədər sadə deyil ki, birini rədd, birini təsdiq, birini qəbul edək. Belə olmaz. Siz diqqətli olmalı, inqilabçı fəallığını qorumalı, problemlərə dözməli, digərlərinin tənəsinə görə üz çevirməməli, amma xamlıq da etməməlisiniz; ethiyatlı olun, məyus olmayın, səhnədə qalın, amma diqqətli və ehtiyatlı olun ki, sizin fikrinizcə bəzi şəxslərin etiraza layiq hərəkətləri sizi qəzəbləndirməsin, özünüzdən çıxarmasın. Məntiqlə və ağılla rəftar etmək lazımdır. Əlbəttə, bunu da hamıya tövsiyə edirəm ki, inqilabçı qüvvələri ifratçılqda ittiham etməsinlər. Bəziləri bunu istəyirlər; inqilabçı qüvvəni, inqilabçı gənci, inqilabçı tələbəni, hər hansı səviyyədə olan inqilabçı alimi və müəllimi ifratçılıqda ittiham edirlər. Xeyr, bu da düşmənin idarə etdiyi bir səhvdir; aydın məsələdir. Deməli, nə o tərəfdən, nə bu tərəfdən.

**Qeyd olunan vəzifələr**

1- Hövzənin aktiv və inqilabçı gəncləri ehtiyatlı olub ifrat və təfritdən çəkinsinlər;

2- Təqlid müctəhidlərini, hövzənin müqəddəslərini və böyüklərini təhqir etmək şübhəsiz sapqınlıq və səhvdir;

3- İnqilabçı fəallığını qorumaqla yanaşı, problemlərə dözün, ümidsiz olmayın və əsəbiləşməyin;

4- İttihamlara görə işdən soyumayın;

5- Fikrinizcə bəzi şəxslərin etiraza layiq hərəkətləri sizi qəzəbləndirib özünüzdən çıxarmasın.

**Nəticə alınan vəzifələr**

1- İnqilabçılıq zəruri olaraq radikallıqla yanaşı deyil. Məntiq, ağıl və diqqət inqilabçılıqla yanaşı olmalıdır;

2- Düşmən hövzə tələbələrini iki qrupa bölüb hər birini bir şeydə ittiham etməyə çalışır. Sayıqlıqla bu tələdən qaçmaq lazımdır.

# Beşinci fəsil:

## Bəsicin vəzifələri

### Bəsicin iştirak etdiyi sahələrin rəngarəngliyi

Ölkənin hər bir yerində və bütün təbəqələr arasında heç bir ixtilafsız fəaliyyət göstərən müxtəlif mömin birliklər var. Onların adı Bəsicdir. Onlar üçün mühüm olan budur ki, ehtiyatlı olsunlar, özlərinin zəif cəhətlərini öyrənsinlər, düşmənin planlarının həyata keçməsinə qoymasınlar. Mühüm məsələ budur. Bütün uğurlu hərəkətlərdə iki işi görmək lazımdır: biri inkişaf üçün yol proqnozları, ikincisi isə mənfi cəhətləri və nöqsanları öyrənmək və aradan qaldırmaq. Bu da proqnozdur; bu da inkişaf yolunun proqnozu kimidir; hər bir hərəkət üçün zəruri şərtlərdəndir.

Bu gün hamı bilir ki, hegemonluğun İslam Respublikası quruluşu ilə mübarizəsi inqilabın ilk onilliyində olduğu kimi deyil. Həmin mübarizədə güclərini sınayıb məğlub oldular.

Ağır mübarizə idi; müharibə başlatdılar, çevriliş etməyə çalışdılar. İnqilabın əvvəlində çevrilişə cəhd etdilər, amma alınmadı; milli qarşıdurmalar yaratdılar, amma alınmadı, məğlub oldular; səkkiz il sürən bir müharibəyə başladılar, amma məğlub oldular. Daha bu üsullara əl atmayacaqlar; yəni belə ehtimal zəifdir. Təbii ki, həmişə bütün ehtimallara hazır olmaq lazımdır, lakin bu, İslam quruluşuna qarşı mübarizədə hegemonluq üçün prioritet deyil. Prioritet bu gün yumşaq müharibə deyilən məsələdir; yəni mədəni üsullarla, yalanla və şayiə yaymaqla müharibə etmək; on il, on beş il, otuz il öncə mövcud olmayan və bu gün geniş yayılmış mütərəqqi üsullarla müharibə etmək. Yumşaq müharibə xalqın qəlbində və beynində şübhə yaratmaqdır.

Yumşaq müharibənin yollarından biri bir cəmiyyətdə xalqı bir-birinə qarşı bədbin etmək və ixtilaf yaratmaqdır; bir bəhanə tapıb onunla xalq arasında ixtilaf yaratmaq. Gördünüz ki, builki seçkilərdən sonra bir bəhanə tapıb xalq arasında ixtilaf yaratdılar. Xoşbəxtlikdən, bizim xalqımız agahdır. Belə bir iş digər ölkələrdə vəziyyəti tamamilə dəyişdirdi; digər yerlərdə xalqda bir-birinə qarşı şübhə yaratdı. Seçkiləri bəhanə edib şübhə yaratmağa, qəlblərdə bir-birinə qarşı nifrət oyatmağa, insanları bir-birinin qarşısında qoymağa çalışdılar. Sonra da muzdur, qərəzli və düşmən qüvvələri cinayət əməllərinə vadar etsinlər və məmurlar kimin nə etdiyini bilməsinlər. Bu mühüm layihələrdəndir. Belə işlər planlaşdırırlar.

Sizcə belə bir vəziyyətdə insan üçün hər şeydən mühüm olan nədir? Agahlıq. Mənim agahlıq barədə təkidlərim bundan ötrüdür. Xalq nəyin baş verdiyini bilməli və səhnəni idarə edən əli görməlidir. Onlar ortalığı qarışdırmaq istəyirlər ki, təlimatlandırdıqları xain və muzdur onların istədiyi işi görsün və xalqın arasında onu tapmaq olmasın. Düşmən bunu istəyir. Agahlığa səbə olan, xain və bədxah ünsürləri xalqdan ayırmağa kömək edən hər bir hərəkət yaxşıdır. Mühiti qarışdıran, gərginləşdirən, insanlarda bir-birinə qarşı şübhə yaradan, cinayətkarın və qeyrisinin qarışdığı şübhə dolu mühit zərərlidir.

Mənim təkidim budur ki, hamı, bütün İran xalqı, müxtəlif siyasi cinahlar bu inqilabın və ölkənin müstəqilliyinə qarşı çıxan, ölkəni ikiəlli Amerika və hegemonluğa təqdim etmək istəyən azsaylı şəxslər qarşısında bir olsunlar. Bütün xalqların daxilində düşmənin belə ünsürləri var. Bizim xalqımızın arasında da belə insanlardan az da olsa, tapılır. Xalqın özünü, kütlələri, aparıcı və adi insanlardan ibarət olan əzəmətli toplumu həmin satqın və azsaylı ünsürlərdən ayırmaq lazımdır; səhv salınmamalıdır. Bəzi fikirlərdə, bəzi sözlərdə vəziyyət elə qarışdırılır ki, insanlar çaş-baş qalırlar, xalq bir-birinə, görkəmli şəxslərinə və məmurlarına bədbin olur. Bu düzgün deyil.

Bəziləri - istər mətbuat, istər müxtəlif ünsürlər tövsiyə qəbul etmirlər. Onlar bizdən tövsiyə istəmirlər. Bəzi qurumların və media orqanlarının siyasətlərini kimin təyin etdiyi, haradan təyin olunduğu bəlli deyil. Onların çörəyi ixtilaf salmaqdan çıxır. Lakin ölkənin maraqlarını və həqiqətin hakim olmasını istəyənlərə tövsiyəm budur ki, bu cüzi və köksüz ixtilaflardan əl çəksinlər. Şayiə düzəltmək və yaymaq olmaz. İnsan görür ki, ölkə məmurlarına - ölkənin yükünü çiyninə götürən şəxslərə qarşı açıq-aşkar ittihamlar irəli sürür, şayiə düzəldirlər; fərqi də yoxdur, istər prezident olsun, istər parlamentin sədri, istər Quruluşun Məsləhətini Müəyyənləşdirən Məclisin başçısı, istər Ali Məhkəmənin sədri; bunlar ölkənin məsul şəxsləridir. Ölkənin məsul şəxsləri bir sahənin rəhbərliyinin tapşırıldığı şəxslərdir. Xalqın bunlara etimadı olsun, inansın. Şayiə yaymaq lazım deyil. Düşmən bunu istəyir. Düşmən şayiə yaymaq, ürəkləri bir-birinə və məsul şəxslərə qarşı bədbin etmək istəyir.

Siz seçkilərdən sonrakı bu hadisələrin əvvəllərində gördünüz ki, ilk iş ölkənin rəsmi məmurlarına qarşı şübhə yaratmaq oldu; Nəzarət Şurasında və Ölkə nazirliyində çalışanlara qarşı. Bu işlər çox zərərlidir. Düşmən bunu istəyir. Gənc Bəsic üzvləri imanı, agahlığı, meyarlara riayət etməyi - bunların hamısını bir yerdə diqqətdə saxlamalıdırlar.

Diqqətin lazım olduğu mühüm məsələlərdən biri Bəsicin rol oynadığı sahələrin rəngarəngliyidir. Bu yaxınlarda Bəsic üçün elan olunan bu yanaşma - elmi yanaşma, elmi yenilik və mədəni iş yanaşması çox gözəldir. Görüləsi işlər çoxdur və Bəsic ruhiyyəsi və bu coşqulu iman olmadan onların görülməsi imkansızdır. Əmin olun; nə qədər ki, bu ölkədə Bəsic var, nə qədər ki, bizim xalqımızın, xüsusən də gənclərimizin arasında bu sədaqət, səmimiyyət və qarşılıqsız xidmət ruhiyyəsi var, düşmən bu inqilaba, bu quruluşa və bu ölkəyə heç bir zərər yetirə bilməyəcək.

Düşmənin işarəsi, həvəsləndirməsi, təbəssümü və əl çalması ilə bu quruluşa, bu konstitusiyaya və xalqın bu əzəmətli hərəkətinə qarşı çıxmaq istəyən şəxslər də başlarını daşa-divara vurur, əbəs işlər görürlər. Ehtiyatlı olun, bir səhv edən kimi insanı münafiq adlandırmaq olmaz; mənim və sizin düşündüyümüzün ziddinə bir kəlmə danışan adamı fəqih hakimiyyətinin düşməni adlandırmaq olmaz. Bu məsələlərdə çox ehtiyatlı olmalısınız. Mənim siz əziz gənclərə, övladlarıma və əziz vətənin hər bir yerində olan aktiv gənclərə təkidim budur. Fəallıq güclü və möhkəm şəkildə, kamil imanla və gələcəyə tam ümidlə qorunsun, amma təyinlərdə və müxtəlif nümunələrdə diqqətli olmaq lazımdır. Real nümunələrdə diqqətsizlik bəzən böyük zərərlər vura bilər.

**Qeyd olunan vəzifələr**

1- Düşmənin planlarını zərərsizləşdirmək üçün zəif cəhətləri araşdırmağın zəruriliyi;

2- Nöqsan və ziyanları aradan qaldırmaq hərəkət üçün vacib şərtlərdəndir;

3- Agahlıq yumşaq müharibədə mübarizənin ən mühüm yoludur;

4- İnqilabla və ölkənin müstəqilliyi ilə müxalif olan şəxslərin qarşısında birliyi və həmrəyliyi qorumaq;

5- Satqın şəxsləri xalqdan ayırarkən səhvə yol verməmək;

6- İmana, agahlığa, həvəsə və meyarlara riayət etməyə malik olmaq lazımdır;

7- Real nümunələri təyin edərkən diqqətli olmaq;

8- Ölkəyə Bəsic ruhiyyəsini hakim etmək;

9- Bəsicin rol oynadığı sahələrin rəngarəngliyinə, xüsusən də elmi və mədəni yenilik yanaşmasına diqqət yetirmək.

**Nəticə alınan vəzifələr**

1- Xalqda şübhəyə, tərəddüdə və etimadsızlığa mane olmaq lazımdır;

2- Ürəklərdə bir-birinə qarşı kin yaradan hər bir söz və hərəkətdən çəkinmək lazımdır;

3- Əsas məsələ birliyi qorumaqdır və hər bir hərəkət bu meyarla dəyərləndirilə bilər;

4- Bəsic ölkə məmurlarına dayaq olmalıdır.

## Haqqı tanımaq və şəxsiyyətləri onunla ölçmək lazımdır!

Bəsicin mənası iman və əməlin birləşməsidir; sırf şəxsi əməlin yox, mücahid əməlin. İslama görə əməlsiz iman minimum həddir. Kamil və həqiqi iman isə əməl meydanında cihadla yanaşı olandır: "İman gətirib hicrət edənlər, Allah yolunda cihad edənlər və sığınacaq verib kömək edənlər – məhz onlar həqiqi möminlərdir!" Həqiqi mömin imanı cihad, hicrət və yardımla yanaşı edən şəxsdir. Bəsicin səciyyəsi budur. Bu ayə və çoxlu ayələr Allaha yaxınlaşmaq üçün əməlsiz və cihadsız imanı kafi bilməyimizə dair səhv və azdırıcı fikri rədd edir. Bəsicin şərti əməllə, özü də mücahid əməllə yanaşı olan imandır. Deməli, cihadın müxtəlif sahələri vardır.

Bəsic bu günə qədər inkişaf etmişdir. Bəsicin müxtəlif cəhətlərdən inkişaf etməsi onu tanıyan hər bir kəsin gözlədiyi kimidir; həm kəmiyyət inkişaf etmişdir, həm keyfiyyət və mənəviyyat, həm də insanın qəlbinə təsir göstərən və onu tərpədən maneə və əngəllər, yəni vəsvəsələr qarşısında müqavimət. Bəsic bu sahələrdə öz imtahanını vermişdir.

Bizim hamımız üçün, bütün əziz Bəsic üzvləri üçün, bu əzəmətli meydanın hər hansı bir nöqtəsində çalışan gənclər üçün lazımi xüsusiyyətlər bu üç elementdən ibarətdir: agahlıq, ixlas, zamanında və qədərincə əməl. Bu üç elementi həmişə bir-birinin yanında saxlayın və nəzərdən qaçırmayın. Bu üç şərt bizə meyar olmalıdır: agahlıq, ixlas, zamanında və qədərincə əməl.

Yolu təyin edən agahlıqdır. Bu möhtərəm və əziz zabit çox haqlı olaraq dedi ki, Bəsic üzvləri mürəkkəb şəraitlərdə öz zehinlərində, düşüncə və şəxsiyyətlərində zəriflik yaradıb tanımağı bacardılar. 2009-cu ilin hadisələri bunu göstərdi. Çoxlarının səhv etməsi mümkün idi, səhv etdilər də; baxmayaraq ki, onların əksəriyyəti tez bir zamanda səhvlərini düzəltdilər. Amma əzəmətli Bəsic bu agahlıq meyarını və agahlıq bayrağını qorudu və səhvə düşmədi. Əmirəl-möminin (ə) buyurmuşdur: "Haqq insanlarla tanınmır". Haqqı şəxsiyyətlərlə tanımaq olmaz. Hörmətli və tanınmış bir şəxsiyyətdir; məqbul və möhtərəmdir. Amma o, haqqın meyarı ola bilməz. Bəzən hörmətli şəxsiyyətlər, məsələn Peyğəmbərin (s) bəzi səhabələri yolu yanlış gedirlər, səhv edirlər. Haqqı tanımaq və yolu seçmək lazımdır ki, hansısa şəxsin haqq, yaxud nahaq olduğunu bilək. Kim bu yolu getsə, haqdır; kim haqq yolu ilə getməsə, nahaqdır. Haqqı tanımaq lazımdır. Bəsicin bayrağı altına toplaşmış mömin gənclər bu agahlığı göstərdilər, agah olduqlarını nümayiş etdirdilər. Agahlıq birinci şərtdir. Gələcəkdə də belə olmaq lazımdır. Təhlil və seçim qabiliyyəti əldə etmək lazımdır. Bütün bu işlərin banisi, cəmiyyətin və bu əzəmətli hərəkətin üzərində həyat haqqı olan imam buyurdu ki, mən İslamdan ayrılsam, xalq məndən üz çevirər. Meyar İslamdır, şəxslər deyil. Bu, imamın sözüdür. O bizə öyrətdi ki, yolu təyin edək, düzgün hərəkəti təyin edək, düşmənin planını anlayaq, oxuyaq və hansı işin düşmənin xeyrinə, hansı işin isə onun zərərinə olduğunu bilək. Deməli, agahlıq birinci şərtdir; onu unutmaq olmaz.

İkinci element ixlasdır. Buyurdu ki, əgər kimsə Allah yolunda cihad edərkən şəxsi bir istək dalınca, qənimət ardınca gedib öldürülsə, Allah yolunda şəhid sayılmır. Şəhadətin və Allah yolunda mücahid olmağın şərti hərəkətin Allah yolunda və Allah üçün, yəni ixlaslı olmasıdır. Şəxsi maraqlar, qrup maraqları, qohumluq və dostluqlar bizim hərəkətimizə təsir göstərsə, bu ixlası korlayar, problem yaradar, ixlassızlıq haradasa özünü göstərər.

Üçüncü element zamanında və qədərincə əməl etməkdir. Anları tanımaq lazımdır. Əgər insan zamanı tanımasa, harada hansı işi görməyin lazım olduğunu bilməsə, ondan böyük səhvlərin baş verməsi mümkündür. Bizim Bəsic üzvü olan gənclərimiz - oğlan və qızlarımız müxtəlif sahələrdə çalışırlar, düşüncə fəaliyyəti, elmi, siyasi və ictimai fəaliyyətlər göstərirlər. Bunların hansı Allah üçün və vəzifəni yerinə yetirmək üçün olsa, Allah yolunda cihaddır. Bəsic üzvü bu işləri görən şəxsdir. Bunların hamısında həmin aydın və düzgün xətti - inqilab xəttini, quruluşu qorumaq və dini dirçəltmək xəttini izləmək lazımdır. Bu üç şərtə yiyələnmək üçün daxilimizdə özümüzlə mübarizə aparmalı, böyük cihad etməliyik. Nəfslə cihad bu gün bizim hamımızın ehtiyaclı olduğumuz bir işdir.

Hadisələri düzgün dərk etmək üçün lazım olan amillərdən biri budur ki, düşmənin hansı xətti izlədiyini bilək. Bu gün düşmənin yumşaq müharibənin mühüm ünsürlərindən sayılan əsas xətlərindən biri həqiqətləri və müxtəlif hadisələri tərsinə göstərməkdir. Düşmənin bu sahədə apardığı təbliğatın özü onun zəifliyinə dəlildir. Düşmən real aləmdə harada problemə düçar olur və bacarmırsa, təbliğatın həcmini artırır. Əgər bu gün düşmənin böyük təbliğat üsullarına – internetə, səsli və görüntülü vasitələrə, müxtəlif yerlərdə, həmçinin ölkəmiz daxilindəki mikrofonlarına nəzər yetirsək, onların əsas işlərinin ölkə hadisələrini tərsinə göstərmək, ölkənin vəziyyətini məyusedici, ümidsiz, süquta, tənəzzülə və çıxılmaz vəziyyətə doğru getdiyini göstərmək olduğunu görərik. Onların uyğun yönümdə böyük səylərinin özü real aləmdəki acizliklərini göstərir.

Düşmən bütün otuzillik dövrdə bu səyi göstərmişdir. Əlbəttə, bu gün bu səy daha da artmışdır. Bu gün iş başında olan hökumət və ölkə məmurları inqilab şüarlarını artırdığından və daha ciddi şəkildə irəli sürdüyündən bu təbliğat çoxalmışdır. Bu gün imamın xətti, inqilabın xətti, xalq üçün iş xətti çox qabarıq və aydın görünür, məmurlar xalqla və xalqdan olduqlarını hiss edirlər; xalq da bunu hiss edir. Düşmən özünün informasiya vasitələrində daim deyir ki, iqtisadiyyat çöküb, çıxılmaz vəziyyət yaranıb, çoxlu problemlər var, sabah filan olacaq və sair. Bəzi adamlar da bu sözlərə inanır və onları daxildə təkrarlayırlar. Çaxnaşma zamanı öz imtahanlarını verən bəzi şəxslər seçki və iğtişaşlardan öncə bizə müraciət edirdilər ki, ağa, gələn il, yəni 2009-cu il çətin il olacaq, iqtisadi vəziyyət belədir, elədir; şəraiti ağır, qaranlıq, problemli və çıxılmaz göstərirdilər; məmurları bir formada ümidsiz etmək istəyirdilər, xalqı başqa bir formada. Bu təbliğat onların məmurların və xalqın bu əzəmətli və sürətli hərəkətindən geri qaldıqlarını göstərir. Deməli, düşmənin məqsədi bilindikdə insanın reallığa baxışı düzgün və təsirli olur.

Xarici və beynəlxalq siyasətdə özümüzün bəzi mətbu orqanlarımızda da gördünüz, çaxnaşma müəlliflərinin ötən ildəki bəzi fikirlərində də müşahidə etdiniz. Daim təkrar edirdilər ki, biz dünyada xar olduq, İslam Respublikası dünyada rəzil oldu, dəyərsiz oldu və sair. Bu gün reallığa baxanda görürük ki, dünyanın müxtəlif xalqları - müsəlman və qeyri-müsəlman xalqlar arasında İslam Respublikasının hörməti günbəgün artmışdır. İran xalqının düşmənləri bunu bilir, anlayır, duyur və təbii ki, gizlədirlər.

Prezidentin Livana səfəri nə üçün əhəmiyyətsiz sayılmalıdır?! Bu önəmli hadisə idi. Hansısa ölkənin, xüsusən hegemon ölkələrin başçıları üçün belə bir hadisə baş versəydi, mediada və siyasi təhlillərdə o barədə çox geniş reportajlar hazırlayardılar. Bizimlə qonşu olmayan, hamısı müsəlman olmayan, müsəlman və məsihilərdən ibarət olan, müsəlmanların da şiə və sünnilərdən təşkil olunduğu bir xalq İran xalqının prezidentini belə müxtəlif və rəngarəng tərkibdə və belə izdihamla qarşılayır və sevgi bildirir. Bunun nümunəsi azdır; bu misilsizdir. Dünyada heç bir ölkə belə bir hadisə ilə üzləşmir. Hansı ölkənin başçısı başqa ölkəyə gedəndə belə hadisələr baş verir?! Bu hadisə yalnız Livana məxsus deyil. Əgər bu gün bizim ölkəmizin yüksək məmurları Misirə də getsələr və orada xalqa imkan verilsə, həmin hadisə baş verər; Sudana da getsələr və orada xalqa imkan verilsə, həmin hadisə baş verər; hansı İslam ölkəsinə getsələr, əgər imkan verilsə, həmin hadisə baş verər. Bu, İran xalqının əzəmətini göstərir. Bunu siz etdiniz. Bu fəxr sizə məxsusdur. Əgər burada milyonlarla fəal gəncin dəstəkləmədiyi xalqdan uzaq bir hökumət olsaydı, belə bir hadisə baş verməzdi. Bu siz gənclərə məxsusdur. Lakin düşmənin təbliğatına baxın; bunun tam əksidir. Söyləməyə məcbur olduqları zaman həqiqəti əksinə izah edirlər; məcbur olmadıqda isə gizlədir və üstünü örtürlər.

Bu məsələ Bəsicin özü barədə də belədir. Düşmən bir dönəmdə müxtəlif beynəlxalq tribunalardan Bəsic əleyhinə hücuma keçdi; bu gün də bu az-çox davam edir. Bacardıqlarını dedilər, Bəsici xalqın gözündən salmaq üçün onu təbliğat atəşinə tutdular, amma bacarmadılar. "Allah sözləri ilə haqqı gerçəkləşdirəcək". Allah-Taala belə aydın həqiqətin gizli qalmasına qoymur. Buna görə, Allaha şükür olsun ki, bizim ölkəmizdə Bəsicin hörməti günbəgün artmışdır.

**Qeyd olunan vəzifələr**

1- Meyar agahlıq, ixlas, zamanında və qədərincə əməl etməkdir. Bunların hamısına malik olun;

2- Təhlil və seçim qabiliyyəti əldə etmək lazımdır;

3- Meyar İslamdır, şəxslər yox;

4- Hansı işin düşmən istiqamətində və hansı işin onun əksinə olduğunu bilmək lazımdır;

5- Anları tanımaq və hansı işin harada görülməli olduğunu bilmək lazımdır;

6- Sözügedən üç meyar üçün nəfslə cihad, yəni böyük cihad zəruridir;

7- Düşmənin bu gün izlədiyi xətti - yəni həqiqətləri tərsinə göstərmək xəttini tanımaq lazımdır.

**Nəticə alınan vəzifələr**

1- Müxtəlif cihad meydanlarında öncül olan Bəsic agahlıqda, ixlasda və zamanında əməl etməkdə də öncül olmalıdır;

2- Agahlıq, ixlas və zamanında əməl etmək elementlərinin hansı biri olmasa, yolu tapmaq çətinləşəcək, səhv və yayınma imkanı artacaq;

3- Bəsic digər fəaliyyətlər kimi zehinləri aydınlatmada da mühüm rol ifa etməlidir.

# Altıncı fəsil:

## Xalqın vəzifələri

### Dostu və düşməni tanımaq, onları bir-biri ilə qarışdırmamaq

Mənim bütün İran xalqına tövsiyəm budur:

Bu gün bizə hər şeydən çox sayıqlıq lazımdır, dostu və düşməni tanımaq lazımdır. Məbada dostu düşmənlə səhv salasınız! Məbada dostla düşməni qarışdırasınız! Məbada düşmənlə lazım olan rəftarı dostla edəsiniz! Bu, bütün cinahlara müraciətdir.

İslam quruluşu xalqın təhlükəsizliyini pozanlara qarşı təbii ki, tədbir görəcək. Bu, quruluşun vəzifəsidir. İslam quruluşu icazə verməyəcək ki, kimlərsə düşmənin hiylə və təxribatına məruz qalsınlar, onlar xalqın həyatını korlasınlar, asayişini pozsunlar, gənclərini təhdid etsinlər. Bu ölkənin övladları əzizdir. Hamı əzizdir. Quruluş buna icazə verməyəcək.

**Qeyd olunan vəzifələr**

1- Dostu və düşməni tanımaq;

2- Dostu düşmənlə səhv salmamaq;

3- Dostu və düşməni qarışdırmamaq;

4- Düşmənlə lazım olan rəftarı dostla etməmək.

**Nəticə alınan vəzifələr**

1- Ümumi təhlükəsizliyi pozanlara qarşı tədbir quruluşun vəzifəsidir, xalqın yox;

2- Xalq fitnələrdə daha çox iğtişaş törədənləri tanıyıb dövlət məmurlarına xəbər vermək vəzifəsini daşıyır;

3- Dostu və düşməni ayırmaqda səhv və dostla düzgün olmayan rəftar iğtişaş törədənlər və düşmənlər üçün münasib şərait yaradır.

## Prinsiplərdə yekdil olaq və bir-birimizə dözək!

Biz bu məsələlərdə ayıq-sayıq olmalıyıq. Bunlar biz İran xalqına da aiddir. Bizim dediklərimiz digərləri üçün deyil, ilk növbədə özümüz üçündür. Bizim özümüz də birliyi qorumalıyıq. İndi bu ayələr oxundu: "Allahın sizə verdiyi nemətini xatırlayın. Bir-birinizə düşmən ikən O sizin qəlblərinizi birləşdirdi və Onun neməti sayəsində bir-birinizlə qardaş oldunuz. Siz oddan olan bir uçurumun kənarında ikən O sizi xilas etdi". Siz bir-birinizlə qardaş oldunuz, İslam sizi təfriqə alovundan xilas etdi. Unutdunuzmu?! Daim bu onda səhv tutsun, o bunda; ikinci dərəcəli olanları birinci dərəcəli edək, əsl məsələləri unudaq və həmişə aramızda ixtilaf olsun?! Quran buyurur ki, hamılıqla Allahın ipinə sarılın. Burada deyilən "hamı" eyni səviyyədə deyillər; bəzilərinin imanı güclüdür, bəzilərinki zəifdir, bəzilərinin əməli daha yaxşıdır, bəzilərinki orta həddədir. Eyni zamanda Allah-Taala hamıya müraciətlə deyir ki, hamılıqla Allahın ipinə sarılın, bu işi birgə görün. Sən deyirsən ki, mən təklikdə Allahın ipinə sarıldım, amma o birisi sarılmadı; o da deyəcək ki, mən də təklikdə Allahın ipinə sarıldım. Belə olmaz. Bir-birinizə dözün. Təməl prinsiplər var, əsas məsələlər var. Əsas budur ki, bu prinsiplərdə yekdil olaq. İnsanların ikinci dərəcəli olan yüz məsələdə bir-biri ilə fikir ayrılığının olması mümkündür; bunun birliklə və birləşməklə ziddiyyəti yoxdur. Bunlar meyar olmalıdır.

**Qeyd olunan vəzifələr**

1- Ayıq və sayıq olmaq;

2- Vəhdəti qorumaq əsas məsələdir;

3- Yersiz səhv tutmaqdan çəkinmək;

4- İkinci dərəcəli məsələləri birinci dərəcəli etməmək;

5- Birinci dərəcəli məsələləri unutmamaq;

6- Allahın ipinə sarılmaq;

7- Bir-birinə dözmək;

8- Köklü prinsiplər əsasında yekdil olmaq.

**Nəticə alınan vəzifələr**

1- Ümumi birliyə zərbə vuran hər bir əməl qeyri-düzgün və səhvdir;

2- İxtilaf yaradan hər bir əməl düşmənin dəyirmanına su tökməkdir.

## İnsafsızlığı və ədalətsizliyi kənara qoyun, qardaş və həmkar olun!

Bəzi adamlar ixtilafları daim artırmaq istəyirlər. Xeyr, ixtilaf yaranmamalıdır. Hamı bir-biri ilə qardaşdır, hamı bir-biri ilə həmkarlıq etməli, ölkəni qurmaq üçün bir-birinə kömək etməlidir. Əbəs yerə heç kimi ittiham etmək olmaz. Bir işdən ötrü kiminsə bütün səlahiyyətlərini əlindən almaq olmaz. İnsaflı olmaq, insafla əməl etmək, insafla danışmaq lazımdır. Allah-Taala düşmənlər barədə buyurur: "Hər hansı bir camaata qarşı olan kininiz sizi ədalətsizliyə sövq etməsin. Ədalətli olun. Bu, təqvaya daha yaxındır". Əgər kiminləsə düşmənsinizsə, bu düşmənlik ona qarşı insafsızlıq və ədalətsizlik etməyə bais olmasın; hətta düşmən olsa belə. Burada isə düşmən də yoxdur. Hamı ədalətsizliyi kənara qoysun; hamı insafsızlığı kənara qoysun; hamı İslam quruluşunun və İslam Respublikasının bayrağı altına toplaşsın.

**Qeyd olunan vəzifələr**

1- İxtilafları artırmaq olmaz;

2- Kimisə əsassız ittiham etmək olmaz;

3- İnsafla davranmaq və insafla danışmaq lazımdır;

4- Hətta düşmənə qarşı da insafsızlıq və ədalətsizlik etmək olmaz;

5- Hamı İslam Respublikasının və İslam quruluşunun bayrağı altına toplaşsın.

**Nəticə alınan vəzifələr**

1- İxtilaflar insafsızlıqdan, ədalətsizlikdən və əsassız ittihamlardan yaranır və dərinləşir;

2- İnsaf, ədalət və ittihamdan çəkinmək düşmənin ixtilaf yaratmaq və onu gücləndirmək planını zərərsizləşdirir.

## Prinsiplərə sadiqlik

Prinsiplər var və hamı o prinsiplərə öz sədaqətini elan etməlidir. Bir-birinin kənarında olsunlar; üslub fərqləri də olsa, eybi yoxdur. Üslub fərqi həmişə olmuşdur. Müxtəlif dövrlərdə olan bu üslub və dərk fərqləri harada nəfsi istəklərlə qarışmışsa, iş korlanmışdır. Nəfsdən çox ehtiyatlı olmaq lazımdır. Nəfsə aldanmaq məsələsində özümüzə bədgüman olmalıyıq. Baxıb görək harada bizim nəfsi istəklərimiz var və harada yoxdur.

**Qeyd olunan vəzifələr**

1- Prinsiplərə sadiqlik və üslub fərqlərinə dözmək;

2- Öz nəfsinə bədgüman olmaq və ona aldanmamaq;

3- Üslub fərqləri nəfsi istəklərlə qarışmamalıdır.

**Nəticə alınan vəzifələr**

1- Üslub və dərk fərqlərini prinsiplərdə ixtilafa çevirən amil nəfsdir. Ondan qorunmaq lazımdır;

2- Düşmən üslub fərqlərini prinsiplərdə fərqə çevirməyə çalışır. Ehtiyatlı olmaq lazımdır.

## Ən yaxşı şəraitdə də düşmən pusqudadır!

Bu seçkilərin təcrübələri də oldu. Bizim xalqımız və məmurlarımız üçün bir təcrübə bu idi ki, inqilabın və müsəlman İranın düşmənlərinin bizə zərər yetirməsinin həmişə mümkünlüyünə inanaq; hətta ən yaxşı şəraitlərdə də. Mən təkid edirəm ki, hamımız bu təcrübəni ciddi sayaq; həm məmurlar ciddi saysınlar, həm də xalq. Düşmənin pusqu qurmasını həmişə diqqətdə saxlamalıyıq. İran xalqının ümumi hərəkətinə zərbə vurulmasının mümkünlüyünü unutmaq təhlükəli bir şeydir. Sayıq olun. Bu, Möminlər əmirinin tövsiyəsidir: "İnsan yatıbsa, (bilsin ki,) düşməni yatmamışdır". Siyasi həyatda yuxuya qalmayaq; səngərlərdə bizi yuxu aparmasın. Əgər sən yatsan, bil ki, düşmənin oyaq olması mümkündür. Bu, təhlil deyil, informasiyadır. İslam Respublikası quruluşunun düşmənləri İslam quruluşunun xalq üçün yaratdığı azad şəraitdə xalqa başağrısı və nigaranlıq yaratmağa səy göstərdilər, çalışdılar, pul xərclədilər, çoxlu media qurumlarını işə saldılar, çoxlu qüvvələrini səfərbər etdilər ki, İran xalqı üçün böyük bir milli bayram hesab olunan bu vəziyyəti onun əleyhinə çevirsinlər; buna çalışdılar. Bu təcrübə bizim hamımız və bütün xalq üçün xəbərdaredici təcrübə olmalıdır. Əgər biz siyasi və ictimai həyatda bir-birimizə bədbin olsaq, bir-birimizə düşmən gözü ilə baxsaq, bizim həqiqi düşmənlərimiz üçün bu imkan yaranacaq. Əgər düşünməsək, əgər agahlığımız olmasa, əgər düşmənlərin inqilab üçün pusqu qurduğunu unutsaq, zərər görəcəyik. Bu, bizim üçün təcrübə oldu.

İnqilabın əvvəlindən bizdə heç zaman qırx milyonluq, səksən beş faizlik seçki keçirilməmişdi. Bu seçkilərdə ilk dəfə belə böyük fürsət qarşıya çıxdı. Amma bu böyük fürsətdə, bu böyük sevincdə bəzi əllər İran xalqına zərbə vurmağa qalxdılar. Ayıq olmaq lazımdır. Bu ayıqlıq yalnız dildə deyil, xalq, müxtəlif siyasi qruplar, ölkəni sevənlər, İslam quruluşunu sevənlər, hamı və hamı sözün həqiqi mənasında ayıq olmalı və aldanmamalıdırlar.

**Qeyd olunan vəzifələr**

1- Diqqət yetirmək lazımdır ki, həmişə, hətta ən yaxşı şəraitlərdə də inqilabın və müsəlman İranın düşmənlərinin zərbə vurmaq imkanı var;

2- Siyasi həyatda yuxuya qalmamaq;

3- Bir-birinə bədbin olmamaq və düşmən gözü ilə baxmamaq;

4- Agah olmaq;

5- Əgər bəzi düşmənlərin inqilab üçün pusqu qurduğunu unutsaq, zərbə görəcəyik;

6- Sözün həqiqi mənasında ayıq olmaq və düşmənə aldanmamaq.

**Nəticə alınan vəzifələr**

1- Onuncu prezident seçkiləri və ondan sonrakı hadisələr böyük bir təcrübədir. Ona ciddi yanaşmaq və təkrarına mane olmaq lazımdır;

2- Xalqın iştirakı nə zaman gözəçarpan şəkildə artsa, düşmən onu dəyişdirmək və daha çox zərbə vurmaq fikrinə düşür;

3- İxtilaflar düşmənin sui-istifadə etməsinə və fürsət gözləyən qüvvələrin səfərbər olunmasına şərait yaradır.

## Məmurlara nəsihət verin, xəbər göndərin ki, yoldan çıxmasınlar!

Siyasi fəalların, məmurların, iqtidarda olanların, müxtəlif vəzifə sahiblərinin və nüfuzlu şəxslərin ciddi şəkildə ehtiyatlanmalı olduğu başqa bir məsələ şəxsi yayınma və fəsada uğrama məsələsidir. Hamımız ehtiyatlı olmalıyıq. İnsanlar fəsad və yayınma təhlükəsi qarşısındadırlar. Bəzən kiçik səhvlər insanın böyük və daha böyük səhvlərə və bəzən dərin uçurumlara yuvarlanması ilə nəticələnir. Çox ehtiyatlı olmaq lazımdır. Quran xəbərdarlıq etmişdir. Quranın müxtəlif yerlərində bu xəbərdarlıq mövcuddur. Bir yerdə buyurur: "Sonra da Allahın ayələrini yalan hesab edib onları məsxərəyə qoymaqla pislik edənlərin aqibəti lap pis oldu". Bəzi işlərin nəticəsi elədir ki, insan ilahi ayələri təkzib etməkdən ibarət olan ən pis yerə çatır. Bir yerdə buyurur: "(Allaha) verdikləri vədə xilaf çıxdıqlarına görə Allah da onların ürəyinə qarşılaşacaqları günə (qiyamət gününə) qədər (davam edəcək) nifaq saldı". Allaha verdikləri sözə əməl etmədilər və bu, qəlblərində nifaqın yaranmasına bais oldu. Yəni insan bir günah edir bu günah onu nifaqa çəkir. Nifaq daxili küfrdür. Quranda kafir və münafiqlər bir-birinin yanındadırlar. Başqa bir ayədə buyurur: "(Ühüd müharibəsində) iki ordu qarşılaşdığı gün sizdən üz döndərənləri şeytan, məhz etdikləri bəzi əməllərlə (Peyğəmbərin əmrinə asi olmaqla) yoldan çıxmağa məcbur etdi". Bir qrupun düşmən qarşısında məğlub olub tab gətirmədiklərini və dayana bilmədiklərini görürsünüzsə, bu, onların qabaqca gördüyü işlərə görədir; öz daxillərini günah və xəta ilə qaraltmışlar. Səhvlər insanı fəsada çəkir, bu fəsad əməldə və bəzən etiqadda yayınma ilə nəticələnir. Bu da tədricən baş verir, birdən-birə olmur ki, biz bir nəfərin gecə mömin yatdığını və səhər yuxudan münafiq kimi oyandığını düşünək. Xeyr, tədricən və yavaş-yavaş baş verir. Bunun çarəsi də özündən ehtiyatlı olmaqdır və bu, təqva adlanır. Deməli, əlacı təqvadır; özümüzdən muğayat olmaq. Yaxınlar muğayat olsunlar, xanımlar öz ərlərindən, ərlər öz həyat yoldaşlarından, yaxın dostlar bir-birindən: "Haqqa və dözümə tövsiyə edərlər". Bir-birimizdən muğayat olaq. Xalq məmurlara öyüd-nəsihət versin, onlara yazsınlar, desinlər, xəbər göndərsinlər ki, səhvə düşməsinlər. Məsul şəxslərin səhvlərinin quruluşa, ölkəyə və xalqa təhlükələri də çox olur. İnsan hərdən bəzi söz və hərəkətlərdə bunu hiss edir, belə bir yayınmanın əlamətləri müşahidə olunur. Allaha sığınmaq və Allahdan kömək istəmək lazımdır.

**Qeyd olunan vəzifələr**

1- Təqva, şəxsi yayınma və fəsada uğrama sarıdan özündən ehtiyatlı olmaq;

2- Şəxsi yayınma və fəsada uğrama sarıdan bir-birindən ehtiyatlı olmaq;

3- Məmurlara öyüd-nəsihət vermək;

4- Məmurların səhvlərini xatırlatmaq;

5- Allaha sığınmaq və Allahdan kömək istəmək;

6- Kiçik səhvlərdən və günahlardan çəkinmək.

**Nəticə alınan vəzifələr**

1- Fəsad və yayınma tədricən baş verir. Ehtiyatlı olmaq və təqva ilə onun qarşısını almaq lazımdır.

2- Əməldə yayınma etiqadda yayınmaya bais olur. Odur ki, etiqadda yayınmamaq üçün əməldə ehtiyatlı olmaq lazımdır;

3- Günah insanı nifaqa çəkir. Odur ki, münafiqlər günahkar, ehtiyat etməyən və təqvasız insanlardır. Ehtiyatlı olmamaq və təqvasızlıq insanı nifaqa düçar edir.

## Sükut etmək və danışmamaq fitnəyə yardımdır!

Bunu da deyək; bəziləri fitnə şəraitində "Fitnədə köşək kimi ol; nə minməyə beli, nə sağmağa südü var" cümləsini səhv anlayırlar. Elə bilirlər ki, bunun mənası fitnə yarananda və vəziyyət qarışanda kənara çəkilməkdir. Bu cümlədə ümumiyyətlə kənara çəkilməkdən söhbət getmir. Bunun mənası odur ki, fitnəkar heç zaman və heç bir yolla səndən istifadə edə bilməsin; "nə minməyə beli, nə sağmağa südü var". Nə minə bilsinlər, nə də sağa bilsinlər; ehtiyatlı olmaq lazımdır. Siffeyn döyüşündə cənab Əmmar Yasir qoşunun o tərəf-bu tərəfində daim müxtəlif qruplarla söhbət edir; çünki orada həqiqətən fitnə vardı, iki müsəlman qoşun bir-birinin qarşısında dayanmışdı. Böyük bir fitnə vardı və bir qrup adam çaş-baş qalmışdı. Əmmar daim aydınlatmaq işi ilə məşğul idi; o tərəf-bu tərəfə gedib müxtəlif qruplar üçün söhbətlər edirdi. Bunlar qeyd olunub və hamısı tarixdə var. Digər tərəfdən də Abdullah ibn Məsudun səhabələrindən olan bir qrup həzrətin yanına gəlib deyir: "Ey Əmirəl-möminin - yəni möminlərin əmiri olmasını qəbul edirdilər - biz bu döyüşdə şübhəyə düşmüşük". Biz çaş-baş qalmışıq. Bizi sərhədlərə göndər, bu döyüşə qatılmayaq. Bu kənara çəkilmənin özü də sağılmadır, minilmədir. Bəzən sükut etmək, kənara çəkilmək, danışmamaq fitnəyə kömək edir. Fitnədə hamı aydınlatma işi görməlidir. Hamının agahlığı olmalıdır.

**Qeyd olunan vəzifələr**

1- Fitnəkarların əlində alət olmamaq və bizdən istifadə etmələrindən ehtiyatlanmaq;

2- Bilmək lazımdır ki, sükut etmək, kənara çəkilmək və danışmamaq bəzən fitnəyə kömək edir;

3- Fitnə şəraitində aydınlatmaq və agahlıq işi ümumi vəzifədir.

**Nəticə alınan vəzifələr**

1- Sükut edənlər, yaxud kənara çəkilənlər məşhur hədisə əməl etdiklərini düşünürlər, halbuki onlar hədisi səhv anlamışlar;

2- Fitnə şəraitində agah və görkəmli adamların üzərinə daha artıq aydınlatma vəzifəsi düşür;

3- Fitnə şəraitində sükut etmək və kənara çəkilmək cəmiyyəti daha artıq dumanlatmaq üçün fitnəkarlara kömək edir.

## Agahlığa əhəmiyyətli yanaşın və onu artırın!

Əziz qardaş və bacılar! Allah-Taala çətin Məkkə dövründə Peyğəmbərinə (s) buyurur ki, mən agahlıqla hökm edirəm: "(Ey Rəsulum!) De: “Bu mənim (təbliğ, dəvət) yolumdur. Mən və mənə tabe olan (möminlər) agahlıqla (insanları) Allaha çağırırıq". Peyğəmbərin (s) özü də agah şəkildə hərəkət edir, onun düşüncəsinin tərəfdarları da. Bu, Məkkə dövrünə aiddir. O zaman hələ hökumət yox idi, cəmiyyət yox idi, çətin idarəetmə yox idi, lakin agahlıq lazım idi. Mədinə dövründə isə daha çox lazımdır. Mənim son bir neçə ildə həmişə agahlıq üzərində təkid göstərməyimin səbəbi budur ki, bir xalq, bir ölkənin gəncləri agah olduqda, agah şəkildə hərəkət edib addım atdıqda onların qarşısında düşmənin bütün silahları zəifləyir. Agahlıq budur. Agahlıq olduqda fitnə dumanları onları azdırıb səhvə sala bilmir. Əgər agahlıq olmasa, insanın niyyəti yaxşı olsa da, bəzən pis yola qədəm qoyar. Siz döyüşdə yolu tanımasanız, xəritəni bilməsəniz, əlinizdə kompas olmasa, bir də görərsiniz ki, düşmənin mühasirəsinə düşmüsünüz, yolu səhv salmısınız, düşmən sizi əhatəyə almışdır. Bu kompas sözügedən agahlıqdır.

Bugünkü mürəkkəb ictimai həyatda agahlıq olmadan hərəkət etmək olmaz. Gənclər fikirləşməli, düşünməli və öz agahlıqlarını artırmalıdırlar. Bizim cəmiyyətimizdə mövcud olan öhdəçi adamlar və ruhani müəllimlər, elm və savad adamları, universitet və hövzə mənsubları agahlıq məsələsinə əhəmiyyətli yanaşsınlar; məqsəddə agahlıq, vasitədə agahlıq, düşməni tanımaqda agahlıq, yolun maneələrini tanımaqda agahlıq, bu maneələrin qarşısını almaq və onları ortadan götürmək yollarını tanımaqda agahlıq. Bu agahlıqlar lazımdır. Agahlıq olduqda siz kiminlə tərəf-müqabil olduğunuzu bilir və lazımi hazırlıqları görürsünüz. Siz bir dəfə küçədə yerimək istəyirsiniz; bəli, adi paltar və başmaqla da gedib küçədə gəzmək olar. Amma bir zaman Dəmavənd dağının zirvəsinə çıxmaq istəyirsiniz. Bunun daha öz imkanları lazımdır. Agahlıq odur ki, nə istədiyinizi bilib özünüzlə nəyi götürməli olduğunuzu biləsiniz.

**Qeyd olunan vəzifələr**

1- Agahlığın mənasına - nə istədiyinizə və özünüzlə nə götürməli olduğunuza diqqət yetirmək. Agahlıq kompasdır;

2- Agahlıq olduqda fitnə dumanları insanı azdıra bilmir;

3- Diqqət yetirmək lazımdır ki, əgər agahlıq olmasa, insanın niyyəti yaxşı olsa da, bəzən pis yola qədəm qoyar;

4- Diqqət yetirmək lazımdır ki, bugünkü mürəkkəb ictimai həyatda agahlıq olmadan hərəkət etmək olmaz;

5- Müxtəlif agahlıqlara malik olmaq:

Məqsəddə agahlıq;

Vasitədə agahlıq;

Düşməni tanımaqda agahlıq;

Yolun maneələrini tanımaqda agahlıq;

Bu maneələrin qarşısını almaq və onları aradan qaldırmaq yollarını bilməkdə agahlıq;

6- Ruhanilər, universitet mənsubları və cəmiyyətin öhdəçi adamları agahlığa əhəmiyyətli yanaşsınlar;

7- Gənclər öz agahlıqlarını artırsınlar.

**Nəticə alınan vəzifələr**

1- Aldanmamaq üçün hadisələrdə düşünüb-fikirləşmək lazımdır;

2- Elm və savad adamları, hövzə və universitet mənsubları gənclərin və cəmiyyətin agahlığını artırmağa çalışsınlar.

## Haqqın və nahağın səhv salınmasına qoymayın!

Mən yalnız bir cümlə deyirəm. Mənim sözüm ümumi xalqa, gənclərə, bütün ölkənin, xüsusən də bu həssas regionun gənclərinədir. Əziz gənclər! Öz agahlığınızı bacardığınız qədər artırmağa və dərinləşdirməyə çalışın, düşmənlərin bizim avamlığımızdan istifadə etməsinə imkan verməyin. Düşmən dost kimi, haqq nahaq kimi və nahaq haqq libasında görünür. Əmirəl-möminin (ə) bir xütbədə cəmiyyətin ən mühüm problemlərindən biri kimi bunu qeyd edir. Buyurur ki, əgər haqq aşkar şəkildə xalqın qarşısına çıxsa, heç kim onun əleyhinə danışa bilməz; əgər nahaq da özünü aşkar formada göstərsə, xalq ona sarı getməz. Lakin xalqı azdırmaq istəyənlər nahağı xalis şəkildə gətirmirlər, onu haqla qarışdırırlar. O zaman haqq öz tərəfdarlarına da şübhəli görünür. Buna görə agahlıq bizim ilk vəzifəmizdir. Gərək haqq və nahağın səhv salınmasına qoymayaq.

**Qeyd olunan vəzifələr**

1- Agahlığı artırmağa və dərinləşdirməyə çalışmaq;

2- Düşməni tanımaqda, haqqı və nahağı ayırd etməkdə agahlıq əldə etməyə çalışmaq;

3- Haqqın və nahağın səhv salınmasına imkan verməmək.

**Nəticə alınan vəzifələr**

1- Dost libasında olan düşməni və haqq libasında olan nahağı tanımaq lazımdır;

2- Düşmənin ən mühüm təsir imkanı və istifadə etdiyi amil agahlığın olmaması, düşmənə və onun üsullarına qarşı cəhalətdir.

## Xalqın məmurlara etimadı və dəstəyi

Xalq inqilabı o deməkdir ki, bu inqilab xalq tərəfindən vəfadarlıqla himayə olunur. İslam quruluşu xalq tərəfindən təsdiqlənir və tam dəstəklənir. Bu da bu müddətdə təsdiq olunmuşdur.

Əgər xalqın fəallığı olmasaydı, əgər xalqla quruluş arasında uçurum yaransaydı, quruluş düşmənlərin qarşısında müqavimət göstərə bilməzdi. Məsul şəxslərin müqavimət dayağı xalqın bu möhkəm dəstəyidir. Bunlar iki əsas cəhətdir: din və xalq. Odur ki, düşmən də bunları öz hücumlarının hədəfi seçmişdir; dini bir formada, xalqın vəfadarlığını və etiqadını da bir formada. Siz görürsünüz ki, 1980-ci illərdən və imamın bərəkətli həyatı dövründən istər xarici düşmənlər, istər onların daxildəki muzdurları, yaxud muzdsuz və minnətsiz nökərləri din müqəddəslərini, din həqiqətlərini, İslam hökmlərini şübhə altına salır və inkar edirlər. Bu, təsadüfi hal deyil. Bunun üzərində təkidlə dayanmışlar. Bu məsələ Salman Rüşdi ilə başlayıb Hollivudun antiislam filmləri ilə, karikaturlarla, Quran yandırmaqla və o tərəf-bu tərəfdə İslam əleyhinə müxtəlif hadisələrlə davam etdi. Məqsəd xalqın İslama və İslam müqəddəslərinə imanını azaltmaqdır. Ölkə daxilində xalqın, xüsusən də gənc nəslin imanının təməllərini müxtəlif yollarla zəiflətməyə çalışırlar; cinsi özbaşınalığı, mütləq halallığı yaymaqdan tutmuş həqiqi irfanın saxta formasının, yalançı irfanların təbliğinə, Bəhailiyin və ev kilsələri şəbəkəsinin təbliğinə qədər. Bunlar bu gün İslam düşmənlərinin araşdırması, siyasəti və proqnozu əsasında görülən işlərdir. Məqsəd isə məhz dini zəiflətməkdən ibarətdir.

Xalqın quruluşa vəfadarlığını zəiflətmək üçün çoxlu işlər görürlər; xalqı ölkə məmurlarına, icra, qanunverici və məhkəmə hakimiyyətlərinin başçılarına ümidsiz etmək üçün şayiə yayırlar, bədbinlik toxumu səpirlər, ölkədə görülən hər bir dəyərli və yaxşı işi müxtəlif təbliğat vasitələrində şübhə altına salırlar, mənfi cəhətləri bir neçə dəfə böyüdür, müsbət cəhətləri isə gizlədirlər. Məqsəd xalqı, xüsusən də gənc nəsli ümidsiz etməkdir. Xalqı səhnədən çıxarmaq üçün gənc nəslin və xalqın qarşısındakı gələcəyi qaranlıq göstərirlər. Lakin əsas məsələ budur ki, İran xalqının və İslam quruluşunun düşmənlərinin otuz ildən artıq sürən bu müddətdə hər iki sahədə gördükləri bütün işlər ziyanlarına olmuşdur; nəticə əldə etməmiş və qəti məğlubiyyətə uğramışlar. Onlar elə bilirdilər ki, xalqı İslam quruluşundan ayıra bilərlər. Hər gün ötdükcə xalqın dini məsələlərlə və mənəvi dəyərlərlə rabitəsinin artdığını görürsünüz. Bizim ölkəmizdə nə zaman mənəvi mərasimdə - ramazan ayının, yaxud Fitr bayramının ibadət mərasimlərində bu qədər gənc iştirak etmişdir?! Xalqın bu möhtəşəm toplantıları, siyasi məsələlərdə bu aydın baxışı keçmişdə olmamışdır. 2009-cu ilin Aşura günü təhrik olunmuş bir qrup tərəfindən İmam Hüseynə (ə) edilən hörmətsizlikdən iki gün ötməmiş xalq 9 deydə (30 dekabrda) küçələrə çıxıb öz mövqeyini açıq şəkildə ortaya qoydu. Düşmən əlləri və təbliğatı xalqı nəinki dini hisslərindən uzaqlaşdıra bilmədi, hətta bu hisslər günbəgün daha gücləndi və bu inam daha dərinləşdi.

Şübhəsiz ki, düşmən xalqı İslam quruluşundan ayırmaqda iflasa uğramışdır. Ötən ilki seçkilərdə ölkənin qırx milyon əhalisi iştirak etdi; əslində İslam Respublikası quruluşunun və seçkilərin xeyrinə qırx milyonluq bir referendum keçirildi. Düşməni qəzəbləndirən bu idi. İğtişaşla onun təsirini məhv etmək istədilər, amma bacarmadılar. Xalq fitnənin qarşısında da dayandı. 2009-cu il fitnəsi ölkəni vaksinlədi, xalqı siyasi və ictimai mikroblar əleyhinə hazırladı, xalqın agahlığını artırdı.

Ötən illərdə ölkənin bəzi mətbu orqanlarında elm və dərk iddiası edən bəzi şəxslər din əleyhinə, İslam əsasları əleyhinə bəzi sözlər yazırdılar; bunlar da xalqa təsir etmədi. Buna diqqət yetirin. Düşmənlər dinə dair iki əsas məsələni izləyirlər; çünki bu iki amilin xalqın həyatına nə qədər təsirli olduğunu görmüşlər: Biri ruhanisiz İslam məsələsidir; çünki ruhaniliyin İran cəmiyyətinə necə böyük təsir göstərdiyini və xalq hərəkatında hansı rolu oynadığını görmüşlər. Əlbəttə, inqilabdan öncə də belə zümzümələr edirdilər. Ruhanilərin inqilabda iştirakı və öncüllüyü bu məsələni müvəqqəti olaraq gündəmdən çıxardı, amma sonra yenə başladılar. Biri də siyasətsiz İslam məsələsidir, dinin siyasətdən ayrılığıdır. Bunlar bu gün mətbuatda, yazılarda və internetdə çox israrla təbliğ edilən məsələlərdir. Bu məsələlər onlar üçün əhəmiyyətlidir. Buna diqqət yetirməliyik. Düşmənin təkidlə dayandığı, düşmənin yol xəritəsinin və ümumi proqramının mərkəzləşdiyi nöqtələr bizim üçün də ümumi bir proqram və yol xəritəsi verə bilər. Biz diqqət yetirməli, onların hədəf seçdiyi amilləri qorumalı olduğumuzu dərk edib, həmin amillər üzərində dayanmalıyıq: xalqın iştirakı, din və İslam təlimləri.

**Qeyd olunan vəzifələr**

1- Quruluşa qarşı vəfadarlığı davam etdirmək;

2- Düşmənin yaydığı şayiələrə, bədbinliklərə və ümidsizliklərə diqqət yetirməmək;

3- Məmurlarla rabitəni və onlara etimadı gücləndirmək;

4- Ruhanisiz və siyasətsiz İslam təxribatlarında düşmən sözlərinə etina etməmək.

**Nəticə alınan vəzifələr**

1- 2009-cu il fitnəsindən təcrübə toplamaq və agahlığı artırmaq;

2- Dini etiqadı və dərki günbəgün artırmaq və düşmənlərin mürəkkəb təxribatlarını zərərsizləşdirmək üçün siyasi agahlıq;

3- Ruhaniliklə rabitəni və onlara etimadı günbəgün gücləndirmək.

## Milli birliyi və üç hakimiyyət orqanı ilə həmkarlığı ciddi saymaq

Möminlərin namazı ilk vaxtda qıla bilməsindən ötrü mən düşmənin planına əsasən öz rəftarımız üçün ixtisarla bir neçə qayda deyəcəyəm.

Bir məsələ milli sözbirliyi məsələsidir. Bu söz həm nüfuzlu şəxsiyyətlərə, həm də bütün xalqa aiddir. Vəhdət məsələsinə ciddi yanaşmaq lazımdır. Mən xalqın sözbirliyi barəsində çox danışmış, xüsusiyyət və meyarlarını demişəm. İnsanın yalnız “biz birlik tərəfdarıyıq” – deməsi kifayət etmir; bunun meyar və əlamətləri var.

Başqa bir məsələ xalqın və nüfuzlu şəxsiyyətlərin icra, qanunverici və məhkəmə hakimiyyətləri ilə güclü həmrəyliyidir. Ölkənin bu üç hakimiyyəti ilə birlik günbəgün möhkəmlənməlidir; gərək kömək olunsun. Xüsusən icra hakimiyyətinin işləri çox ağırdır. Şayiə yaymaq və zəhmətləri görməzdən gəlmək əsla ölkə işlərinin və ölkənin gələcəyinin xeyrinə deyil.

**Qeyd olunan vəzifələr**

1- Söz birliyini ciddi saymaq;

2- Üç hakimiyyət orqanı ilə sıx həmkarlıq etmək;

3- Bütün hakimiyyət orqanlarının, xüsusən də icra hakimiyyətinin zəhmətlərinə diqqət yetirmək.

**Nəticə alınan vəzifələr**

1- Həqiqi söz birliyinin meyar və əlamətlərinə, həmçinin fərdlərin və qrupların ona nə qədər sadiq olmasına diqqət yetirmək;

2- Bütün hakimiyyət orqanlarının, xüsusən də icraçı orqanın zəhmətlərini görməzliyə vurmaq və hökumətin işləri haqda insafsızlıq etmək düşmənlərin xeyrinədir.

# Yeddinci fəsil:

## Məmurların vəzifələri

### Fitnə şəraitində ölkəni idarə edin!

Rəsmi qurumlar öz vəzifələrini yerinə yetirməlidirlər; həm fəsad və iğtişaş törədən insanlar, inqilabın və təhlükəsizliyin düşmənləri qarşısındakı vəzifələrini, həm də ölkənin idarəsi baxımından vəzifələrini. Çünki ölkənin işləri yalnız iğtişaş törədənlərə aid məsələlərdən ibarət deyil. Ölkənin iqtisadi məsələləri var, elmi məsələləri var, siyasi məsələləri var, beynəlxalq məsələləri var, təhlükəsizlik məsələləri var. Ölkə məmurlarının qarşısında yüzlərlə mühüm məsələ durur. Bunları yerinə yetirməli, ölkəni idarə etməlidirlər, inkişaf etdirməlidirlər. Düşmən bu hadisələrlə ölkənin işlərini dayandırmaq istəyir; düşmənə kömək etmək olmaz. Düşmən belə hadisələrlə iqtisadi inkişafı saxlamaq istəyir; düşmən Allahın lütfü ilə yaxşı təkan götürmüş və güclənməkdə olan elmi inkişafın dayanmasını istəyir; düşmən belə işlərlə İslam Respublikasının beynəlxalq aləmdəki qüdrətli siyasi rolunu - bu rol indi keçmişdəkindən olduqca bariz və gözəçarpandır – zəiflətmək və korlamaq istəyir. Düşmənə kömək etmək olmaz. Buna əsasən, məmurlar iqtisadi, elmi, siyasi, ictimai və səlahiyyətləri daxilində olan bütün sahələrdə öz işlərini qüdrətlə, qüvvətlə və diqqətlə yerinə yetirməlidirlər. Hökumətlə və ölkə məmurları ilə həmkarlıqlar da davam etməlidir. Xalq da səhnədə öz iştirakını göstərmişdir. Bir quruluş üçün ən böyük sərvət budur ki, xalq onun arxasında dayansın.

**Qeyd olunan vəzifələr**

1- Fəsad və iğtişaş törədən şəxslərlə, inqilabın təhlükəsizliyinin düşmənləri ilə mübarizə aparmaqla eyni zamanda ölkəni idarə etmək;

2- Fitnə şəraitində ölkənin idarəsi;

3- Ölkəni inkişaf etdirmək və düşmənin vasitəsi ilə quruluşun inkişaf və iqtidarının sarsılmasının qarşısını almaq;

4- Vəzifələri qüdrət, qüvvə və diqqətlə yerinə yetirmək.

**Nəticə alınan vəzifələr**

1- Məsul şəxslərin başları hadisələrə qarışıb ölkənin idarəsini və proqramların icrasını unutmasınlar. Düşmənin və fitnə törədənlərin istəyi budur;

2- Məmurlar fitnə törədənlərə qarşı tədbirə ciddi yanaşsınlar, ölkənin təhlükəsizliyinin zəifləməsi ilə inkişaf proqramlarının dayanmasına imkan verməsinlər.

## Xalqı razı salmaq

Müraciət və məsuliyyət tərəfi hökumətdən ibarət olan digər mühüm iş xalqı narazı salan və onun üçün problem yaradan amillərin aradan qaldırılmasına çalışmaqdır: məişət məsələsi, işsizlik məsələsi, idarə sistemləri, qurumların vəzifəli şəxsləri, xüsusən də yüksək rütbəli məmurlar məsələsi, meriyalar, polis və sair; onlar xalqla birbaşa ünsiyyətdədirlər və xalqın çoxlu problemlərini aradan qaldıra, yaxud Allah eləməmiş, narazılıq yarada bilərlər. Buna əsasən, idarələr müxtəlif məsələlərə əhəmiyyətli yanaşsınlar, bir-biri ilə əlaqələri və həmkarlıqları olsun, ixtilaf yaranmasın. Bu da dövlət qurumlarına aiddir.

**Qeyd olunan vəzifələr**

1- Xalqın narazılığına səbəb olan və onlar üçün problem yaradan amillərin, məsələn məişət, işsizlik və idarə problemlərini aradan qaldırmağa çalışmaq;

2- Dövlət idarələrinin bir-biri ilə əməkdaşlıq etməsi.

# Səkkizinci fəsil:

## Mətbuatın vəzifələri

### Məsələləri birinci və ikinci dərəcələrə bölmək və əsas məsələlərə daha çox əhəmiyyətli yanaşmaq lazımdır!

Mən adətən gündüzlər təxminən 16-17 qəzetə baxıram. Bütün səhifələrinə baxmıram, lakin başlıqlara və diqqətəlayiq baş məqaləsi olanda adətən baxıram. Bizim qəzetlərimizin çoxu təəssüf ki, hadisələri işıqlandırmaqda zəif görünür, məsələləri əhəmiyyət baxımından dərəcələrə bölməkdə insafsız işləyirlər. Bu son məsələləri birinci-ikinci dərəcələrə bölmək lazımdır. Birinci dərəcəli məsələ və onun ətrafında ikinci dərəcəli məsələlər var. Bu o demək deyil ki, ikinci dərəcəli məsələlərin əhəmiyyəti azdır. Xeyr, az deyil, amma birinci dərəcəli məsələnin əhəmiyyəti daha artıqdır. Bu son hadisələrdə birinci dərəcəli məsələ seçkilərin özü idi. Seçkilərin özünü sual altına salmaq ən böyük cinayətdir. Siz nə üçün bu cinayətə göz yumursunuz? Bu qədər zəhmət çəkilir, xalq gəlib belə əzəmətli formada iştirak edir, dünyanın bu qədər iddia etdiyi demokratiyada rekordu təzələyir. Sonra seçkilərin ertəsi günü bir qrup adam gəlib dəlilsiz-filansız deyir ki, seçkilər yalandır. Bu kiçik işdir?! Bu kiçik cinayətdir?! Bu məsələlərdə bir qədər insaflı olmaq lazımdır. Düşmən də bundan maksimum istifadə etdi. Ölkə daxilində də əvvəldən İslam Respublikası quruluşu ilə müvafiq olmayan bir qrup var; bu günün-dünənin məsələsi deyil, otuz ildir müvafiq deyillər. Onlar bu fürsətdən istifadə etdilər. Gördülər ki, quruluşun özünə bağlı və quruluşun özündən olan qüvvələr belə meydan sulayırlar. Bunlar da fürsəti fövtə vermədilər, meydana daxil oldular və nəticəni gördünüz.

**Qeyd olunan vəzifələr**

1- Həqiqətləri yaxşı işıqlandırmaq;

2- Məsələləri birinci və ikinci dərəcələrə bölməkdə insaflı olmaq;

3- Fitnə şəraitində birinci və ikinci dərəcəli məsələləri təyin etmək və birinci dərəcəli məsələlərə daha böyük əhəmiyyət vermək;

4- Seçkiləri sual altına salmaqdan ibarət olan böyük cinayətə göz yummamaq.

**Nəticə alınan vəzifələr**

1- Qəzetlər başlıq seçimində və məsələlərin işıqlandırılmasında milli maraqları və düzgün informasiya çatdırmaq prinsipini nəzərə alsınlar;

2- Həqiqətləri aydınlatmaqda və xalqın düşüncələrini düzgün istiqamətə yönəltməkdə qəzetlərin üzərinə mühüm vəzifə düşür. Bu rolu layiqincə yerinə yetirmək lazımdır.

## Böyük Rəhbər tərəfindən təyin edilən vəzifələrin məcmusu

### Görkəmli və aparıcı şəxslərin vəzifələri

**Qeyd olunan vəzifələr**

1- Ölkənin və rejionun həssas şəraitini dərk etmək;

2- Sözdə və əməldə diqqətli, ehtiyatlı və sayıq olmaq, ölkənin həssas şəraitində səhvə düşməmək;

3- Fitnə şəraitində adi xalqa nisbətən siyasətçilərin və partiya başçılarının vəzifələrinin daha ağır olmasına diqqət yetirmək;

4- İfratçılıqdan çəkinmək;

5- Görkəmli və aparıcı adamların ifratçılığının xalq arasında çox həssas və təhlükəli hadisələrə səbəb olacağına və sonra onu idarə edə bilməyəcəklərinə diqqət yetirmək;

6- Hər bir ifratçı hərəkətin digərlərinin ifratçılığına səbəb olmasına diqqət yetirmək;

7- Özünə hakim olmaq;

8- Təmkinli olmaq;

9- Hadisələrdə düşmənin əllərini görmək;

10- Seçkilərin nəticəsi seçki qutularında həll olunsun;

11- Küçələrdə düşərgə salmaqdan və terrorçulara şərait yaratmaqdan çəkinmək;

12- Seçkilərdən sonra küçədə güc sınamağın düzgün olmamasına, seçki qaydalarına və demokratiyaya zidd olmasına diqqət yetirmək;

13- Qanunu son söz bilmək və ona tabe olmaq;

14- Anlaşmaq;

15- Qanuna riayət etmək;

16- Məhəbbət və səmimilik yolunu tutmaq;

17- Gənclərin hisslərini təhrik etməyin;

18- Xalqı bir-birinin qarşısında qoymayın;

19- Bir xalqı iki yerə bölüb bir-birinin əleyhinə qaldırmayın;

20- Məsələlərin çözümü üçün qanuni meyarın mövcud olduğuna diqqət yetirmək;

21- Diqqət yetirin ki, əgər qanuna tabe olmasanız, qanunsuzluq zamanı daha pisinə dözməli olacaqsınız;

22- Rəftarda və sözdə ehtiyatlı olmaq;

23- Xalqın hisslərini bir-birinin əleyhinə təhrik etməmək;

24- Birlik, həmrəylik, ölkəyə və quruluşa etimad bildirmək;

25- Cəmiyyəti iğtişaşa və xaosa sövq edən hər bir kəsin xalqın nəzərində mənfur olmasına diqqət yetirmək;

26- Xaosun məmləkətdə bütün işləri sıradan çıxarmasına diqqət yetirmək;

27- Sayıq olmaq;

28- Aparıcı şəxslərdə düşmənlərə kömək edən söz, hərəkət, yaxud təhlil görünməsin;

29- Danışıqlara və mövqelərə diqqət yetirmək;

30- Nəyi deməyin və nəyi deməməyin lazım olduğunu nəzərə almaq;

31- Yol seçimində ağlı meyar etmək;

32- Mövqe seçimində siyasətbazlıqdan çəkinmək;

33- Dediyimiz sözləri ixlas və Allahın razılığı meyarı ilə ölçmək;

34- Əməldə şücaət;

35- Dərkdə şücaət;

36- Din əsaslarını, dini mövzuları və o məfhumlara uyğun olan real nümunələri düzgün dərk etmək;

37- Müxtəlif qorxulardan - mal, can, hörmət və düşmən qorxusundan çəkinmək, xalqın mühakiməsindən, danışmasından, dedi-qodu, söz və ittihamlardan qorxmamaq;

38- Bəzən insanın qorxmasına və nəyisə nəzərə almasına görə məsələni düzgün anlamayıb səhvə düşdüyünə diqqət yetirmək;

39- Fitnə sahiblərinin görkəmli və aparıcı şəxslərin qəlblərində öz qorxularını Allah qorxusunun yerinə qoymağa çalışmalarına diqqət yetirmək;

40- Müxtəlif məsələlərdə agahlığı gücləndirmək;

41- Dinləyicilərin agahlığını artırmaq;

42- Düşmənin məkrli planlarının müxtəlif cəhətlərini tanımaq və tanıtdırmaq;

43- Sayıq və agah şəkildə səhnədə olmaq;

44- Düşüncə ilə əməl etmək;

45- Dini, milli və siyasi üslub birlikləri yaratmağa çalışmaq;

46- Bizə zərbə vurmaq istəyən düşmən qarşısında agah olmaq;

47- Düşməni unutmamaq;

48- Düşmənin hiylələrini anlamaq;

49- Düşmənin işlərini təkmil etməmək;

50- Düşmənin ən təhlükəli silahı olan təbliğat və media silahından ehtiyatlı olmaq;

51- Hadisələrə və düşmən xətlərinə qarşı agah rəftar etmək;

52- Əməl və hərəkətlərimizi ölçmək, düşmənə kömək edib-etməməyimizi meyar götürmək;

53- Haqqı açıq şəkildə demək və ikibaşlı danışmamaq;

54- Özünün düşmənlə sərhədini müəyyən etmək;

55- Dünya hegemonlarının himayəsi qarşısında açıq şəkildə qəbul, yaxud rədd mövqeyini elan etmək;

56- Hegemonluq başçılarının və İslam ölkələrinin işğalçılarının qarşısında mövqe müəyyənləşdirmək;

57- Dilləri ilə açıq şəkildə İslamı və İslam Respublikası quruluşunun şüarlarını inkar edən, əməlləri respublikanı və böyük seçkiləri sual altına salan şəxslər qarşısında mövqe müəyyənləşdirmək;

58- Fitnə dövründə ikibaşlı danışmağın mühiti bulaşdırmağa və düşmənə kömək etməsinə diqqət yetirmək;

59- Şəffaflıq yaratmağın düşmənin düşməni və onun üçün maneə olduğuna diqqət yetirmək;

60- İmamın şəklini cırmaq, oruc yemək, inqilabın və onun prinsipləri əleyhinə şüar vermək kimi əksinqilabçı hərəkətləri görən kimi dərhal kənara çəkilməlisiniz;

61- Əgər kənala çəkilib quruluşun müxalifləri ilə sərhədinizi müəyyən etməsəniz, inqilabdan günbəgün təcrid olunacaqsınız;

62- Şübhə yaradan sözlərdən istifadə etmək və həqiqətləri dəyişdirmək fitnəyə bais olur.

**Nəticə alınan vəzifələr**

1- Görkəmli və aparıcı şəxslər düşmənin sui-istifadəsinə şərait yaratmamalıdırlar;

2- Görkəmli və aparıcı şəxslər öz hərəkətlərinin aqibətini düşünməlidirlər ki, vəziyyəti düzəltmək yerinə düşmənə zərbə fürsəti verməsinlər;

3- Qanuna tabe olmamaq hərc-mərclik və xaos yaradır;

4- İmamın xəttinin davamçısı olduğunu iddia edən görkəmli və aparıcı adamlar qanunu son söz kimi qəbul etməlidirlər. Əks təqdirdə, onların bu iddiası hiyləgərlik və gözdən pərdə asmaqdır;

5- Qanunsuzluqla ixtilaf, ədavət və düşmənlik yaratmayın;

6- Xalqın seçkilərdə ən yüksək səviyyədə iştirak etməsi bayramının düşmən tərəfindən sual altına salınmasında şərik olmayın;

7- Xalqın fikir ayrılığını bir-birinin qarşısında dayanıb dalaşmaya çevirməyin;

8- Görkəmli və aparıcı adamların islaha və ehtiyata xalqdan daha çox ehtiyacları var;

9- Görkəmli və aparıcı adamlar ölkəyə və quruluşa etimadsızlıqla beynəlxalq zalımların müdaxiləsinə şərait yaratmasınlar;

10- Görkəmli və aparıcı şəxslərin ən mühüm vəzifəsi ölkənin təhlükəsizliyini qorumaqdır və onu pozmaq ən böyük günah sayılır;

11- Görkəmli və aparıcı şəxslər yersiz sükutla, zamansız danışıqla, deməməli olduqları sözləri deməklə və deməli olduqları sözləri deməməklə şəraitin pisləşməsinə kömək etməsinlər;

12- Allaha ibadət yolunu açmaq ağıllılıq, Allah bəndəliyinin ziddinə olan hər bir iş və söz ağılsızlıq və siyasətbazlıqdır;

13- Mövqe bildirərkən dinləyicilərin təsiri altına düşməyək;

14- Diqqətlə baxıb görək sözlərimiz ixlasla və Allah üçündür, yoxsa yox;

15- Görkəmli və aparıcı şəxslər daha çox düşmən təxribatlarının hədəfindədirlər; odur ki, daha ehtiyatlı olmalıdırlar;

16- Həqiqətin dərki üçün təqvanı gücləndirmək və xalqdan qorxunu yox, Allah qorxusunu birinci bilmək lazımdır;

17- Düşmənin yumşaq müharibədə izlədiyi yol və xətlər tam aydındır; aparıcı şəxslər özlərini bilməzliyə vurmasınlar;

18- Ölkənin görünən inkişaflarını və yaranmış ümidləri inkar edib vəziyyəti bərbad göstərməsinlər;

19- Xalqın quruluşa vurğunluğunu və seçkilərdə bənzərsiz iştirakını korlamasınlar;

20- Aparıcı və görkəmli şəxslər nə qədər məşhur olsalar, nə qədər çox dinləyiciləri olsa, vəzifələri bir o qədər ağırdır;

21- Aparıcı və görkəmli şəxslərin ən mühüm vəzifəsi haqqı açıq şəkildə demək, düşmən və hegemonlarla sərhədi müəyyənləşdirməkdir;

22- Görkəmli və aparıcı şəxslərin və cinahların quruluşun düşmənlərindən, zalım və işğalçılardan üz çevirməməsi düşmənlərlə həmkarlıq və onlara köməkdir; istəsələr də, istəməsələr də;

23- İslamı şüarlarından çıxarmış şəxslərdən üz çevirmədən quruluşu və inqilabı sevdiklərini iddia edənlər xalqı aldadırlar;

24- İşğalçı sionizm rejiminin xeyrinə və Fələstinin əleyhinə şüar verənlərdən uzaqlaşmamaq yanlış və ağıldan uzaqdır;

25- 100-200 il öncədən bu günədək zülmün və hegemonluğun tərənnümü olan Amerika, Fransa, İngiltərə və bu kimi dövlət başçılarından uzaqlaşmamaq ağıldan deyil.

## Şair və sənət adamlarının vəzifələri

 **Qeyd olunan vəzifələr**

 1- Şeiri və sənəti inqilab məfhumlarının xidmətində işlətmək, məsələləri düzgün dərk etməyə çalışmaq;

2- Həqiqətləri anlaşıldığı kimi təbliğ və izah etmək;

3- Fitnə şəraitində məsələləri düzgün dərk etməyə çalışmaq;

4- Fitnə şəraitində hücum edəni və müdafiə olunanı, zalımı və məzlumu, düşməni və dostu düzgün tanımağa çalışmaq;

5- Fitnə şəraitində aldanmamaq və avamlıq etməmək;

6- Mədəniyyət dünyasında siyasi üsullardan çəkinmək;

7- Həqiqətin zehinlərdəki düyünlərini açmaq;

8- Açıq-aydın danışmaq;

9- İncəsənəti tam şəkildə yumşaq müharibəyə çıxarmaq.

 **Nəticə alınan vəzifələr**

 1- Sənət adamları inqilab hadisələrinə, xalqın əxlaqa, mənəviyyata və inkişafa doğru hərəkətinə laqeyd qalmamalıdırlar;

2- Sənət adamları zehinləri aydınlatmaq üçün hadisələrdə gizlənmiş həqiqəti səlis və gözəl şəkildə təsvir etməlidirlər;

3- Sənət və şeir dili təsirli dildir; inqilabın işlərini və xalqın hərəkətlərini izah etmək üçün ondan istifadə etmək lazımdır.

## Universitet və tələbələrin vəzifələri

 **Qeyd olunan vəzifələr**

 1- Düşmənlərin planları qarşısında ayıq-sayıq olmaq;

2- Tələbələrin oyanış və sayıqlıq dərəcəsinin düşmənin vurduğu zərərə təsir göstərməsini bilmək;

3- Sayıq olduğumuz təqdirdə düşmənlərin zərər yetirə bilməməsinə diqqət yetirmək;

4- Diqqətsizlikdən, hissiyyata qapılmaqdan, düşüncəsiz əməl etməkdən və yuxuya qalmaqdan çəkinmək;

5- Yumşaq müharibədə düşmənlərlə mübarizənin zəruriliyi;

6- Yumşaq müharibədə tələbələrin cəbhənin gənc zabitləri olmasına diqqət yetirmək;

7- Yumşaq müharibədə mübarizə yollarını tapmağa çalışmaq;

8- Yumşaq müharibədə mübarizənin məqsədinin şiddətə, hiyləyə, pula, möhtəşəm elmi-informasiya inkişaflarına qarşı mübarizə aparan İslam Respublikasını və quruluşunu müdafiə etməkdən ibarət olduğuna diqqət yetirmək;

9- Tələbələr ölkəni elmi, iqtisadi və təhlükəsizlik baxımından elə səviyyəyə çatdırmalıdırlar ki, məğlubiyyət ehtimalı sıfra yaxın olsun;

10- Elm, tədqiqat, yenilik, Proqramlaşdırma hərəkatı, sənaye və universitetin rabitəsi və digər bu kimi məsələlərə əhəmiyyətli yanaşmaq;

11- Ölkənin və xalqın uzunmüddətli bir təhlükəsizlik açarının elmdən ibarət olduğuna diqqət yetirmək;

12- Kiçik və dəyərsiz siyasi hadisələrin təsiri altına düşməmək;

13- Ehtiyatlı olun ki, fitnə şəraitində universitetin elmi işi zəifləməsin;

14- Nikbin və ümidli baxış yumşaq müharibədə əsas şərtlərdən biridir;

15- İfratçılıqdan çəkinmək yumşaq müharibədə əsas şərtlərdən biridir;

16- Ağıl və düşüncə ilə fikirləşmək və rəftar etmək;

17- Hadisələrdə ifrat və təfrit olmamalıdır;

18- Ölkənin böyük məsələlərini dərk etmək;

19- Düşməni düzgün tanımaq;

20- Düşmənin məqsədlərini anlamaq;

21- Düşmənlə mübarizə üçün geniş proqram hazırlamaq və hərəkət etmək;

22- Ölkədə baş verən hadisələri və fitnə zamanı nə etməli olduqlarını tələbə gənclərə başa salmaq;

23- Tələbələrə təhlil qabiliyyəti aşılamaq;

24- Tələbələrə ümid verməklə onlarda işə qüvvə və həvəs oyatmaq;

25- Gələcəyə ümidsizliyin bütün fəaliyyətlər üçün məhvedici zəhər olduğuna diqqət yetirmək;

26- Ümidin insanı uğura çatdıran möhtəşəm qüvvə olmasına diqqət yetirmək;

27- Tələbə üçün həvəskar, ümidli və irəliyə doğru hərəkət şəraiti yaratmaq;

28- Fikir bildirməsi üçün tələbəyə imkan vermək;

29- Universitetlərdə azad düşüncə kürsüləri yaratmağa çalışmaq və bu işin məziyyətlərinə diqqət yetirmək;

30- Universitetdə siyasi və etiqadi nəzəriyyə kürsüləri yaratmaq;

31- Haqqın aşkara çıxması məqsədi ilə azad düşüncə kürsülərində tənqid və mübahisə şəraiti təşkil etmək;

32- Uzunçuluqla zehinləri gərginləşdirməyin ölkənin inkişafına heç bir kömək etmədiyinə diqqət yetirmək;

33- Ölkənin inkişafına kömək edən amilin düşüncələrin həqiqi azadlığından ibarət olmasına diqqət yetirmək;

34- Azad düşünərək nəzəriyyələri ortaya qoymaq, etiraz və qalmaqallardan qorxmamaq;

35- Quruluşun düşmənlərinin əl çalmasından həvəslənməmək;

36- Məntiqli mübahisə etmək, digərlərinin sözlərini dinləmək və onların ən yaxşısını seçmək;

37- Dünyanın təbliğat şəbəkələrinin işi barədə düşünmək, mütaliə etmək və onların məqsədlərini öyrənmək;

38- Məkrli planların çoxunun hədəfinin elmdən, elm adamlarından və tələbələrdən ibarət olmasına diqqət yetirmək;

39- Düşmənin elmi çevrələrə təsir göstərməsinin qarşısını almaq;

40- Elmi işin dayanmasının qarşısını almaq;

41- Elm, tədqiqat, inkişaf, yenilik və elmin mövcud sərhədlərini keçməyə ciddi yanaşmaq;

42- Müxtəlif elmlər olmadan ölkənin iqtidarının imkansız olmasını bilmək;

43- Elmin təhlükəsizlik və iqtidar gətirməsinə diqqət yetirmək;

44- Univesitetdə pozuculuq işlərinin qarşısını almaq;

45- Univesitetdə pozuculuq yaradan əllərə qarşı bədbin olmaq;

46- Sabitliyi qorumaq;

47- Universitetdə fəsad mənbəyi olan şəxsləri tanımaq və tanıtdırmaq;

48- Sabitliyi qorumaqla universitetdə iğtişaş törədənlərin rabitə və istiqamətlərini tanımaq;

49- Siyasi cinah, qrup və qüvvələrin universitetdən sui-istifadə etməsinin qarşısını almaq üçün müdiriyyət səlahiyyətlərindən istifadə və proqramın icrası;

50- Universitetdə siyasi təmayül və hərəkətlərin bildirilməsi şəraitinin özgələrin və düşmənlərin sui-istifadəsi üçün vasitə olmasından ehtiyatlanmaq;

51- Düşmən qarşısında ayıq və diqqətli olmaq;

52- Universiteti fitnənin zərərlərindən qorumaq;

53- Fitnə şəraitində tələbəni və bəzi müəllimləri məlumatlandırmaq;

54- Projektor və kompas kimi olan agahlıq üzərində maksimum təkid;

55- Agahlıq lazımi şərtdir; onsuz uğurla məqsədə çatmaq çətindir;

56- Həm agahlığın köklü və dərin qatı, yəni dünyaya nizam-intizamlı tövhid baxışı, həm də hadisələrdə agahlıq, yəni hadisələrin yanından tələsik keçməmək və avamcasına baxmamaq olmalıdır;

57- Göz və qulağı həqiqətlərə bağlamaq olmaz;

58- Qanun hər bir şeyin yolunu müəyyən etmişdir. Ona boyun əymək lazımdır;

59- Ətraf mühiti də agah etmək, hadisələri digərləri üçün aydınlatmaq lazımdır;

60- Düzgün yolu seçməyi çətinləşdirməkdən ötrü düşmənin həmişə haqqı və nahağı qarışdırmasına diqqət yetirmək;

61- Agahlıqdan əlavə, haqqı bildirməkdə və haqq mövqedə dayanmaqda iradə və əzmkarlıq da lazımdır;

62- Haqqı bildirməyə və onun üstündə durmağa mane olan amilləri ortadan götürmək lazımdır;

63- Düşmənlə qafilin hökmü fərqlidir; hamını eyni şəkildə mühakimə etmək olmaz;

64- Düşməni tanıyın, onun zahirinə aldanmayın.

**Nəticə alınan vəzifələr**

1- Düşmən fürsətdən istifadə edib öz planını icra etmək üçün daxildə imkanlar axtarır; buna diqqət yetirmək lazımdır;

2- Düşmənin planları ilə mübarizədə sayıq şəkildə və ağılla çalışmaq lazımdır. Emosional və dözümsüz reaksiyalar səhvə və daha çox zərərə bais olur;

3- Yumşaq müharibədə düşmənlərə qarşı mübarizə aparmaq hamının borcudur, lakin bu işdə bəzi təbəqələrin, o cümlədən tələbələrin üzərinə daha mühüm vəzifələr düşür;

4- Yumşaq müharibə tələbələri elm, tədqiqat və yenilik inkişaflarından və Proqramlaşdırma hərəkatından saxlamamalıdır;

5- İfratçılıqdan və radikallıqdan çəkinmək, qərar və hərəkətləri düşüncə və təfəkkürlə yanaşı etmək yumşaq müharibə edənlərə qarşı köklü mübarizənin şərtidir;

6- İslam inqilabı qarşısında missiyanın laqeydliklə və ümidsizliklə uyğunluğu yoxdur;

7- İslam inqilabında fəal rolun şərti təhlil qabiliyyətinə malik olmaq, düşmənləri və onların məqsədlərini dərk etməkdir;

8- İxtisaslı çevrələrdə azad düşüncə kürsülərinin və fikir bildirmək imkanının yaradılmaması məsələlərin ümumi yerlərdə müzakirə olunmasına və daha çox ziyanlara səbəb olur;

9- Azad düşüncə kürsüləri yaratmamaq öz məqsədlərini təlqin və təbliğ etmək üçün quruluşun müxalif və düşmənlərinə fürsət yaradır;

10- Düşmənlər haqqı tapmaq üçün dərk və düşüncə imkanının yaranmaması məqsədilə mücadilə və dava-dalaş şəraiti yaratmaq istəyirlər;

11- Düşmənlər elmi çevrələrdə və universitetlərdə pozuculuq yaratmaqla ölkənin elm və tədqiqat inkişafını dayandırmaq, quruluşun iqtidarını azaltmaq istəyirlər; bunu əngəlləmək lazımdır;

12- Elmi çevrələrdə və universitetlərdə pozuculuqla məşğul olan şəxslər düşmənlə yanaşı hərəkət edirlər və tanınmalıdırlar;

13- Universitetlərdə tələbələrin üzərinə İslam inqilabını və onun nailiyyətlərini qorumaq vəzifəsi düşür;

14- Universitetlərdə tələbələr fəsad törədənləri tanıtdırmağa və qanunu icra etmək üçün quruluşun müxtəlif məmurları ilə həmkarlıq etməyə borcludurlar;

15- Siyasi ruh və həvəslə siyasətbazlıq və siyasi qrupların at oynatması arasında fərq və sərhəd tanınmalıdır;

16- Siyasi fəallıq adı altında siyasi qrup və cərəyanlara sui-istifadə imkanı yaratmaq olmaz;

17- Hər bir münasib fürsətdə düşmənin gördüyü işlərdən danışmaq yatmağa və düşməni unutmağa mane olur. Düşmən və onun düşmənlikləri daim təkrarlanmalı və yada salınmalıdır;

18- Səhv və xəyanətdə niyyət fərqli, nəticə isə birdir. Xəyanət qədər zərbə vuran səhvlərə yol vermək olmaz;

19- Fitnədə aldanan şəxslərin səhv və yayınmasının əsas səbəbi agahlığın təməl qatında, yəni Allah zikrində, ölümü və qiyaməti unutmamaqda göstərdikləri zəiflik idi.

## Hövzə tələbələrinin, ruhani və təbiliğatçıların vəzifələri

**Qeyd olunan vəzifələr**

1- Təbliğatın ən mühüm zamanının fitnə zamanı olmasına diqqət yetirmək;

2- Fitnə şəraitində aydınlatma və həqiqəti bəyan etmək;

3- Fitnəkarların səhvlərini və fitnənin ibrətlərini xalqa və fitnənin rejissorlarına izah etmək;

4- Gəns nəslin dini inancını gücləndirmək, düşüncə, şübhə və sual ehtiyaclarını təmin etmək;

5- Ölkədə, çətin problem və keçidlərdə ruhaniliyin rolunu düzgün və layiqli tanıtdırmaq;

6- İslam əsasında dini quruluşa laqeyd və biganə qalmamalıdırlar;

7- İqtisadiyyat, idarəetmə, müharibə və sülh, tərbiyəvi və digər məsələlərdə nəzəriyyə yürütməlidirlər;

8- Humanitar elmlər sahəsində hövzənin və ruhaniliyin üzərinə daha böyük vəzifə düşür;

9- Cəmiyyətin zehnini təmizləmək üçün şübhələri öyrənmək, onlara zamanında münasib cavabı vermək;

10- İslam inqilabı və quruluşu elmi hövzələrin övladıdır. Odur ki, ruhanilər və elmi hövzələr quruluşu dəstəkləməli və onunla həmkarlıq etməlidirlər;

11- Hövzə dünyanın müxtəlif sual səhnələrində hazır olmalıdır; nə kənarda qalmalıdır, nə də bitərəf olmalı;

12- Dünyanın müxtəlif ehtiyaclarına cavab güclü, məntiqli və qaneedici olmalıdır;

13- Hövzənin aktiv və inqilabçı gəncləri ehtiyatlı olub ifrat və təfritdən çəkinsinlər;

14- Təqlid müctəhidlərini, hövzənin müqəddəslərini və böyüklərini təhqir etmək şübhəsiz sapqınlıq və səhvdir;

15- İnqilabçı fəallığını qorumaqla yanaşı, problemlərə dözün, ümidsiz olmayın və əsəbiləşməyin;

16- İttihamlara görə işdən soyumayın;

17- Fikrinizcə bəzi şəxslərin etiraza layiq hərəkətləri sizi qəzəbləndirib özünüzdən çıxarmasın.

**Nəticə alınan vəzifələr**

1- Cəmiyyəti aydınlatmağa və fitnənin təsirlərini aradan qaldırmağa dair ən böyük məsuliyyət ruhaniliyin üzərinə düşür;

2- Fitnəkarları təyin etməkdən daha çox fitnənin mənası, fitnəkarların üsulları və fitnədən keçidin yolları üzərində işləmək lazımdır;

3- Cəmiyyəti din, etiqad və şübhələr baxımından aydınlatmaq inqilabı və quruluşu sığortalamaqdan əlavə ruhaniliyin və təqlid müctəhidlərinin mövqeyini də möhkəmlədir;

4- Cəmiyyət düşmənlərin mənfi təbliğatının təsiri altına düşməməkdən ötrü ruhaniliyin xidmətləri və əhəmiyyəti ilə yaxından tanış olmalıdır. Bu mühüm iş cəmiyyətin bütün agah insanlarının, xüsusən də ruhaniliyin üzərinə düşür;

5- Cəmiyyətdə düşmən tərəfindən elmi hövzələrin və ruhanilərin roluna dair şübhələr yayılır. Ruhanilər öz əməlləri ilə onu zərərsizləşdirməlidirlər;

6- Hövzənin və ruhanilərin dövlətlə əlaqə və həmkarlığına dair şübhələr də ortaya atılır. Ruhanilər onları tanımalı, təsir altına düşməməli, öz dəstək və həmkarlıqlarını artırmalıdırlar;

7- Ruhanilik dünyanın düşüncə və idarə problemlərinin həllində qabaqcıl olmalıdır;

8- Dünyada geniş yayılmış düşüncələri tənqid etmək, xalqları qane etmək üçün güclü və məntiqli nəzəriyyələr təqdim etmək;

9- İnqilabçılıq zəruri olaraq radikallıqla yanaşı deyil. Məntiq, ağıl və diqqət inqilabçılıqla yanaşı olmalıdır;

10- Düşmən hövzə tələbələrini iki qrupa bölüb hər birini bir şeydə ittiham etməyə çalışır. Sayıqlıqla bu tələdən qaçmaq lazımdır.

## Bəsicin vəzifələri

**Qeyd olunan vəzifələr**

1- Düşmənin planlarını zərərsizləşdirmək üçün zəif cəhətləri araşdırmağın zəruriliyi;

2- Nöqsan və ziyanları aradan qaldırmaq hərəkət üçün vacib şərtlərdəndir;

3- Agahlıq yumşaq müharibədə mübarizənin ən mühüm yoludur;

4- İnqilabla və ölkənin müstəqilliyi ilə müxalif olan şəxslərin qarşısında birliyi və həmrəyliyi qorumaq;

5- Satqın şəxsləri xalqdan ayırarkən səhvə yol verməmək;

6- İmana, agahlığa, həvəsə və meyarlara riayət etməyə malik olmaq lazımdır;

7- Real nümunələri təyin edərkən diqqətli olmaq;

8- Ölkəyə Bəsic ruhiyyəsini hakim etmək;

9- Bəsicin rol oynadığı sahələrin rəngarəngliyinə, xüsusən də elmi və mədəni yenilik yanaşmasına diqqət yetirmək;

10- Meyar agahlıq, ixlas, zamanında və qədərincə əməl etməkdir. Bunların hamısına malik olun;

11- Təhlil və seçim qabiliyyəti əldə etmək lazımdır;

12- Meyar İslamdır, şəxslər yox;

13- Hansı işin düşmən istiqamətində və hansı işin onun əksinə olduğunu bilmək lazımdır;

14- Anları tanımaq və hansı işin harada görülməli olduğunu bilmək lazımdır;

15- Sözügedən üç meyar üçün nəfslə cihad, yəni böyük cihad zəruridir;

16- Düşmənin bu gün izlədiyi xətti - yəni həqiqətləri tərsinə göstərmək xəttini tanımaq lazımdır.

**Nəticə alınan vəzifələr**

1- Xalqda şübhəyə, tərəddüdə və etimadsızlığa mane olmaq lazımdır;

2- Ürəklərdə bir-birinə qarşı kin yaradan hər bir söz və hərəkətdən çəkinmək lazımdır;

3- Əsas məsələ birliyi qorumaqdır və hər bir hərəkət bu meyarla dəyərləndirilə bilər;

4- Bəsic ölkə məmurlarına dayaq olmalıdır;

5- Müxtəlif cihad meydanlarında öncül olan Bəsic agahlıqda, ixlasda və zamanında əməl etməkdə də öncül olmalıdır;

6- Agahlıq, ixlas və zamanında əməl etmək elementlərinin hansı biri olmasa, yolu tapmaq çətinləşəcək, səhv və yayınma imkanı artacaq;

7- Bəsic digər fəaliyyətlər kimi zehinləri aydınlatmada da mühüm rol ifa etməlidir.

## Xalqın vəzifələri

**Qeyd olunan vəzifələr**

1- Dostu və düşməni tanımaq;

2- Dostu düşmənlə səhv salmamaq;

3- Dostu və düşməni qarışdırmamaq;

4- Düşmənlə lazım olan rəftarı dostla etməmək;

5- Ayıq və sayıq olmaq;

6- Vəhdəti qorumaq əsas məsələdir;

7- Yersiz səhv tutmaqdan çəkinmək;

8- İkinci dərəcəli məsələləri birinci dərəcəli etməmək;

9- Birinci dərəcəli məsələləri unutmamaq;

10- Allahın ipinə sarılmaq;

11- Bir-birinə dözmək;

12- Köklü prinsiplər əsasında yekdil olmaq;

13- İxtilafları artırmaq olmaz;

14- Kimisə əsassız ittiham etmək olmaz;

15- İnsafla davranmaq və insafla danışmaq lazımdır;

16- Hətta düşmənə qarşı da insafsızlıq və ədalətsizlik etmək olmaz;

17- Hamı İslam Respublikasının və İslam quruluşunun bayrağı altına toplaşsın;

18- Prinsiplərə sadiqlik və üslub fərqlərinə dözmək;

19- Öz nəfsinə bədgüman olmaq və ona aldanmamaq;

20- Üslub fərqləri nəfsi istəklərlə qarışmamalıdır;

21- Diqqət yetirmək lazımdır ki, həmişə, hətta ən yaxşı şəraitlərdə də inqilabın və müsəlman İranın düşmənlərinin zərbə vurmaq imkanı var;

22- Siyasi həyatda yuxuya qalmamaq;

23- Bir-birinə bədbin olmamaq və düşmən gözü ilə baxmamaq;

24- Agah olmaq;

25- Əgər bəzi düşmənlərin inqilab üçün pusqu qurduğunu unutsaq, zərbə görəcəyik;

26- Sözün həqiqi mənasında ayıq olmaq və düşmənə aldanmamaq;

27- Təqva, şəxsi yayınma və fəsada uğrama sarıdan özündən ehtiyatlı olmaq;

28- Şəxsi yayınma və fəsada uğrama sarıdan bir-birindən ehtiyatlı olmaq;

29- Məmurlara öyüd-nəsihət vermək;

30- Məmurların səhvlərini xatırlatmaq;

31- Allaha sığınmaq və Allahdan kömək istəmək;

32- Kiçik səhvlərdən və günahlardan çəkinmək;

33- Fitnəkarların əlində alət olmamaq və bizdən istifadə etmələrindən ehtiyatlanmaq;

34- Bilmək lazımdır ki, sükut etmək, kənara çəkilmək və danışmamaq bəzən fitnəyə kömək edir;

35- Fitnə şəraitində aydınlatmaq və agahlıq işi ümumi vəzifədir;

36- Agahlığın mənasına - nə istədiyinizə və özünüzlə nə götürməli olduğunuza diqqət yetirmək. Agahlıq kompasdır;

37- Agahlıq olduqda fitnə dumanları insanı azdıra bilmir;

38- Diqqət yetirmək lazımdır ki, əgər agahlıq olmasa, insanın niyyəti yaxşı olsa da, bəzən pis yola qədəm qoyar;

39- Diqqət yetirmək lazımdır ki, bugünkü mürəkkəb ictimai həyatda agahlıq olmadan hərəkət etmək olmaz;

40- Müxtəlif agahlıqlara malik olmaq:

Məqsəddə agahlıq;

Vasitədə agahlıq;

Düşməni tanımaqda agahlıq;

Yolun maneələrini tanımaqda agahlıq;

Bu maneələrin qarşısını almaq və onları aradan qaldırmaq yollarını bilməkdə agahlıq;

41- Ruhanilər, universitet mənsubları və cəmiyyətin öhdəçi adamları agahlığa əhəmiyyətli yanaşsınlar;

42- Gənclər öz agahlıqlarını artırsınlar;

43- Agahlığı artırmağa və dərinləşdirməyə çalışmaq;

44- Düşməni tanımaqda, haqqı və nahağı ayırd etməkdə agahlıq əldə etməyə çalışmaq;

45- Haqqın və nahağın səhv salınmasına imkan verməmək;

46- Quruluşa qarşı vəfadarlığı davam etdirmək;

47- Düşmənin yaydığı şayiələrə, bədbinliklərə və ümidsizliklərə diqqət yetirməmək;

48- Məmurlarla rabitəni və onlara etimadı gücləndirmək;

49- Ruhanisiz və siyasətsiz İslam təxribatlarında düşmən sözlərinə etina etməmək;

50- Söz birliyini ciddi saymaq;

51- Üç hakimiyyət orqanı ilə sıx həmkarlıq etmək;

52- Bütün hakimiyyət orqanlarının, xüsusən də icra hakimiyyətinin zəhmətlərinə diqqət yetirmək.

**Nəticə alınan vəzifələr**

1- Ümumi təhlükəsizliyi pozanlara qarşı tədbir quruluşun vəzifəsidir, xalqın yox;

2- Xalq fitnələrdə daha çox iğtişaş törədənləri tanıyıb dövlət məmurlarına xəbər vermək vəzifəsini daşıyır;

3- Dostu və düşməni ayırmaqda səhv və dostla düzgün olmayan rəftar iğtişaş törədənlər və düşmənlər üçün münasib şərait yaradır;

4- Ümumi birliyə zərbə vuran hər bir əməl qeyri-düzgün və səhvdir;

5- İxtilaf yaradan hər bir əməl düşmənin dəyirmanına su tökməkdir;

6- İxtilaflar insafsızlıqdan, ədalətsizlikdən və əsassız ittihamlardan yaranır və dərinləşir;

7- İnsaf, ədalət və ittihamdan çəkinmək düşmənin ixtilaf yaratmaq və onu gücləndirmək planını zərərsizləşdirir;

8- Üslub və dərk fərqlərini prinsiplərdə ixtilafa çevirən amil nəfsdir. Ondan qorunmaq lazımdır;

9- Düşmən üslub fərqlərini prinsiplərdə fərqə çevirməyə çalışır. Ehtiyatlı olmaq lazımdır;

10- Onuncu prezident seçkiləri və ondan sonrakı hadisələr böyük bir təcrübədir. Ona ciddi yanaşmaq və təkrarına mane olmaq lazımdır;

11- Xalqın iştirakı nə zaman gözəçarpan şəkildə artsa, düşmən onu dəyişdirmək və daha çox zərbə vurmaq fikrinə düşür;

12- İxtilaflar düşmənin sui-istifadə etməsinə və fürsət gözləyən qüvvələrin səfərbər olunmasına şərait yaradır;

13- Fəsad və yayınma tədricən baş verir. Ehtiyatlı olmaq və təqva ilə onun qarşısını almaq lazımdır;

14- Əməldə yayınma etiqadda yayınmaya bais olur. Odur ki, etiqadda yayınmamaq üçün əməldə ehtiyatlı olmaq lazımdır;

15- Günah insanı nifaqa çəkir. Odur ki, münafiqlər günahkar, ehtiyat etməyən və təqvasız insanlardır. Ehtiyatlı olmamaq və təqvasızlıq insanı nifaqa düçar edir;

16- Sükut edənlər, yaxud kənara çəkilənlər məşhur hədisə əməl etdiklərini düşünürlər, halbuki onlar hədisi səhv anlamışlar;

17- Fitnə şəraitində agah və görkəmli adamların üzərinə daha artıq aydınlatma vəzifəsi düşür;

18- Fitnə şəraitində sükut etmək və kənara çəkilmək cəmiyyəti daha artıq dumanlatmaq üçün fitnəkarlara kömək edir;

19- Aldanmamaq üçün hadisələrdə düşünüb-fikirləşmək lazımdır;

20- Elm və savad adamları, hövzə və universitet mənsubları gənclərin və cəmiyyətin agahlığını artırmağa çalışsınlar;

21- Dost libasında olan düşməni və haqq libasında olan nahağı tanımaq lazımdır;

22- Düşmənin ən mühüm təsir imkanı və istifadə etdiyi amil agahlığın olmaması, düşmənə və onun üsullarına qarşı cəhalətdir;

23- 2009-cu il fitnəsindən təcrübə toplamaq və agahlığı artırmaq;

24- Dini etiqadı və dərki günbəgün artırmaq və düşmənlərin mürəkkəb təxribatlarını zərərsizləşdirmək üçün siyasi agahlıq;

25- Ruhaniliklə rabitəni və onlara etimadı günbəgün gücləndirmək;

26- Həqiqi söz birliyinin meyar və əlamətlərinə, həmçinin fərdlərin və qrupların ona nə qədər sadiq olmasına diqqət yetirmək;

27- Bütün hakimiyyət orqanlarının, xüsusən də icraçı orqanın zəhmətlərini görməzliyə vurmaq və hökumətin işləri haqda insafsızlıq etmək düşmənlərin xeyrinədir.

## Məmurların vəzifələri

**Qeyd olunan vəzifələr**

1- Fəsad və iğtişaş törədən şəxslərlə, inqilabın təhlükəsizliyinin düşmənləri ilə mübarizə aparmaqla eyni zamanda ölkəni idarə etmək;

2- Fitnə şəraitində ölkənin idarəsi;

3- Ölkəni inkişaf etdirmək və düşmənin vasitəsi ilə quruluşun inkişaf və iqtidarının sarsılmasının qarşısını almaq;

4- Vəzifələri qüdrət, qüvvə və diqqətlə yerinə yetirmək;

5- Xalqın narazılığına səbəb olan və onlar üçün problem yaradan amilləri, məsələn məişət, işsizlik və idarə problemlərini aradan qaldırmağa çalışmaq;

6- Dövlət idarələrinin bir-biri ilə əməkdaşlıq etməsi.

**Nəticə alınan vəzifələr**

1- Məsul şəxslərin başları hadisələrə qarışıb ölkənin idarəsini və proqramların icrasını unutmasınlar. Düşmənin və fitnə törədənlərin istəyi budur;

2- Məmurlar fitnə törədənlərə qarşı tədbirə ciddi yanaşsınlar, ölkənin təhlükəsizliyinin zəifləməsi ilə inkişaf proqramlarının dayanmasına imkan verməsinlər.

## Mətbuatın vəzifələri

**Qeyd olunan vəzifələr**

1- Həqiqətləri yaxşı işıqlandırmaq;

2- Məsələləri birinci və ikinci dərəcələrə bölməkdə insaflı olmaq;

3- Fitnə şəraitində birinci və ikinci dərəcəli məsələləri təyin etmək və birinci dərəcəli məsələlərə daha böyük əhəmiyyət vermək;

4- Seçkiləri sual altına salmaqdan ibarət olan böyük cinayətə göz yummamaq.

**Nəticə alınan vəzifələr**

1- Qəzetlər başlıq seçimində və məsələlərin işıqlandırılmasında milli maraqları və düzgün informasiya çatdırmaq prinsipini nəzərə alsınlar;

2- Həqiqətləri aydınlatmaqda və xalqın düşüncələrini düzgün istiqamətə yönəltməkdə qəzetlərin üzərinə mühüm vəzifə düşür. Bu rolu layiqincə yerinə yetirmək lazımdır.

Mündəricat

[Birinci fəsil: 3](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462663)

[Görkəmli və aparıcı şəxslərin vəzifələri 3](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462664)

[Özünüzə hakim olun, düşmənin əllərini görün! 3](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462665)

[Qanun son sözdür! 5](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462666)

[Məhəbbət və səmimiyyət yolu açıqdır! 7](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462667)

[Xalqı parçalamaq olmaz! 8](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462668)

[Qanunsuzluq qanuna dözməkdən qat-qat pisdir! 9](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462669)

[Siyasi və aparıcı adamlar öz işlərinə və sözlərinə diqqət yetirsinlər! 9](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462670)

[Həmrəylik və ölkəyə etimad bildirmək 10](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462671)

[Xaos yaratmaq ən böyük günahdır! 11](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462672)

[Meyar insanı bəndəliyə dəvət edən ağıldır! 12](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462673)

[Özümüzə müraciət edək, özümüzü aldatmayaq! 13](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462674)

[Qorxu insanın dərkini pozur və səhvə bais olur! 14](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462675)

[Düşmənin məkrli planlarını anlamaq və ona yardımçı olmamaq 18](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462676)

[Aparıcı şəxslər sərhədlərini müəyyən etsinlər və ikibaş danışmasınlar! 25](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462677)

[Hegemon başçıların və azğın insanların dəstəyi aparıcı adamları oyatmalıdır! 28](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462678)

[İkinci fəsil: 32](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462679)

[Şair və sənət adamlarının vəzifələri 32](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462680)

[Həqiqəti anlayıb təbliğ etmək lazımdır! 32](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462681)

[Üçünc fəsil: 37](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462682)

[Universitet və tələbələrin vəzifələri 37](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462683)

[Universitet və tələbələr sayıq olmalıdırlar! 37](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462684)

[Siz yumşaq müharibədə bizim cəbhəmizin gənc zabitlərisiniz! 39](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462685)

[Düşməni və onun məqsədlərini düzgün tanıyın! 45](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462686)

[Məntiqlə düşünün! 49](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462687)

[Ölkənin elmi inkişafı dayanmasın! 51](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462688)

[Sabitliyi qorumaq 53](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462689)

[Universitetlərdə siyasi cinahların işlərinə mane olmaq 54](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462690)

[Agahlıq lazımi şərtdir, amma kifayət etmir! 57](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462691)

[Dördüncü fəsil: 69](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462692)

[Hövzə tələbələrinin, ruhani və təbiliğatçıların vəzifələri 69](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462693)

[Fitnə şəraitini aydınladın! 69](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462694)

[Daimi və gündəm şəkildə şübhələrə cavab verin! 74](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462695)

[Ölkənin və xalqın bütün idari məsələlərində nəzəriyyə yürütmək 75](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462696)

[Dünyanın yeni ehtiyaclarına yeni və məntiqli cavab 78](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462697)

[İfrat və təfritdən çəkinmək, əsəbiləşməmək və səhnədə qalmaq 79](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462698)

[Beşinci fəsil: 82](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462699)

[Bəsicin vəzifələri 82](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462700)

[Bəsicin iştirak etdiyi sahələrin rəngarəngliyi 82](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462701)

[Haqqı tanımaq və şəxsiyyətləri onunla ölçmək lazımdır! 87](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462702)

[Altıncı fəsil: 94](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462703)

[Xalqın vəzifələri 94](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462704)

[Dostu və düşməni tanımaq, onları bir-biri ilə qarışdırmamaq 94](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462705)

[Prinsiplərdə yekdil olaq və bir-birimizə dözək! 95](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462706)

[İnsafsızlığı və ədalətsizliyi kənara qoyun, qardaş və həmkar olun! 97](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462707)

[Prinsiplərə sadiqlik 98](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462708)

[Ən yaxşı şəraitdə də düşmən pusqudadır! 98](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462709)

[Məmurlara nəsihət verin, xəbər göndərin ki, yoldan çıxmasınlar! 100](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462710)

[Sükut etmək və danışmamaq fitnəyə yardımdır! 103](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462711)

[Agahlığa əhəmiyyətli yanaşın və onu artırın! 104](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462712)

[Haqqın və nahağın səhv salınmasına qoymayın! 106](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462713)

[Xalqın məmurlara etimadı və dəstəyi 107](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462714)

[Milli birliyi və üç hakimiyyət orqanı ilə həmkarlığı ciddi saymaq 111](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462715)

[Yeddinci fəsil: 113](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462716)

[Məmurların vəzifələri 113](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462717)

[Fitnə şəraitində ölkəni idarə edin! 113](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462718)

[Xalqı razı salmaq 115](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462719)

[Səkkizinci fəsil: 116](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462720)

[Mətbuatın vəzifələri 116](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462721)

[Məsələləri birinci və ikinci dərəcələrə bölmək və əsas məsələlərə daha çox əhəmiyyətli yanaşmaq lazımdır! 116](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462722)

[Böyük Rəhbər tərəfindən təyin edilən vəzifələrin məcmusu 118](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462723)

[Görkəmli və aparıcı şəxslərin vəzifələri 118](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462724)

[Şair və sənət adamlarının vəzifələri 124](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462725)

[Universitet və tələbələrin vəzifələri 125](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462726)

[Hövzə tələbələrinin, ruhani və təbiliğatçıların vəzifələri 131](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462727)

[Bəsicin vəzifələri 133](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462728)

[Xalqın vəzifələri 135](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462729)

[Məmurların vəzifələri 140](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462730)

[Mətbuatın vəzifələri 141](file:///D%3A%5CB%C3%BCt%C3%BCn%20kitablar%5CKataloq%5CRoman%5CRehber-3%20kitab%5CFitne.doc#_Toc97462731)